
De la Maglavit la Prislop și retur 


În vara anului 1935, Românie întreagă n-avea ochi decât 
pentru Maglavit, localitatea din Oltenia în care ciobanul 
Petrache Lupu pretindea că l-a văzut și a vorbit cu Dumne- 
zeu. Foarte repede, societatea s-a împărțit în tabere: unii i-au 
zis ciobanului analfabet „nebun”, alții „sfânt”, iar unii au bănuit 
că-i vorba de o escrocherie. Cert e însă că puhoaie de oameni 
au pornit-o înspre Maglavit, convinși de virtuțile tămă- 
duitoare ale locului. În mai 2015, mii de pelerini au ajuns la 
Pușcași, un sat din vecinătatea Vasluiului, pentru a se ruga 
lângă un tablou cu Arsenie Boca, despre care localnicii afir- 
mau că lăcrimează. lar în iunie 2015, o familie din satul 
arădean Semlac afirma că a observat cum curge mir dintr-o 
icoană care îl înfățișa pe Arsenie Boca. Sute de credincioși 
din zonă au venit în pelerinaj la casa localnicilor, pentru a 
vedea minunea... 

Mulţimi atât de mari de credincioși ca la mormântul 
Părintelui Arsenie Boca de la Prislop au mai fost consem- 
nate în România doar între 1935 și 1942. Izvoarele vremii 
arată că, în decurs de doar trei ani, pe la Maglavit, locul unde 


Dumnezeu i s-a arătat unui cioban oltean analfabet în vâr- 
stă de 28 ani, Petrache Lupu, s-au perindat peste două mi- 
lioane de pelerini. Oameni care veneau și pe jos de la sute 
de kilometri pentru a-l cunoaște și a se ruga alături de omul 
care l-a văzut pe Dumnezeu și i-a ascultat Cuvântul. 

Pentru că Dumnezeu i-a vorbit și i-a spus să meargă în 
sat, la preotul Nicoale Bobin, și să-i povestească ce s-a întâm- 
plat. Cum nu L-a ascultat, Dumnezeu i s-a arătat din nou, 
după o săptămână. Mai apoi, minunile au început să curgă 
la Maglavit, oamenii tămăduindu-se de boli dacă stăteau sub 
salcia plângătoare unde s-a petrecut viziunea. 

Pelerinajul maselor a fost însă și o bună sursă de bani. 
Primul beneficiar a fost chiar preotul Bobin, iar apoi prima- 
rul, care taxa cu 500 de lei briștile ce transportau pasageri 
din halta Maglavit la locul procesiunii, deși el tăia chitanțe 
de 120 de lei. Ulterior, Episcopul Vartolomeu Stănescu a avut 
chiar inițiativa fondării unei bănci de scont cu banii strânși 
zilnic de la credincioși. Banii, despre care izvoarele vremii 
spun că erau puși în saci, cântăriți și duși cu căruțele la gară, 
fără a fi numărați în prelabil sau fără ca cineva să dea vreo 
socoteală despre felul în care erau cheltuiţi. (P77p://adevaru/- 

financiar. ro) 


(um ajunge un cioban oltean 
analfabet subiectul venerației 
naționale, apoi e potolit 
de Securitate 


Petrache Lupu (14 octombrie 1907, Maglavit — 14 de- 
cembrie 1994, Maglavit) a fost un cioban oltean fără știință 
de carte, care a pretins că a avut mai multe viziuni divine. În 
perioada interbelică s-a declanșat un fenomen de masă, Magla- 
vitul devenind loc de pelerinaj pentru mulțimi de oameni. 

Timp de trei ani, începând din vara lui 1935, fenomenul 
Maglavit a mobilizat preoți, politicieni, presă și sute de mii 
de oameni simpli, iar autoritățile au pus la dispoziție și tre- 
nuri speciale. Ciobanul Petrache Lupu era considerat un 
sfânt în epoca în care a trăit. Acum, la Maglavit, toată lumea 
vorbește de minuni, însă nu la biserică, ci pe la ușile cârciu- 


milor din sat. 


Au trecut mai bine de 80 de ani de când Petrache Lupu 
îi anunța pe preoții de la Maglavit că l-a văzut pe „Moșul”. 
Viziunea ciobanului avea să creeze isterie națională la jumă- 
tatea anilor '30. Potrivit Historia.ro, care a alcătuit un dosar 
de presă cuprinzător al cazului, Fenomenul Maglavit poate 
fi împărțit în două etape: anii 1935-1938, în care fenomenul 
cunoaște maxima sa expansiune; și anii 1938-1942, când 
interesul publicului se mută spre gravele probleme interna- 
tionale, făcând astfel să pălească aura Sfântului de la Magla- 
vit. Între anii 1930-1935, o secetă puternică decimează 
animalele și pârjolește pășunile. Pe fondul acestei calamități 
naturale de proporții și al unei profunde crize religioase, apare 
ciobanul Petrache Lupu din Maglavit care, în anul 1935, are 
revelații cu Însuși Dumnezeu-Tatăl la locul numit „La butu- 
rugi”. În mai multe zile de vineri i se arată „Moșul”, trans- 
mițându-i porunci către lume pentru îndreptarea spre biserică, 
spre dreapta credință. Vestea se răspândește ca un fulger, spre 
locul „arătărilor” îndreptându-și pașii mii de oameni. După 
datele statistice s-ar părea că între anii 1935-1938 au trecut 
pe la Maglavit în jur de 2.000.000 de oameni. Isteria era ge- 
nerală. Pelerinii veneau din toate colțurile țării, întrebuințând 
toate mijloacele de transport. S-au organizat chiar și trenuri 
speciale. Oamenii mai săraci preferau să vină la Maglavit 
chiar pe jos. Mulţi dintre ei dormeau prin pădure. Pelerina- 
jul maselor s-a transformat într-o adevărată fabrică de făcut 
bani. Fondurile erau stânse pentru construirea unei biserici 
chiar pe locul unde a avut loc prima viziune. Lucrările au 
început în epocă, însă regimul politic s-a schimbat, iar după 
Război construcția a fost sistată. Nici azi, când după anul 2000 
a fost finalizată construirea bisericii finanțate cu fondurile 

obținute din marketizarea viziunilor, nimeni nu știe dacă la 
Maglavit a fost minune sau escrocherie. Veridicitatea viziu- 
nilor invocate de Petrache Lupu este alterată de jocurile poli- 
tice făcute în numele Domnului de Regele Carol al II-lea, 
de Mareșalul Antonescu și de legionari, dar și de campania 
de marketing agresivă din spatele „Profetului”. 

Dezbaterile pe tema minunilor de la Maglavit au creat 
isterie națională la sfârșitul anilor '30. Pelerini din toată țara 
au bătut sute de kilometri pentru a se ruga alături de omul 
care l-a văzut pe Dumnezeu. Mediatizată excesiv în ziarele 
vremii, viziunea ciobanului Petrache Lupu a fost motiv de 
dispută timp de mai mulți ani. Regele Carol al II-lea și legio- 
narii s-au luptat în a-l exploata politic pe ciobanul, debil 
mintal, Petrache Lupu. 

Gradul ridicat de analfabetism și o naivitate copilărească 
îi face pe oamenii timpului să se îndrepte spre cel ce le pare 
înzestrat cu aură de „Mântuitor”. Dacă pentru unii viziunea 
ciobanului se proiectează ca un semn divin, pentru alții apare 
ca o neașteptată oportunitate financiară și politică. 

Difuzarea publică a cazului Petrache Lupu are accente 
ironice: doi ziariști evrei anunță, în ziarul de stânga 
„Dimineaţa”, ceea ce avea să devină, poate, cea mai intensă 
dispută religioasă din interbelicul românesc. Cei doi jurna- 
lişti cunoscuți în epocă, Brunea Fox și Samson Abramovici, 
au călătorit cu trenul, în același compartiment cu un preot 
de țară, originar din Maglavit. Mergeau spre Băile Olănești. 
Cu această ocazie, au auzit de la acesta povestea unui cioban 
care pretindea că-L văzuse pe Dumnezeu. Ziariștii au simțit 
imediat mirosul unui reportaj de senzație și au plecat urgent 
la Maglavit. În materialul apărut în numărul din 27 iunie 


1935 al ziarului „Dimineața” scriau: „După o cale de jumă- 
tate de oră cu automobilul ajungem în comuna Maglavit 
(...) Toate satele prin care am trecut erau în fierbere. Sătenii 
au uitat de munca câmpului și de necazurile secetei ca să 
discute, opriți în mijlocul drumului, minunea”. (Historia, 
nr. 103, iulie 2010) 

După datele statistice s-ar părea că între anii 1935 și 
1938 au trecut pe la Maglavit în jur de 2.000.000 de oameni. 
Isteria era generală. Pelerinii vin din toate colțurile țării, 
întrebuințând toate mijloacele de locomoție. Se organizează 
trenuri complete. Sunt oameni care vin pe jos de la mari 
depărtări, considerând drumul istovitor ca unul ispășitor de 
păcate. La de 14 septembrie 1935 însuși Episcopul Varto- 
lomeu al Râmnicului a venit să se roage la locul vedeniilor 
din Maglavit. De-a lungul șoselei, câteva zeci de mii de oa- 
meni se închinau înșirați pe două rânduri. La acea slujbă s-a 
speculat că ar fi fost cam 100.000 de credincioși. 

Pelerinajul maselor s-a transformat într-o adevărată fa- 
brică de făcut bani. Primul beneficiar a fost preotul Bobin, 
apoi primarul, care taxează cu 500 de lei briștile ce transpor- 
tau pasageri din halta Maglavit la locul procesiunii, deși el 
tăia chitanțe de 120 de lei. Intră pe fir Episcopul Vartolomeu 
Stănescu (are inițiativa fondării unei bănci de scont cu banii 
ce, zilnic, se adunau de la credincioși) și, într-un final, însuși 
Regele Carol al II-lea. Banii curg din belșug și nimeni nu 
caută să verifice modalitatea de cheltuire a lor. Sunt puși în 
saci, cântăriți și duși cu căruțele la gară, fără a fi numărați în 
prelabil. Se lucrează în sistem, adică presa favorabilă minu- 
nii laudă orice donație și orice atitudine favorabilă și atacă 
orice fel de opoziţie de tip moral sau material. Calcule 

bazate pe o serie de sume menționate în documente indică 
delapidarea sumei de 10.000.000 de lei (60.000 de dolari) 
între anii 1935-1938. 

Toată lumea s-a întrebat dacă Petrache Lupu este sau nu 
sănătos la cap. Ciobanul singur spunea că a fost reformat din 
armată după un tratament contondent, fără rezultat, căci era 
bănuit că simulează prostia și mutismul. De fapt el nu a fost 
mut, ci cepeleag (peltic, sâsâit) și cu un vocabular redus. În 
fișa întocmită în registrul Cercului de recrutare Craiova, cu 
nr. matricol 13830, stă scris că la vizita medicală, din data 
de 20.11.1929, a fost amânat cu diagnosticul: otită medie 
supurată. Peste un an verdictul este „debilitate mintală”. Peste 
un alt an, la consult, este lăsat la vatră, fiind dispensat me- 
dical. Clasat „Impropriu serviciului militar, pentru surdo-mu- 
tism provenit din sifilis ereditar”. Totuși, câteva luni mai târziu, 
o comisie condusă de ilustrul doctor Gheorghe Marinescu, 
i-a atestat lui Petrache Lupu integritatea psihică. Rezultatul: 
„E mult mai normal decât mulți dintre noi și e de o dezin- 
teresare absolută”. La adăpostul acestui verdict, Regele Carol 
al II-lea poate cobori în arenă, mai ales că Petrache avea și 
pentru el „o vorbă” din partea „Moșului”. 

În 1938, Petrache Lupu vinde două oi din curte și pleacă 
la București, unde este primit de Rege. Atunci, nimeni nu a 
știut ce au vorbit. În toamna anului 1958, însă, în plin regim 
comunist, preotul I. Ionescu, reprezentant al Episcopiei 
Craiova, a reușit să aibă o discuție clandestină cu ciobanul. 
Acesta i-a mărturisit că i-a transmis regelui că „Moșul” l-a 
trimis să-i spună să-și întrerupă relația adulteră cu evreica, 
să-și ia înapoi nevasta părăsită și să fie în rândul lumii, că, 
dacă nu va face așa, își va pierde tronul și va fi rău pentru 

țară. „A lăsat capul în jos (Carol al II-lea) și n-a spus nimic, 
și eu am plecat, dar a venit ce-a venit și peste el și peste țară, 
fiindcă n-a ascultat ce i-am spus din partea «Moșului»”. 

Cu siguranță că Maglavitul n-ar fi atras atâta puhoi de 
oameni, dacă n-ar fi existat acele „minuni” și vindecări mira- 
culoase. Nu Petrache vindecă atingând sau binecuvântând 
pe cei suferinzi, ci rugăciunile făcute „la buturugi” și apa care 
picură din sălciile făcătoare de minuni. Orbii încep să vadă, 
paralizații încep să meargă. Sunt numeroase cazurile în care 
bolnavii s-au înzdrăvenit. Astfel, o fetiță de șase ani, surdo-mută 
din naștere, se vindecă numai apropiindu-se de stâna cioba- 
nului. O altă fetiță, a lui Marian Coveianu din Amzulești, 
fiind de asemenea surdo-mută din naștere, se vindecă la locul 
„minunilor”, unde, în urma rugăciunilor alături de cioban își 
recapătă glasul și auzul. Un oarecare Gheorghe Pricop, tocmai 
din județul Baia, venit surd, s-a înzdrăvenit. Cu toate astea, 
doctorul Viorel Popescu, inspector sanitar, atrage atenția că 
gesturile ciobanului nu sunt nici de binecuvântare, nici de 
implorare, ci gesturi dezordonate, neadecvate ca discurs. 

Venirea comuniștilor la putere constituie o modificare 
dramatică a destinului ciobanului „profet”. În luna august 
1949, Petrache Lupu este ridicat de Securitate, închis la Jilava 
și „reeducat”. Întors acasă, abătut, se închide în el și nu mai 
vorbește cu nimeni. Moare în anul 1994, fără să apuce să 
spună „vorba mare”, este îngropat în cimitirul din localitate, 
iar, în 2009, este dezhumat și reîngropat în curtea Mânăsti- 
rii Maglavit. 

Minunile nu-i ieșeau de fiecare dată ciobanului profet. 
Petrache Lupu însuși se cam spăla pe mâini atunci când i se 
spunea că un bolnav nu s-a vindecat: „Ce să-ți fac, ai păcate 

grele, roagă-te la «Moşu», du-te la locul vedeniei și roagă-te; 
așteaptă!”. După trei zile de rugăciuni, fie că se făceau bine 
sau nu, prin consimțământul ciobanului, oamenii trebuiau 
să părăsească locul. După anul 1940, fenomenul începuse 
deja să pălească, războiul și mai apoi venirea comuniștilor la 
putere încheie practic pelerinajul spre Maglavit. 

Istoricul Alex Mihai Stoenescu afirmă (în Historia, nr. 
103, iulie 2010): „Viziunea lui Petrache Lupu și pelerinajul 
a zeci de mii de oameni care se pornește spre Maglavit au 
fost exploatate politic într-un moment de tensiune între 
Mişcarea Legionară a lui Corneliu Zelea Codreanu și regele 
Carol al II-lea. Legionarii, care au înființat la Maglavit o 
«Casă verde», au lansat ideea că mesajul divin trimis prin 
vocea stranie a lui Petrache Lupu este o confirmare a mesa- 
jelor religioase și mistice pe care le lansau chiar ei de un 
deceniu în lumea românească, iar Regele, alarmat cumva de 
implicarea legionară în pelerinajul de la Maglavit, a observat 
cu precizie efectul unui mesaj direct și simplu asupra 
populaţiei”. Astfel, Carol al II-lea, ajunge să boteze un copil 
al ciobanului. La eveniment, Regele este reprezentat de un 
general. Darul de botez este unul foarte consistent pentru 
acele timpuri: 15.000 de lei. Regele încearcă să preia și „afa- 
cerea Maglavit”, cu toate beneficiile materiale, numai că 
problemele de politică externă se acutizează și, treptat, își 
pierde interesul. 

Ciobanul analfabet Petrache Lupu, cel care se descria ca 
fiind un fost „bolnav de bubat și rămas tare de urechi și de 
vorbit”, avea 28 de ani când s-a întâlnit prima dată cu Dum- 
nezeu. „Moșul”, cum îi spunea el, i-a apărut într-o zi de 
vineri, pe 31 mai 1935, în locul numit „la buturugi”. Din 

mărturisirile făcute preotului satului Nicolae Bobin (cel care 
avea să gestioneze la început toată afacerea, obținând imense 
avantaje materiale), Dumnezeu i-a apărut ca: „un moș bă- 
trân cu barba albă și lungă până la brâu, mustăți foarte lungi 
și împreunate cu barba. Faţa îi era acoperită tot de păr din 
care se vedeau ochii, care erau albaștri ca și cerul, nasul și 
gura. În loc de îmbrăcăminte avea peste tot numai păr alb 
ca mătasea de frumos, dat peste cap și care-i acoperea corpul 
până jos la degetele picioarelor.” „Moșul” levita cam la două 
palme de pământ. Îi spune să nu-i fie frică și-l îndeamnă: 
„Să te duci să spui la lume, la părintele, la primărie și la bi- 
serică, că, dacă nu se potolește, dacă nu țin sărbătorile, dacă 
nu se lasă de rele, dacă nu vin la biserică, atunci foc, atunci 
ne rupe muncile”. Fiindu-i teamă că va râde lumea de el, 
inițial n-a spus nimic la nimeni. În a doua vineri (7 iunie 
1935) se întâlnește cu „Moșul” în același loc ca prima dată 
și este mustrat că a tăcut. Promite că va spune, nu o va face 
și în următoarea vineri iar îi apare „Moșul”. Abia acum îi 
face cunoscute cuvintele. Și poate lumea chiar ar fi râs de el, 
dacă nu ar fi constatat cu toții că mutul vorbea. Abia de aici 
încolo începe „Fenomenul Maglavit”. 

Descoperit de ziariști în iunie 1935, miracolul de la Magla- 
vit a devenit subiect cotidian în paginile presei interbelice. 
Au apărut atitudini pro și atitudini contra. Erau voci care 
caracterizau minunile de la Mglavit drept miracole, iar alte 
voci vorbeau de escrocherie. Mai mult, în „Universul” din 24 
iulie 1935, Petrache Lupu era caracterizat drept „un cioban 
tâmpit, surd și bâlbâit”. „Universul” publica la 24 iulie 1935 
o corespondență de la Craiova, „Pretinsa minune de la 
Maglavit” era definită ca fiind „aiureala unui bolnav — nu zic 

şarlatan fiindcă e prea tâmpit — încurajat de misticismul unor 
oameni simpli cari răspândesc legenda și de vinovata îngădu- 
ință a preoților și a autorităților”. La 26 iulie 1935, ziarul 
publică un articol ironic: „Minunea de la Maglavit a făcut pui”. 
Este descrisă o întâmplare de la Găvănești, județul Buzău. 
Aici era vorba de un rotar căruia i s-ar fi arătat Maica Dom- 
nului pe o spiță de lemn. Și ca treaba să nu rămână neter- 
minată, preotul din sat a și sfințit roata cu pricina! 

Încă de la începutul fenomenului de la Maglavit, o 
publicație care a alocat multe pagini „minunilor” a fost „Re- 
alitatea ilustrată”. Jurnaliștii de la această revistă îl caracte- 
rizau pe ciobanul Petrache Lupu ca un om „curat sufletește”. 
În aceeași publicație au apărut zeci de poze, adevărate foto- 
reportaje de la Maglavit, unde Petrache Lupu predica alături 
de preoți. 

Sătenii din Maglavit cred și azi cu tărie că minunile fă- 
cute de cioban în perioada 1935-1938 au fost reale. Fiul și 
nepotul lui Petrache Lupu susțin că bătrânul le-a spus îna- 
inte de-a muri că va veni sfârșitul lumii după anul 2000. 
Salcia făcătoare de minuni s-a uscat demult. Seva ei, care 
acum 75 de ani făcea ca orbii să-și recapete vederea, abia mai 
are putere să înverzească primăvara câteva rămurele. Fântâna 
cu apă sfințită săpată de Petrache Lupu nu mai vindecă niciun 
beteșug. Poiana, ce altădată gemea de lume, e acum paradi- 
sul ciorilor. Petrache Lupu a murit fără să apuce să spună 
„vorba cea mare”. Maglavitul și-a pierdut aura. E azi o comună 
banală din Oltenia, unde locuitorii vorbesc despre „Sfânt” 
cu aerul neutru cu care ar putea povesti despre Păcală, Tân- 


dală ori Dănilă Prepeleac. 


Situat la patru kilometri de Dunăre, cu un teren nisipos, 
bun mai mult pentru vii și răsaduri de roșii, Maglavitul n-a 
fost niciodată o localitate prosperă. Exceptând acei ani din- 
tre cele două războaie mondiale, când lumea curgea gârlă să 
vadă „minunea de la Maglavit”, ani care au făcut să înflo- 
rească negoțul în zonă, oamenii locului au trăit exclusiv din 
creșterea animalelor și din agricultură. Așa trăiesc și astăzi, 
fără prea mari perspective, fiindcă au și ghinionul de-a fi 
așezați lângă un oraș (Calafat) mort la rândul său din punct 
de vedere economic. Nu pot lucra în altă parte, decât pe 
lângă bătătură. De-aia, iarna, când nu e de lucru pe câmp, 
pe la ora 10 dimineața, bărbații satului stau ciorchine în fața 
cârciumilor, iar femeile trebăluiesc prin curți. Majoritatea 
caselor sunt mici, făcute din chirpici, fără prea mare confort. 
Însă, chiar dacă abia are ce pune pe masă, olteanul din 
Maglavit rămâne vesel și optimist, vorbind despre Petrache 
Lupu ca despre singurul eveniment major răsărit în oceanul 
de banalitate de aici. 

Nea Nicu (pensionar) stă pe ulița care poartă numele buni- 
cului său: strada Petrache Lupu. Casa în care locuiește îm- 
preună cu mama sa, Elena Lupu, este și casa în care a trăit 
și-a murit Petrache Lupu. Cocioaba în care s-a născut „Sfân- 
tul” a fost demult dărâmată, pe locul ei înălțându-se cea de 
azi, refăcută în mai multe etape. Este din chirpici, joasă și în 
stil vagon. La ora 10.30 dimineața, nea Nicu sta în pat, la 
picioare cu cățelușa Dolly și berea ascunsă după televizor. 
Cu părul vâlvoi, pe jumătate chel și nebărbierit, într-un pu- 
lover verde, asculta buletinul de știri la un radiocasetofon 
aflat lângă tăblia patului. În camera mică încap două paturi, 
un dulap vechi de bucătărie și, pe peretele opus, măsuța cu 

televizorul. Pe pereți sunt rame cu poze de familie, un tablou 
cu Petrache ținând predica „la buturugi”, o icoană și un alt 
tablou cu ciobanul când se întâlnește cu „Moșul”. „Ehe, i-a 
trebuit mult unui pictor să-L picteze pe «Moș», așa cum îi 
spunea tata-mare că S-a arătat. Pe mine mai mult el și cu 
bunica m-au crescut. A murit aici, în pat cu mine, pe la 
ora 7 dimineața. Da lui îi plăcea să doarmă într-un pat de 
fier la bucătărie, că era mai cald”, își amintește nepotul pro- 
fetului. Nea Nicu a făcut în tinerețe școala de maiștri la 
Reșița, a lucrat în strungărie și, de câțiva ani, e pensionat cu 
boală la plămâni. „Dacă mai trăia tata-mare, nu cred că făcea 
o minune să mă vindece de plămâni, dar poate mă făcea să 
nu mai fumez. Când eram mic, m-a scăpat de-o boală. Îmi 
ieșise un fel de pecingine pe cap care se tot întindea și-mi 
intra până-n doască. Au fost ai mei cu mine la doctori la 
Craiova și la Timișoara, nu mi-au dat de leac. Atunci m-a 
luat bunicu', s-a rugat cu mine la icoană trei vineri la rând, 
m-a uns cu o alifie și nu numai că mi-a trecut buba, dar mi-a 
și crescut părul la loc.” Crede cu tărie în harul pe care l-a 
avut bunică-său. Își amintește că și-n vremea comuniștilor 
mai veneau oameni cu batiste sau hăinuțe de copii, pe care 
să le atingă „Sfântul”. Îi ascundeau prin grajd și în beci de 
teama controalelor. „Când au venit comuniștii, tata-mare s-a 
tras, aici, acasă. Mai avea 7-8 oi și se ocupa mai mult cu via. 
N-a fost niciodată angajat undeva, că nu știa carte.” 
Petrache Lupu a murit fără să spună „vorba mare”, măcar 
copiilor sau nepoților săi. „N-a mai apucat s-o spună. Zicea 
că nu-l lasă «Moșu'», că-i face El semn când s-o anunţe. Tot 
ce mi-a spus a fost că va veni sfârșitul lumii în 2000 și ceva. 

Și cred că începe să vină, după câte se întâmplă în lume”, 
zice nea Nicu, trăgând cu sete din țigară. 

La începutul lunii septembrie 1936, Regele Carol al II-lea 
s-a oferit să boteze pe fiul cel mic al lui Petrache. Azi, nea 
Mihai are aproape 80 de ani. Ca orice cetățean al Maglavi- 
tului care se respectă, tocmai se întorsese de la cârciumă. De 
când s-a însurat, locuiește la nevastă. Toată viața a fost ciz- 
mar de meserie. Îmbrăcat sumar, cu o pălăriuță șugubeață 
pe cap, pare pornit pe fostul rege Mihai I. „N-am avut nici 
un beneficiu că am fost finul Regelui, mai mult am pătimit 
că i-am purtat numele. M-au persecutat și la fabrică și la 
armată. După armată m-au și arestat pentru asta. Acum 
doi-trei ani a venit Regele Mihai la biserica de aici. I-am ară- 
tat poze, tablouri, dar degeaba. Nu-și mai aducea aminte. 
Ştiţi ce cadou i-au dat tatii prin generalul Sichitiu? O icoană. 
Nu i-au dat cei 15.000 de lei de care s-a vorbit, a fost doar 
propagandă.” Ca și nea Nicu, spune că Petrache a prevestit 
sfârșitul lumii. „Pe tata l-au arestat comuniștii, l-au ținut trei 
luni de zile, l-au bătut și l-au adus acasă într-o motocicletă 
cu ataş. Emil Bodnăraș i-a spus: «Te duci acasă, că ai copii, 
dar la biserică nu te mai duci!». L-a prins frica și n-a mai 
vorbit de atunci. Spre bătrânețe mi-a spus între patru ochi 
că în anul 2000 și ceva va veni prăpădul lumii. Dar să ţineţi 
minte de la mine, că Maglavitul e apărat de «Moşu», cum 
zicea el. Peste tot se întâmplă inundații, incendii, secete. Aici 
nu se întâmplă nimic.” 

„„„La 500 de metri de mânăstire, pe drumul ce duce spre 
fosta stână a lui Petrache, într-o poieniță înconjurată de sal- 
câmi, se găsește fântâna săpată de cioban și salcia făcătoare 
de minuni. Acum 75 de ani, aici, pe nisip, sute de infirmi 


20 


stăteau înghesuiți unii în alții, fără cele mai elementare 
norme de igienă. Pelerinii se culcau pe pământ, în aer liber, 
lângă orbi, paralitici, bolnavi de cancer, cu fistule tubercu- 
loase ori ulcere varicoase. Toţi voiau să stea cât mai aproape 
de locul unde a apărut vedenia, toți voiau să se ungă cu apa 
picurată din sălcii sau să bea din fântâna ciobanului. „Ca să 
dea tărie cuvintelor lui Petrache, Dumnezeu trebuia să făp- 
tuiască niște minuni. De aceea, sălciile cu apă vindecătoare. 
Ciobanul a avut o viziune adevărată a Tatălui. Comuniștii au 
vrut să scoată sălciile din rădăcină, dar s-a întâmplat ceva 
ciudat. Au venit cu buldozerele, au scos o salcie, dar oamenii 
n-au mai avut curaj să continue și-au plecat acasă. La scurt 
timp, cel care a condus buldozerul a murit într-un grav acci- 
dent. Cum se explică asta?”, se întreabă ieromonahul Paulin. 
Acum, prin salcâmii dimprejur doar ciorile mai țin îndelugi 
și croncănitoare procesiuni. Apa din fântână, aflată la câțiva 
metri de sol, nu mai vindecă pe nimeni. Dintr-o cană din 
plastic legată cu un lanț de ghizdul fântânii oamenii beau de 
sete, fără să aștepte minuni. La câțiva metri, singura salcie 
rămasă din cele trei aproape că s-a uscat de bătrânețe. Este 
înconjurată cu plasă de sârmă, ca trecătorii să nu-i rupă ra- 
murile. Mulți au afirmat cândva că le-a revenit vederea, după 
ce s-au spălat pe ochi cu apa ce ieșea din trunchiul ei. Ulte- 
rior se spune că s-a descoperit „secretul” acelor sălcii. În 
trunchiurile îmbătrânite și pe jumătate putrezite carii au 
săpat galerii adânci. Câte o țeavă subțire, racordată la unul 
dintre izvoarele din zonă, a fost băgată pe sub pământ în trun- 
chiul sălciilor. Apa care se prelingea pe trunchiuri ieșea, așa- 
dar, prin galeriile carilor și era simplă apă de izvor. 

Perioada în care Petrache Lupu a avut viziunile, în mai 


multe zone din lume erau semnalate diverse minuni. Fie că 
era vorba de vindecări spectaculoase, chipuri de îngeri sau 
de demoni, puteri miraculoase, toate captau atenția publi- 
cului larg. Profesorul Radu Preda, directorul Institutului 
Român de Studii Inter-Ortodoxe, Inter-Confesionale și 
Inter-Religioase arată cum sunt privite astfel de minuni de 
Biserica Ortodoxă. „Contrar tendinței de a confunda viața 
spirituală cu aplecarea către paranormal și astfel a credinței 
cu credulitatea, Biserica Ortodoxă are o atitudine realistă și 
rezervată față de anunţul unei minuni. De regulă, cum este 
cazul și la canonizarea sfinților, cel puțin două condiții tre- 
buie îndeplinite: durata în timp și caracterul public. O vizi- 
une sau teofanie se confirmă prin faptul că apare de mai multe 
ori și la cât mai mulți martori. Sigur, există acte de autodes- 
coperire a lui Dumnezeu care se consumă în intimitatea 
chiliei monahale sau în casa unui creștin, adică nu sunt publice. 
Minunile care fundamentează însă instituirea unei biserici 
sau mânăstiri ca loc de pelerinaj, cum este cazul Niculei din 
inima Transilvaniei cu a sa icoană făcătoare de minuni a 
Maicii Domnului, se confirmă pe sine prin faptul că nu ră- 
mân evenimente unice, repetându-se. Dată fiind natura de 
punte între pământ și cer a Bisericii, riscul amestecării pla- 
nurilor este în consecință foarte mare. Este motivul pentru 
care realismul duhovnicesc joacă un rol esențial în procesul 
de «omologare» a unei minuni. Maturitatea spirituală este 
recomandată de însuși Mântuitorul lisus Hristos atunci când 
avertizează asupra falșilor profeți sau a duhurilor necurate”. 
(www. adevarul.ro) 


Vorbind cu oile și cu Mosu' - 
Fátima României feat. 


Felix Aderca & Gigi Becali 


Fenomenul Maglavit a fost precedat, cu aproape două 
decenii, de cel similar (și mult mai mediatizat la nivel inter- 
național, după implicarea Vaticanului) petrecut la Fâtima, în 
Portugalia, când Fecioara Maria s-a arătat și le-a vorbit unor 
copii (coincidență, tot păstori semianalfabeți!). 

„Cele trei secrete de la Fátima reprezintă o serie de viziuni 

și profeții care ar fi avut loc ca urmare a apariției Fecioarei 
Maria în fața a trei tineri păstori portughezi, Lúcia Santos 
și verișorii ei, Jacinta și Francisco Marto, începând cu data 
de 13 mai 1917. Cei trei copii au afirmat că au fost vizitaţi de 
către o presupusă Fecioara Maria de șase ori între mai și 
octombrie 1917. Apariția este acum cunoscută sub numele 
de Maica Domnului de la Fătima. 

Potrivit interpretării catolice oficiale, cele trei secrete im- 


plică descrierea iadului, Primul Război Mondial și al Doilea 

Război Mondial și încercarea de asasinare a Papei loan 
Paul al II-lea. 

La 13 iulie 1917, în jurul prânzului, se spune că Fecioara 
Maria a dezvăluit copiilor trei secrete. Două dintre secrete 


au fost descoperite în 1941 într-un document scris de Lúcia, 
la cererea lui José da Silva, Episcopul de Leiria, pentru a 
ajuta cu publicarea unei noi ediții a unei cărți a lui Jacinta. 
Când a fost întrebat Episcopul de Leiria în 1943 de ce nu 
dezvăluie și secretul al treilea, Lúcia s-a împotrivit pentru o 
perioadă scurtă de timp, spunând că „nu este încă convinsă 
dacă Dumnezeu a autorizat-o să acționeze”. Cu toate aces- 
tea, în octombrie 1943, Episcopul de Leiria i-a poruncit să-l 
scrie. Lúcia a scris apoi secretul și l-a sigilat într-un plic care 
nu trebuia deschis până în 1960, atunci când textul „va apă- 
rea mai clar.” Textul celui de-al treilea secret a fost lansat 
oficial de către Papa loan Paul al II-lea în 2000, deși unii 
susțin că nu a fost descoperit întregul secret așa cum a fost 
scris de către Lúcia, în ciuda repetatelor afirmaţii contrare 
ale Vaticanului. 

Primul secret a fost o viziune a iadului: „Doamna noastră 
ne-a arătat o mare de foc, care părea a fi sub pământ. Cufun- 
dați în acest foc erau demoni și suflete în formă umană [cei 
osândiți]. Cei din urmă erau ca ambra transparentă ce ardea, 
înnegriți sau ca un bronz șlefuiți, având forme omenești. 
Pluteau în acel foc, plutind în aer din cauza flăcărilor ce 
ieșeau din ei, împreună cu nori mari de fum, cădeau pe fie- 
care parte ca scânteile dintr-un foc imens, fără greutate sau 
echilibru, în mijlocul țipetelor și gemetelor de durere și dispe- 
rare, care ne-au îngrozit și ne-au făcut să tremurăm de frică. 
Demonii se deosebeau de figurile osândiților prin asemănarea 

lor îngrozitoare și respingătoare de animale înspăimântă- 
toare și necunoscute, toate negre și transparente precum 
cărbunii arzători. Această viziune a durat doar o clipă dato- 
rită bunătății Mamei noastre cerești, care la prima apariție 
ne-a promis să ne ducă în Rai. Altfel, cred că am fi murit de 
frică și groază”. 

Al doilea secret a fost o declarație conform căreia Primul 
Război Mondial se va termina și continuă să prezică un alt 
război, Al Doilea Război Mondial, în timpul domniei Papei 
Pius al XI-lea, dacă oamenii vor continua să-l ofenseze pe 
Dumnezeu și dacă Rusia nu va fi convertită. A doua jumă- 
tate a secretului solicită ca Rusia să fie consacrată Inimii 
Imaculate: „Aţi văzut iadul unde merg sufletele sărmanilor 
păcătoşilor. Pentru a-i salva, Dumnezeu voiește să înființeze 
în lume devoțiunea la Inima Mea Neprihănită. Dacă ceea 
ce vă spun se va face, multe suflete vor fi salvate și va fi pace. 
Războiul se va termina: însă dacă oamenii nu încetează să-L 
ofenseze pe Dumnezeu, un război și mai rău va începe în 
timpul pontificatului Papei Pius al XI-lea. Când veți vedea 
o noapte luminată de o lumină necunoscută, să cunoaşteţi 
că acest lucru este un semn mare dat de la Dumnezeu, că el 
este pe cale de a pedepsi lumea pentru crimele sale, prin in- 
termediul războiului, foametei și persecuției împotriva Bise- 
ricii și împotriva Sfântului Părinte. Pentru a preveni acest 
lucru, voi cere consacrarea Rusiei la Inima Mea Neprihănită 
și împărtășania de reparație în fiecare sâmbătă a lunii. Dacă 
aceste cerințe sunt îndeplinite, Rusia va fi convertită și va fi 
pace, dacă nu, își va răspândi erorile sale în întreaga lume, 
provocând războaie și persecuții împotriva Bisericii. Cei buni 
vor fi martirizați, Sfântul Părinte va avea mult de suferit; 

diferite națiuni vor fi anihilate. In cele din urmă, Inima Mea 


Neprihănită va triumfa. Sfântul Părinte va consacra Rusia 
pentru mine și ea va fi convertită, iar o anume perioadă de 
pace va fi acordată omenirii. În Portugalia, dogma Credinței 
va fi mereu păstrată etc. Nu spuneți aceasta nimănui”. 

Unii au criticat faptul că a doua profeție nu a fost dezvă- 
luită până în august 1941, când Al Doilea Război Mondial 
începuse deja. 

A treia parte a secretului a fost scrisă „la ordinul Exce- 
lenței Sale, Episcopul de Leiria și al Preasfintei Mame”, la 
3 ianuarie 1944. În 1943, Lúcia s-a îmbolnăvit de gripă și 
pleurezie, bolile care i-au ucis pe verișorii săi. Timp de câteva 
luni, ea era sigură că va muri. Episcopul Silva, vizitând-o la 
15 septembrie 1943 în timp ce ea era imobilizată la pat, în 
primul rând i-a sugerat să scrie al treilea secret pentru a se 
asigura că acesta nu se va pierde în cazul decesului ei. Lúcia, 
cu toate acestea, a ezitat să facă acest lucru. Ea a fost pusă 
sub o strictă ascultare în conformitate cu jurămintele ei car- 
melite, dar ea a susținut că atunci când a primit secretul a 
auzit-o pe Maria menționându-i să nu-l dezvăluie. Deoarece 
stricta ascultare a unei călugărițe carmelite impunea ca or- 
dinele de la superiorii ei să fie considerate ca venind direct 
de la Dumnezeu, ea era într-o dilemă cu privire la ale cui 
comenzi sunt prioritate. În cele din urmă, la mijlocul lunii 
octombrie, Episcopul Silva i-a trimis o scrisoare care conține 
un ordin direct de a scrie secretul, pe care Lúcia l-a ascultat. 
În iunie 1944, plicul sigilat care conţinea al treilea secret a 
fost livrat Episcopului Silva, unde a rămas până în 1957, când 
a fost în cele din urmă expediat la Roma. 

A fost anunţat de către Cardinalul Sodano la 13 mai 
2000, la 83 de ani după apariția în fața copiilor din Cova da 
Iria pentru prima oară a Maicii Domnului. În anunțul său, 
Cardinalul Sodano a sugerat că secretul era despre persecuția 
creștinilor din secolul XX, care a culminat cu tentativa de 
asasinare eșuată a Papei loan Paul al II-lea la 13 mai 1981. 

Textul celui de-al treilea secret a fost publicat la 26 iunie 
2000: „A treia parte a secretului dezvăluit la Cova di Iria — 
Fátima la 13 iulie 1917. Scriu ca un act de ascultare față de 
Tine, Dumnezeul meu, care mi-o ceri prin intermediul Exce- 
lenței Sale, Episcopul de Leiria, și al Preasfintei Tale Mame, 
care este și a mea. După cele două părți pe care le-am expus 
deja, am văzut în partea stângă a Stăpânei noastre, puțin mai 
sus, un Înger cu o sabie de foc în mâna stângă; scânteind, 
aceasta emitea flăcări care se părea că vor incendia lumea; 
dar ele se stingeau în contact cu splendoarea care ieșea din 
mâna dreaptă a Stăpânei Noastre în direcția lui: arătând 
pământul cu mâna sa dreaptă, Îngerul spuse cu o voce puter- 
nică: Pocăință! Pocăinţă! Pocăință! Și văzurăm într-o lumină 
imensă care este Dumnezeu: «ceva asemănător felului în 
care se văd persoanele în oglindă când trec prin fața ei» un 
Episcop îmbrăcat în alb «am avut presentimentul că este 
Sfântul Părinte». Diferiți alți Episcopi, preoți, călugări și 
călugărițe urcând pe un munte abrupt, în vârful căruia era o 
Cruce mare din trunchiuri neprelucrate, de parcă ar fi fost 
din stejari de plută cu scoarță cu tot; Sfântul Părinte, înainte 
de a ajunge aici, traversa un oraș mare pe jumătate în ruină, 
și aproape tremurând, cu pas șovăitor, copleșit de suferință 
și de durere, se ruga pentru sufletele cadavrelor întâlnite în 
cale; ajuns în vârful muntelui, prosternat în genunchi la 

piciorul Crucii mari, el fu ucis de un grup de soldați care au 


tras de mai multe ori cu arme de foc și cu săgeți, și în același 
fel muriră unii după alții ceilalți Episcopi, preoți, călugări și 
călugărițe și diverși laici, bărbați și femei din clase și cate- 
gorii sociale diferite. Sub cele două brațe ale Crucii se aflau 
doi îngeri, fiecare cu o stropitoare de cristal în mână în care 
strângeau sângele Martirilor și cu acesta udau sufletele care 
se apropiau de Dumnezeu”. 

Vaticanul a păstrat Cel De-al Treilea Secret până în 26 
iunie 2000, deși declarația Luciei trebuia publicată după 
1960. Unele surse, printre care Canon Barthas și Alfredo 
Ottaviani (Cardinalul Ottaviani), spun că Lúcia a insistat ca 
acest secret să fie dezvăluit în jurul anului 1960, spunând că 
„în acel moment, va fi mai bine înțeles și Binecuvântata 
Fecioară așa dorește”. La începutul anilor '60, în loc să pu- 
blice Al Treilea Secret, Vaticanul a anunțat presa că ar fi mai 
bine ca acest secret „să rămână mereu sub sigiliu”. După 
anunț, s-au făcut multe speculații despre conţinutul secre- 
tului. Conform New York Times, acestea mergeau de la 
„anihilare nucleară mondială” până la mari divergențe din 
Biserica Romano-Catolică, care vor duce la rivalități papale. 
În 1981, la cererea Papei loan Paul al II-lea, s-a făcut public 
Cel De-al Treilea Secret de la Fátima. 

Textul celui de-al treilea secret prezentat de Vatican este 
scris de mână pe patru foi de hârtie. Mai mulți clerici, care 
susțin că ei cunosc acest text, au afirmat, însă, că a fost scris 
pe o singură foaie și nu pe patru. De exemplu, părintele 
Joaquin Alonso, arhivistul oficial din Fâtima timp de șai- 
sprezece ani, arată în cartea sa că „Lúcia ne spune că a scris 
textul pe o singură foaie de hârtie”. Cardinaulul Ottaviani, 


28 


care l-a citit, afirmă același lucru: „Lúcia l-a scris pe o foaie 
de hârtie”. În plus, despre Episcopul Venancio, cel care a fost 
însărcinat cu transportul plicului ce conținea Al Treilea Se- 
cret către un reprezentant al Vaticanului după ce Lúcia l-a 
scris, se spune că a ținut plicul în fața unei surse de lumină 
și a observat că cel de-al treilea secret a era „scris pe o mică 
bucată de hârtie”. Episcopul Venancio a măsurat de aseme- 
nea dimensiunile hârtei, dimensiunile marginilor și a estimat 
că aceasta conţinea 20-25 de rânduri de text. De asemenea, 
părintele Malachi Martin a afirmat că a văzut textul celui 
de-al treilea secret în februarie 1960. Într-un interviu înre- 
gistrat, Fratele Charles Fiore l-a citat pe Fratele Malachi 
Martin, care a spus următoarele despre textul celui de-Al 
Treilea Secret: „Mi-am răcit picioarele în coridoarele din 
afara apartamentelor Papei, în timp ce șeful meu, Cardinalul 
Bea, era înăuntru discutând cu Papa și cu un grup de alți 
episcopi și preoți și cu doi seminariști portughezi, care au 
tradus scrisoarea, o singură pagină, scrisă în limba portugheză, 
pentru toți cei din încăpere”. 

Un alt motiv pentru care criticii consideră că textul com- 
plet al celui de-al treilea secret nu a fost făcut cunoscut este 
faptul că există evidențe documentare că cel de-Al Treilea 
Secret a fost scris sub forma unei scrisori semnate către Epi- 
scopul din Leiria. Textul celui de-al treilea secret publicat 
de Vatican nu este scris sub forma unei scrisori. Lúcia a fost 
interogată de părintele Jongen pe 3 februarie 1946. Când 
Fratele Jongen a întrebat-o pe Lúcia când va veni vremea 
pentru cel de-al treilea secret, Lúcia i-a răspuns: „l-am co- 
municat cea de-a treia parte Episcopului din Leiria, printr-o 
scrisoare.” De asemenea, Canon Galamba, un consilier al 

Episcopului din Leiria, este menţionat spunând „Când epi- 


scopul a refuzat să deschidă scrisoarea, Lúcia l-a făcut să 
promită că va fi deschisă și citită lumii ori la moartea ei, ori 
cel mai târziu în 1960, în cazul că ea nu moare până atunci”. 
De asemenea, comunicatul de presă din 1960 în care Vati- 
canului a anunțat că cel de-Al Treilea Secret probabil nu va 
fi arătat niciodată a fost redactat în următorii termeni: „... 
este foarte probabil că scrisoarea în care sora Lúcia a scris 
despre secretul mărturisit de Fecioara Maria celor trei cio- 
bani din Cova da Iria nu va fi niciodată deschisă”. 

Textul celui de-al treilea secret comunicat de Vatican nu 
conține cuvinte atribuite Fecioarei Maria. În același comu- 
nicat de presă al Vaticanului din 1960 menționat mai sus se 
menționează că „Sora Lúcia a scris secretul mărturisit de 
Fecioara Maria”. Unele surse spun că cel de-al treilea secret 
începe cel mai probabil cu cuvintele „În Portugalia dogma 
credinței va fi păstrată întotdeauna etc.”, cuvinte pe care 
Luicia le-a menționat și în cel de-al patrulea jurnal, dar care 
sunt incluse doar ca note de subsol în textul comunicat de 
Vatican. În plus, există evidențe care arată că Fratele Joseph 
Schweigl a fost trimis de Papa Pius al XII-lea să o intero- 
gheze pe Lucia despre cel de-al treilea secret pe 2 septembrie 
1952. În ziua următoare interogării, Fratele Schweigl ar fi 
afirmat următoarele: „Nu pot să dezvălui nimic din ce am 
aflat la Fâtima despre cel de-al treilea secret, dar pot spune 
că conţine două părți: una referitoare la Papă, iar cea de-a 
doua firește (deși nu pot spune nimic) ar trebui să fie conti- 
nuarea cuvintelor: «În Portugalia dogma credinței va fi păs- 
trată întotdeauna»”. 

Potrivit Cardinalului Ratzinger (viitorul Papă Benedict 
al XVI-lea), în comentariile care însoțesc textul celui de-Al 
Treilea Secret dezvăluit de Vatican, „Acei care se așteaptă la 
excitante revelații apocaliptice despre sfârșitul lumii sau des- 
pre cursul istoriei vor fi dezamăgiți. Fátima nu satisface cu- 
riozitatea noastră în acest fe]...”. Unii critici consideră acest 
lucru ca pe o mare contradicție, inclusiv față de mărturia 
anterioară a Cardinalului Ratzinger însuși. Într-un interviu 
publicat la 11 noiembrie 1984 în revista Jesus, Cardinalul 
Ratzinger a fost întrebat dacă a citit textul celui de Al Trei- 
lea Secret și de ce acesta nu fusese încă dezvăluit. Ratzinger 
a recunoscut că el a citit secretul și a declarat că, în parte, al 
treilea secret implică „importanța lucrurilor extreme (novis- 
simi)” și „pericole care amenință credința și viața creștinis- 
mului și, prin urmare, (viața) întregii lumi”. Ratzinger a 
comentat, de asemenea, că, „dacă nu este făcut public — cel 
puțin pentru moment — este doar pentru a preveni ca profeția 
religioasă să nu fie confundată cu goana după senzațional”. 

Un articol publicat în Catholic World News pe 27 sep- 
tembrie 2007 arată că jurnaliștii italieni Antonio Socci și 
Solideo Paolini „au realizat o casetă în care Arhiepiscopul 
Loris Capovilla, care a fost secretarul personal al Papei Ioan 
al XXIII-lea, a revelat că au existat două texte în cel de-Al 
Treilea Secret”. Un articol îl citează pe Arhiepiscopul Ca- 
povilla spunând, „Nu există două adevăruri în ce privește 
Fâtima și nu există niciun Al Patrulea Secret. Textul pe care 
l-am citit în 1959 este același cu cel distribuit de Vatican”. 
Capovilla este de asemenea citat spunând, „M-am săturat 
de aceste teorii ale conspirației. Pur și simplu nu este adevărat. 
L-am citit, l-am prezentat Papei și acesta a distrus plicul”. 

Grupul catolic contra-reformă, înființat de teologul Abbé 
George de Nantes, consideră că textul cu pricina este versi- 
unea completă a celui de-Al Treilea Secret, dar că se referă 
la Papa loan Paul I, și nu la Papa Ioan Paul al II-lea, arătând 
că acesta din urmă nu a murit după ce a fost atacat, așa cum 
se arată în cel de-Al Treilea Secret. Papa Ioan Paul I s-a întâl- 
nit cu Lúcia Santos pe vremea când era Patriarh al Veneţiei, 
fiind profund impresionat de această experiență. Într-o scri- 
soare adresată unui coleg după ce a fost ales ca Papă, a afir- 
mat că va realiza convertirea Rusiei despre care Lúcia spunea 
că a cerut-o Fecioara Maria. (%ttps://ro. wikipedia.org) 

Petrache Lupu al nostru a trăit aproape 90 de ani, iar 
viața și mesajele divine cărora le-ar fi fost intermediar nu au 
fost nici ele lipsite de controverse. Se spune că pe vremea 
comuniștilor ar fi fost săltat de multe ori de către Securitate. 
Cert este că fostul cioban a fost privit de oameni ca un trimis 
al Domnului. Deși Biserica Ortodoxă a rămas circumspectă 
cu privire la povestea lui Petrache, sătenii au reușit să con- 


struiască, în cele din urmă, o mânăstire pe locul unde Petra- 
che ar fi avut viziunile. 

Comuna Maglavit e situată în Oltenia, între Calafat și 
Cetate, în dreptul cotiturii pe care o face Dunărea înainte 
de a se îndrepta spre Calafat. Comuna are peste 5.000 de su- 
flete și e situată la vreo 4 kilometri de malul Dunării. Între 
fluviu și Maglavit e luncă, teren inundabil, acoperit cu nisip, 
și pădure tânără de salcâmi, care au fost tăiați, rămânând 
buturugile și lăstarii. 

În anul 1907, la 14 octombrie, se naște Petre, fiul lui Gheor- 
ghe Preda Lupu, locuitor sărac din Maglavit. De mic rămâ- 
nând fără tată, a trăit nenorocit lângă o mamă care îl iubea 

puţin. În urma unei boli, vărsatul de vânt, rămăsese surd și 
aproape mut, dar trăia ascultător și blând în casa unui tată 
vitreg, plin de răutate, care îi dădea, cu multă părere de rău, 
o bucată de mămăligă. Când s-a făcut ceva mai mare, mun- 
cea la plugărie alături de tatăl său vitreg; mai târziu, pus să 
păzească vitele sătenilor, simbria ce o lua intra tot în chimi- 
rul acestuia. Vitele, însă, au fost mai blânde cu bietul Petra- 
che căci îl făceau să uite răutatea oamenilor, de aceea el le 
iubea mult. Când vedea pe cineva că dă într-o vită, i se um- 
pleau ochii de lacrami și, după ce proprietarul ei își poto- 
lea furia, Petrache se ducea și mângâia locul lovit de bici sau 
de ciomag. 

Mai apoi, și-a făcut o stână pentru oile sătenilor și și-a 
înjghebat o mică gospodărie. S-a căsătorit cu o femeie săracă 
dar înțelegătoare și gospodină. Au avut împreună un copil. 
Petrache Lupu era un om cinstit cum rar se mai găsea altul. 
Când, uneori, în turma lui intra o oaie străină, nu avea as- 
tâmpăr până ce nu da de păgubaș. Înapoia banii găsiți și 
silea pe alții să facă la fel. Astfel, când a găsit zece mii de lei 
(bani mari la acea vreme) i-a dus stăpânului. Iarna, tatăl său 
vitreg, ca să se încălzească, fura crucile din cimitir, și făcea 
focul cu ele. Petrache plângea și tremura de mâhnire, departe 
de foc, să nu-l ajungă căldura și nici lumina lemnului mor- 
ților. Când adormeau cu toții, lua crucile și le ducea în cimi- 
tir, înfigându-le la fiecare dintre mormintele de unde fuseseră 
luate, povestește www.crestinortodox.ro. 

„De ce iei umbra morților, tăticule? Lasă crucile acolo, 
săracii, să le țină umbră!”, zicea Petrache Lupu. Cinstit și 
credincios ajunsese Petrache Lupu la vârsta de 28 ani. Fusese 
reformat din armată pentru „debilitate mintală” și greutate 

în vorbire. În ziua de 31 mai 1935, într-o vineri, trecând 
Petrache Lupu prin dreptul a trei buturugi din pădure, i-a 
ieșit în cale „un moș” cu barbă albă și lungă până la brâu, 
mustăți foarte lungi și împreunate cu barba. În loc de îm- 
brăcăminte, avea peste tot numai păr alb ca mătasea, care îi 
acoperea corpul până jos la degetele picioarelor, ca un fel de 
sarică de cioban. Sta în aer, la vreo două palme de pământ. 
De la el venea un miros așa de frumos, cum nu se întâlnește 
la nicio floare de câmp sau grădină — ceva care aducea cu 
mirosul de smirnă. Moşul i-a spus: „Nu-ţi fie frică! Să te duci 
să spui la lume, la părintele, la primărie și la biserică, că, dacă 
oamenii nu se potolesc, dacă nu țin sărbătorile, dacă nu se 
lasă de rele și dacă nu vin la biserică, atunci foc, atunci le 
rup muncile”. 

După aceste cuvinte, Moşul s-a înălțat într-un nor pătrat 
și luminos. Când a ajuns Petrache Lupu la stână, n-a spus 
nimănui nimic, ca să nu fie luat în râs. A doua vineri (7 iu- 
nie), i-a ieșit în același loc Moșul, care l-a certat: „De ce n-ai 
spus la lume ce ţi-am zis?”. Petrache i-a răspuns: „Am uitat!” 
și s-a închinat, apoi a adăugat: „Doamne, iartă-mă, ca am să 
spui!”. „Bine, te iert, dar să spui la lume tot ce ţi-am porun- 
cit”. Apoi, Moșul a dispărut ca și întâia dată. Petrache Lupu 
s-a închinat, însă, ajungând la târlă, nici de data aceasta n-a 
spus nimănui nimic, teama că lumea va râde de el fiind mai 
puternică decât porunca „Moșului”. 

A treia vineri (14 iunie), în același loc ca și dățile trecute, 
l-a oprit iarăși Moşul, zicându-i: „De ce n-ai spus lumii ce 
ţi-am spus întâia și a doua oară?”. Petrache i-a răspuns și de 
data aceasta: „Am uitat”. Moșul, cu glas gros și tare, i-a spus: 
„Nu te mai iert!”. Totuși, după ce Petrache i-a cerut iertare, 

făgăduindu-i că de data aceasta îi va îndeplini porunca, 
Moşul a cuvântat iarăși: „Să spui lumii cu care te întâlnești 
că, dacă nu se potolește, dacă nu țin sărbătorile, dacă mai fac 
rele, dacă nu vin la biserică să se roage, dacă nu se apropie, 
atunci foc, atunci le rup muncile!”. Petrache Lupu i-a zis: 
„Stai, să mă duc întâi la oi!”. Moșul i-a răspuns: „Haide că 
merg și eu”. Petrache Lupu i-a zis: „Hai, Moșule!”. Au ple- 
cat amândoi spre stână. Moșul mergea, însă, prin aer, la două 
palme de pământ. Ajuns la stână, Petrache a trecut să mulgă 
oile. Moșul, care stătea lângă el, îi spunea mereu: „Să te duci 

chiar acum în sat și să spui la lume 

La stână se mai găseau atunci Ioniță Săvescu din Magla- 
vit și alt cioban mai mic, Florea Pavel, care au auzit cum 
vorbea Petrache cu „Moșul”, pe care, însă nu-l vedeau, nici nu-l 
auzeau și l-au întrebat pe Petrache cu cine vorbește. Petra- 
che, când voia să le răspundă, îi venea amețeala și nu putea 
scoate o vorbă. Dupa ce și-a isprăvit treburile la stână, a 
plecat spre sat, întovărășit de Moș. După vreo 50-60 metri 
de drum, Moşul i-a spus: „Am să mai vin o dată, după ce tu 
vei fi spus la lume și să văd ce o să facă lumea. Am să-ți port 
de grijă”. Petrache s-a închinat, iar Mogul i-a mai spus cu 
glas gros: „Să te duci, auzi?”. Petrache mai spune că i-a mai 
lăsat „o vorbă mare”, dar pe care n-are voie s-o spună nimă- 
nui, până ce Moșul nu vine iarăși. Și Moşul s-a văzut înălțat 
tot într-un nor pătrat și luminos. 

A doua zi, sâmbătă, Petrache Lupu a fost deșteptat din 
somn de o putere care îl împingea să meargă în sat. Pe la 
zece dimineața, a început să povestească cele petrecute neves- 
tei sale și tuturor oamenilor cu care se întâlnea în drum, pre- 
cum și preotului Bobin, pe care l-a găsit acasă, lângă primărie. 

Au venit apoi ziariștii și funcționari de la poliția din Calafat. 
Duminică, la biserică, pe la sfârșitul predicii, cum Petrache 
şedea cu capul în jos, a simțit că cineva nevăzut l-a apucat 
de bărbie și i-a tras capul în sus. Atunci a văzut în altar, 
plutind prin aer, pe același „Moș”, care i-a făcut semnul cru- 
cii, al binecuvântării adică. 

De aci înainte, personalitatea lui Petrache Lupu se schimbă. 
În cursul săptămânii îndemna lumea să vină la biserică și să 
se roage lui Dumnezeu pentru iertare. Să nu muncească în 
zilele de sărbătoare și toate celelalte porunci ale Moșului: să 
nu mai mintă, să nu dușmănească, să nu fure, să nu curvească, 
să-și respecte părinții și pe cei bătrâni, să țină posturile, fe- 
meile să nu mai avorteze. 

În ziua de 7 iulie, a avut o nouă arătare, anume o stea 
luminoasă și mare tot la locul arătării dintâi a Moșului, iar, 
ca la un stat de om deasupra pământului, a văzut pe același 
„Moș”, care i-a făgăduit că toamna aceea sau alta, dacă lumea 
se va pocăi, va face cu această stea semnul crucii, în fața lui 
Petrache și a oamenilor; dacă lumea nu se va cuminţi, Moșul 
va lăsa această stea în jos. Atunci, Petrache să spună lumii să 
pună mâna pe ea. Ea, însă, se va ridica și nu o vor putea 
prinde; va mai face semnul acesta încă de două ori. După 
aceasta, ciobanul va anunța lumea că va începe prăpădul. 

Duminică, 14 iulie, la slujba bisericească făcută de 7-8 
preoți, din parohiile vecine, și de preotul Nicolae Bobin din 
Maglavit, a venit lume și din alte sate, vreo 2-3.000 oameni. 
Apoi, s-a făcut o procesiune la locul cu vedenia. Acolo, erau 
adunați peste 10.000 oameni, după aprecierea preotului. În 
timpul slujbei, Petrache Lupu a văzut plutind asupra lumii 
același Moș. S-au colectat de cioban 7.000 lei, ce s-au depus 

la Casa de Economie pentru a se cumpăra două troițe și a se 
zidi fântâna ciobanului în ciment, căci la numai câțiva pași de- 
părtare de stână se afla o fântână primitivă săpată de Petrache. 

În locurile acelea, foarte mulți ciobani au încercat zadar- 
nic să dea de apă, numai Petrache Lupu a avut mai mult 
noroc. Sătenii credeau că e o fântână făcătoare de minuni. 
În apropierea unei tufe, Petre a înfipt o cruce de brad, pe care 
o mână nedibace a însemnat următoarele: „Petre G. Lupu 
ciobanul care s-a întâlnit cu Moșu — să închine, să pupe”. 
Alături de cruce, ciobanul a ridicat un adăpost, în mijlocul 
căruia avea grijă să aprindă lumânări și tămâie. Încrederea 
lui Petrache în oameni este foarte mare, încât banii, pe care 
i-a căpătat de la pelerini pentru ridicarea unui altar care să 
arate locul unde Dumnezeu a vorbit prin el oamenilor, îi lăsa 
lângă cruce și nimeni nu se atingea de ei. 

Lumea venea aici, aprindea lumânări și se ruga. La înce- 
put, unii, necredincioși, cereau ca ciobanul să fie arestat, iar 
credincioșii, care veneau să aprindă lumânări, tămâie, candele, 
să fie îndepărtați. Prin intervenţia senatorului Vălăreanu și 
a altora, ciobanul a fost lăsat nestingherit. Autoritatea mo- 
rală a ciobanului era foarte mare. El era numit „Preasfântul”, 
rugăciunile le făcea el, lumea se închina și îl ruga pe el să 
intervină la „Moșul”. Ciobanul nu primea bani pentru sine. 

Preotul satului se ocupa cu adunatul încasărilor într-o 
ladă, seara se făcea numărătoarea, de către delegația comite- 
tului instituit pentru ridicarea unei biserici. Ciobanul punea 
și el semnătură, fiindcă, între timp, a învățat să se iscălească. 
Unii pelerini — „cei buni la Dumnezeu”, printre care erau și 
multe persoane culte — vedeau în jurul ciobanului predicator 
un nimb luminos în care se distingeau figuri sfinte. 

Ciobanul, suit pe o estradă, lângă o mare cruce, ridicată 
cu cheltuiala domnului Doctor Albu, medic al sanatoriului 
cu același nume din Craiova, le vorbea oamenilor. Această 
estradă era situată în câmp liber. Înspre apus de această cruce, 
în mijlocul pădurii, se găsește locul sfânt, cu cele trei butu- 
rugi, unde s-a arătat Dumnezeu. Cei care au ascultat predica 
vin și se așază pe locul acesta, sărutând pământul din jur și 
buturugile și se ung cu seva ce curge în picături din câțiva plopi 
buboși, din cauza unor paraziți care au pătruns prin coajă în 
canalele sevei. 

Aici zac, pe nisip, sutele de infirmi, incurabili și necăjiţi, 
care așteaptă mila lui Dumnezeu. Administrația locală a luat 
măsuri ca pelerinii să nu șadă peste noapte în comună. În 
schimb, situația regiunii vizitate de pelerini era, în vara anu- 
lui 1935, destul de serioasă din cauza enormei aglomerații 
de oameni, lipsiți de cele mai elementare măsuri de igienă. 
Administrația a luat însă măsuri și în această privință, con- 
struind latrine (băi), arzând gunoaiele etc. Apa de băut se ia 
din patru fântâni construite de curând și din izvoarele ce ies 
din poalele luncii Maglavit. Totuși, din cauza aglomerației, 
fântânile sunt asaltate de oameni care își introduc în găleți 
sticlele, cănile și toate cioburile. Pentru a se evita aceasta, 
s-au adaptat, apoi, pompe la aceste fântâni. 

Treptat, situaţia sanitară s-a ameliorat, doi medici și cinci 
agenți sanitari lucrând în acest sens. Din ordinile Dr. Viorel 
Popescu, inspector sanitar, s-au construit latrine, o baracă 
dispensar și infirmerie, o stație de băi și deparazitare. Pele- 
rinii se culcă pe pământ, în aer liber. Lângă orbi, paralitici, 
bolnavi cu cancer, cu fistule tuberculoase, ulcere varicoase. 

Este impresionantă stăruința acestor nenorociți de a sta cât 
mai aproape de locul unde a apărut vedenia. 

Petrache Lupu, cu bunul lui simț, a înțeles dispozițiile 
administrative care cer ca orice pelerin să nu stea mai mult 
de trei zile în localitate. El argumentează astfel: dacă „Moșul” 
nu i-a vindecat în câteva zile, e semn că bolnavul are păcate 
multe și trebuie să plece. Numărul pelerinilor se ridica în 
timpul verii la 20.000 pe zi, iar la începutul lui septembrie 
1935, într-o sambătă, cu ocazia venirii Episcopului, numărul 
s-a ridicat chiar la 50.000, după cum scrie presa vremii. La 
acea dată, banii lăsați la Maglavit depășiseră un milion de 
lei (enorm la acea vreme!). Pelerinii aveau tendința de a lăsa 
pe seama preoților bisericii colectarea banilor etc. și ei se 
încredeau absolut în omul simplu dar dezinteresat care era 
ciobanul. Însă, la începutul lui noiembrie, vinerea, pelerinii 
erau abia 2-3.000. 

Petrache Lupu spunea singur că a fost reformat din ar- 
mată după un tratament contondent, fără rezultat, căci era 
bănuit că simulează prostia și mutismul. De fapt, el nu a fost 
mut, ci „cepeleag” (adică peltic) și cu un vocabular redus. 
Aceste defecte ale vorbirii s-au ameliorat mult prin faptul 
că, acum, vorbea zilnic poporului credincios. 

S-a publicat, într-un ziar din București, foaia matricola a 
lui Petrache Lupu. Reproducerea ei, astfel cum era întocmită 
în registrul Cercului de recrutare Craiova, poate interesa: 

„Nr. matricol 13830 — Contingent 1929. Cerc Recrutare — 
Craiova. Corp. — Rgt. 31 Inf. Calafat. Naţionalitatea — român. 
Religia — ortodox. Născut în anul — 1907. Luna — Octombrie. 
Ziua — 14. În comuna — Maglavit. Plasa — Calafat. Ju- 
dețul — Dolj. Fiul lui Dinu Gheorghe și al lui Florica. 

Talia — 162/83. Părul — castaniu. Ochii — căprii. Nasul — po- 
trivit. Bărbia — potrivită. Fața — smeadă. Sprâncenele — cas- 
tanii. Fruntea — potrivită. Gura — potrivită. Semne particulare 
n-are. Mutaţii: 20.11.1929 — Prezent fără reclamaţie. Admis, 
bun pentru infanterie. La vizita medicală amânat: Otită me- 
die supurată. 19.11.1930 — Amânat a doua oară. Debilitate 
mintală. 10.11.1931 — Lăsat la vatră fiind dispensat medical. 
Clasat «Impropriu serviciului militar, pentru surdo-mutism 
provenit din sifilis ereditar». La corp. Art. 74 legea Recru- 
tării. Ordin de zi Nr. 176/931, Rgt. 31 Inf.” 

Din cercetările mai amănunțite făcute la Craiova rezulta 
că Petrache Lupu a fost dispensat medical la 10.11.1931, 
după o scurtă internare în Spitalul Militar al Corpului I de 
Armată, unde pe atunci soseau pentru stabilirea statutului 
militar sute de bolnavi, care urmau să fie examinați de spe- 
cialiștii respectivi, li se făceau probele de laborator și, apoi, cu 
diagnosticul stabilit, erau prezentați generalului medic Vasi- 
lescu August pentru a-i vedea și a emite hotărârea definitivă. 

Pentru Petrache Lupu diagnosticul a fost: „otită medie 
supurată bilateral cu perforația largă a ambelor timpane, 
ușoară idioție”, iar în foaia de observație nu este trecut decât 
examenul local, clinic, al urechilor. Nu se mai găsește în acea 
foaie nimic asupra antecedentelor sale ereditaro-colaterale 
sau asupra vreunui examen care să susțină diagnosticul de 
„ușoară idioție”. Nu s-a putut afla cine a pus în foaia matri- 
colă diagnosticul de „sifilis ereditar”. Dacă Petrache Lupu ar 
fi prezentat simptome în această direcție, „detaliul” n-ar fi 
scăpat medicilor de la Spitalul Militar din Craiova. Era vorba, 

Se spunea că anterior vedeniilor și chiar la începutul pe- 
lerinajului, Petrache Lupu vorbea încet, greoi. Apoi, a deve- 
nit de-a dreptul vorbăreț. Procedeul lui pentru încercarea 
vindecărilor era următorul: el afirma că nu e nici sfânt, nici 
medic, dar, după ce asculta păsurile celor ce veneau la el, 
chema lumea din jurul lui să se roage împreună cu el lui 
Dumnezeu. Fraza întrebuințată era: „Doamne ajută pe cei 
orbi să vadă, pe surzi să audă, pe cei muţi să vorbească etc”. 
Apoi, se închina și făcea numeroase cruci. 

După doctorul Viorel Popescu, inspector sanitar, gestu- 
rile ciobanului nu erau nici de binecuvântare, nici de implo- 
rare, ci gesturi dezordonate, inadecvate ca discurs. Cand i se 
comunica cum că bolnavul nu s-a vindecat, el răspundea: 
„Ce să-ți fac, ai păcate grele, roagă-te la Mosul, du-te la locul 
vedeniei și roagă-te; așteaptă!”. I se cerea să binecuvânteze 
obiecte ca batiste, cămăși etc., să atingă bolnavi. El refuza 
întâi să binecuvânteze, zicând că nu e sfânt dar, la insistențele 
pelerinilor, atingea lucrurile și bolnavii. Punea mâna pe orice 
bolnav, pe orice bubos, fără nicio frică, căci, zice el, „Moșul” 
i-a dat curaj. 

Sub influența lui Petrache Lupu, locuitorii din satele ve- 
cine au începu să ducă o viață „mai morală”. Nu se mai mă- 
nâncă decât rar carne, nu se mai întâmplă furturi, bătăi, 
violuri. Medicul legist al județului Dolj comunica faptul că 
de la 1 iunie până la începutul lui septembrie 1935 n-a mai 
avut niciun caz de medicină legală. La biserică, totuși, nici 
acum nu prea se duce lumea; se aduc de către poporeni acu- 
zații grele preoților din sat. Un fapt e sigur: orice lucru pier- 
dut pe câmpul pelerinajului e adus la cioban, care, întrebând 
mulțimea, îl restituie imediat păgubașului. 

Pelerinii vin din toate părțile țării, întrebuințând „toate 
mijloacele de locomoțiune”. Se organizează trenuri complete. 
Vin chiar și familii de evrei. Sunt oameni care vin pe jos de 
la mari depărtări, considerând drumul istovitor ca pe o nece- 
sară ispășire de păcate. Ajung la Maglavit după zile și nopți 
de drum, flămânzi și rupți de oboseală — dar „cu câtă fericire 
în suflet”! Numărul bolnavilor vindecați sau ameliorați nu 
se poate stabili cu exactitate. Episcopul Vartolomeu al Râm- 
nicului a venit el însuși să se roage pe locul vedeniilor din 
Maglavit. Cu această ocazie, sâmbătă, 14 septembrie 1935, 
Petrache Lupu a asistat la slujba religioasă de la biserica din 
sat, iar la ora 09.00, în fruntea unei imense procesiuni, între 
preoțime și jandarmi, care îl apăra de asaltul mulțimii, a 
pornit pe drumul de curând tăiat prin pădure până la târla 
din marginea Dunării. 

De-a lungul șoselei, câteva zeci de mii de oameni se în- 
chinau înșirați pe două rânduri. Mii de bărbați și femei îi 
așteptau în genunchi trecerea. Petrache nu le făcea niciun 
semn, nu le spunea nicio vorbă. Mergea drept și se lăsa atins, 
ca prin vis, de câte o mână scăpată printre jandarmi. Era obiec- 
tul unei continue adorații mistice, care, la schilozi și bolnavi, 
lua forme de delir. Mătăniile și îngenuncherile nu iau sfârșit 
decât la ora 09.30, când cortegiul ajunge lângă vechea târlă. 
Acolo, Episcopul Vartolomeu așteaptă, în mijlocul unui so- 
bor de 20 de preoți, sosirea ciobanului mântuitor. 

Se ridicase pe locul acela o estradă înaltă, străjuită de 
nouă cruci imense înconjurate de verdeață. Lumea în jurul 
ei formează o mare de capete. Unii ziariști pretindeau că ar 
fi fost 100.000. Alţii vorbeau de 60-70.000. Drept este că, în 

pline cu pelerini din toate colțurile țării, din Transilvania, 
din Banat, chiar de departe din Maramureș, iar trenurile obiș- 
nuite nu mai puteau încărca pe toți călătorii. De la București 
și de la Craiova s-au format trei trenuri speciale cu câte 
20-25 vagoane, care au descărcat în stația Maglavit circa 
30.000 de inși. 

Slujba Episcopului începe la ora 9 și jumătate. Cu toată 
instalația de megafoane din cele patru colțuri ale câmpiei, 
corul preoților se aude foarte slab. Se roagă unii, alții vorbesc. 
Îşi povestesc minunile. Într-o parte, se spune că două femei 
au născut. De abia când începe Petrache să vorbească, liniș- 
tea devine totală și cuvintele lui pot fi din loc în loc auzite. 
„Moşul a spus: Oamenii să se înțeleagă între ei. Toţi suntem 
frați. Nu vă învrăjbiți!” Și lumea ascultă îngenuncheată. Câte 
o femeie, din apropierea estradei, întinde înspre mâna cio- 
banului o batistă, o floare, o creangă, o bucată de hârtie. 
Petrache le atinge cu mâna. Femeile sunt mulțumite, măcar 
să aibă un obiect atins de mâna lui. 

La ora 11.00, Episcopul, preoții și Petrache coboară de 
pe estradă și, în fruntea unui cortegiu impresionant, se în- 
dreaptă spre locul unde a fost hotărâtă clădirea noii biserici. 
Acolo, după o nouă slujbă divină, Petrache pune piatra de 
temelie a viitoarei biserici. Într-un interviu acordat „Univer- 
sului” din 15 septembrie 1935, IPS Patriarh Dr. Miron Cristea 
arată înalta valoare a îndemnurilor ciobanului: „Pocăiți-vă; 
îndreptați-vă, feriți-vă de rele; mergeţi la Sfânta Biserică și 
vă rugați și împliniți poruncile învățate de la ea”. 

„..La „buturugi” se găsea o întreagă serie de bolnavi vin- 
decați la Maglavit. În mulțimea de suferinzi se afla și Alexe 
Stroe Militam, fost primar în Satulung, care era orb de cinci 

ani. Venise să se roage și el cu credință, pentru sănătate. Cu 
lacrimi în ochii limpezi, dar fără vedere, Militam a povestit 
unui ziarist despre cazurile de vindecare întâmplate în săp- 
tămâna precedentă. 

Radu Manolescu, din Lunca, județul Brăila, în vârstă de 
54 ani, a venit cu mâna și piciorul drept paralizate. După o 
ședere de șapte zile la „buturugi”, a plecat vindecat. Costică 
Trandafir, din Coșereni, județul Ialomița, mut și surd de 17 
ani, dormind o noapte la „buturuga mare”, a început să vor- 
bească perfect. Domnișoara Elena Constantinescu, din 
Constanţa, bolnavă de epilepsie de șapte ani, stând două 
săptămâni la „buturugi”, s-a făcut sănătoasă. Ion Negrilă, 
dintr-o comună din județul Argeș, de 71 ani, având paralizate 
mâna și piciorul stâng, a stat trei săptămâni la locul sfânt și 
s-a vindecat. 

În ceea ce privește cazul de vindecare al medicului căpitan 
Rădulescu, care își pierduse vederea în urma unui accident 
de automobil, se știa că specialiștii din București și Berlin 
n-au putut să-l vindece. Era pe punctul de a fi reformat. La 
Viena, un alt specialist îi spusese să aibă, totuși, răbdare, căci, 
probabil, se va vindeca. Disperat, s-a dus la Maglavit, unde a 
stat trei zile. După aceea, sora sa, care era farmacistă, se 
pomenește cu el vesel și comunicându-i revenirea în parte a 
vederii. Ea necrezând, căpitanul îi descrie modul cum e îm- 
brăcată, îi citește ora pe ceasul din farmacie... 

Rămășițele pământești ale lui Petrache Lupu, ciobanul 
despre care se spune că ar fi vorbit cu Dumnezeu, au fost 
dezgropate recent din cimitirul din satul Maglavit și mutate 
la Mânăstirea Maglavit, așa cum și-a dorit, în timpul vieții, 
Petrache Lupu. Așa au vrut și miile de credincioși, care au 

pornit deja în pelerinaj la mormântul lui. Și acum plâng oa- 
menii când își amintesc povestea... (www.crestinortodox.ro) 

La aproape doi kilometri de șoseaua ce vine dinspre 
Calafat, pe locul numit cândva „la buturugi”, unde s-a arătat 
prima dată „Moșul” ciobanului, se află Mânăstirea Maglavit. 
Prima piatră de temelie a fost pusă de Petrache, pe data de 
14 septembrie 1935, în timpul unei procesiuni la care au 
asistat, după unii, 100.000 de oameni. Totuși, construcția 
trenează și se ajunge să se ridice, până la sfârșitul Războiului, 
numai zidurile. În vremea comunistă lucrările sunt definitiv 
abandonate, reluându-se după 1990, prin dispoziția Mitro- 
politului Nestor al Craiovei. Gigi Becali dă bani pentru 
acoperiș, marmură, pictură, candelabru, catapeteasmă etc. 
Ca semn de mulțumire, pe peretele de la intarea în biserică, 
alături de pictura votivă care-l înfățișează pe Petrache Lupu, 
inițial a fost pictat și Gigi Becali. Numai că, datorită politi- 
cii locale, după cum spun sătenii, în urmă cu câțiva ani de 
zile, portretul lui Becali a fost șters de pe zid. leromonahul 
Paulin (39 de ani), cel care slujește la Mânăstirea Maglavit, 
ține slujbele mai mult singur în biserică. Doar duminica și 
în zilele de sărbătoare asistența abia ajunge la 10-15 credin- 
cioși. Nici măcar sătenii din Maglavit nu se înghesuie să-i 
treacă pragul. „În lunile de vară avem cam 200-300 de vizi- 
tatori pe lună, iar iarna doar ocazional trec turiști. Nu știu cine 
l-a scos pe Becali de pe zid, că numai de un an sunt sosit aici”, 
explică preotul. (www. adevarul.ro) 

„Adevărata viață a lui Petrache Lupu de la Maglavit”, 
„ciobanul care a vorbit cu Dumneeu”, este prezentată de jur- 
nalistul și scriitorul interbelic Felix Aderca (pseudonimul 

literar al lui Zelicu Froim Aderca), într-un reportaj din re- 
vista Realitatea Ilustrată, numărul din 4 septembrie 1935. 

„Când a murit, de timpuriu, Gheorghe Lupu, tatăl lui 
Petru, copilul avea patru ani. Mama lui, Floarea Dobre, s-a 
măritat a doua oară numaidecât și copilul a fost trimis la oi. 
La oi se duc toți copiii sătenilor, până la vârsta școlii și după 
aceea. Când în familie nu mai sunt copii, se duc bătrânii. 

Nu a mai apucat să meargă la carte, nu atât din pricina 
surzeniei și a vorbei lui încâlcite, cât din pricină că, pe vre- 
mea aceea, ca și acum, de altfel, nu urmează școala decât 
copiii sătenilor mai înstăriți. 

Născut la 1908, Petre Lupu avea deci opt ani când a iz- 
bucnit războiul și nouă ani când oștile dușmane au cotropit 
țara, iar soldații nemți, unguri și bulgari au intrat în Magla- 
vit, unde au rămas prin casele oamenilor, ca niște satrapi. E 
sigur că firea simțitoare a lui Petrache a resimțit mai mult 
decât ceilalți copii imaginile hâde ale războiului. Și dacă n-a 
putut auzi, în toată grozăvia lor, bubuiturile de tun de pe 
malul apropiat bulgăresc, a văzut, de nenumărate ori, cada- 
vrele ostașilor prin șanțuri, pe câmp și în lunca Dunării, 
înfățișarea de osândiți a prizonierilor și soldaților răniți, 
înfășurați în mantale zdrențuite, în viforurile cumplitei ierni 
din anul 1916. 

Puţine au fost întâmplările din viața copilului de la oi și 
sufletul lui le-a prins, le-a reținut cu atât mai mult căldura, 
ca și pe cele ale vieții din jur. 

Până la al doilea mare eveniment din viața lui, întâlnirea 
cu plutonierii bătăuși de la regimentul din Craiova, Petrache 
Lupu, vreme de zece ani aproape, n-a ieșit din lunca Magla- 
vitului. Zilele tinereții lui dintâi, până la douăzeci și unu de 

ani, și le-a petrecut în singurătatea luncilor dunărene, în vizi- 
unea fluviului tainic, care vine din depărtările țării, spre a se 
pierde la celălalt capăt al lumii, de unde încep valurile albas- 
tre și nesfârșite ale mării. 

În sat se ivea rar, căci n-avea mai nimic de vorbit cu oame- 
nii, oile lor nefiind încă în seama lui. Ce putea învăța Petra- 
che Lupu de la oi? Ce putea vorbi cu ele? Ce-i povesteau și 
ce le răspundea flăcăiandrul sfielnic? Supunerea lor era, pen- 
tru el, chiar imaginea vieții firești și a rânduielii dumnezeiești, 
ca în fiecare seară să fie mulse de laptele dulce, agonisit peste 
zi și să fie jefuite de lâna lor, de două ori pe an, pentru bu- 
curia altora. 

Smerenia, modestia, umilința și supunerea lui Petrache 
Lupu, ciobanul din Maglavit, vin de la marea învățătură a 
oilor, singurele făpturi cu care-a stat de vorbă, în liniștea zile- 
lor de vară și a nopților senine. 

Amintiri din vremea aceea el are prea puţine. 

Dar învățătorul din sat, un tânăr cu ochi albaștri energici, 
familiarizat cu materialismul istoric, cu psihologia, ateismul 
și chiar patologia nervoasă, ține minte pe Petrache Lupu 
demult și-l cunoaște ca pe o fire foarte impresionabilă. Ast- 
fel, când a umblat prin sat vestea că un om și-a ucis vecinul, 
cu sapa, la câmp, numai din pricină că-l bănuise c-ar fi furat 
un sac de mălai lăsat în tindă, nu s-a mirat nimeni în sat, 
astfel de întâmplări fiind obișnuite. Numai Petrache Lupu, 
ciobănelul pe care nu-l lua nimeni în seamă și căruia abia îi 
dăduseră tuleiele la mustață, s-a speriat grozav, a privit cu 
ochi mari deschiși drept înaintea lui, ca la o arătare de iad și 
a murmurat mereu, înfiorat: «Auzi, mă, auzi, mă!», de parcă 
ar fi vorbit cu altcineva din sine. 

Cu zece degete la mâini și câteva răbojuri pe creasta co- 
pacilor din luncă, Petrache Lupu a fost în stare să țină toată 
socoteala turmei satului când a fost dată în seama lui. Îl 
supăra însă uneori tăria urechilor și avea nevoie de un 
tovarăș. Și a ales un câine. Oile pasc și noaptea pe un loc, apoi, 
pe nesimţite și neauzite, ele se mișcă în alt loc și tot astfel 
până-n revărsatul zorilor. Ciobanii dorm câte-o bucată și, 
când aud zvonul oilor care pornesc, se deșteaptă și ațipesc iar, 
pe alte meleaguri. Cu surzenia lui, Petrache Lupu ar fi dor- 
mit toată noaptea și ar fi pierdut oile, dar în sufletul lui drept 
a iscodit și a găsit leac acestei vătămături; punea capul nu pe 
o desagă nesimțitoare înșelătoare, ci frățește, pe pieptul câi- 
nelui tovarăș, care, ridicându-se în puterea nopții să urmeze 
mersul tainic al oilor, sub stelele umede, trezea și cugetul naiv, 
adormit, al lui Petrache Lupu. 

Un astfel de cioban, cu simţul drept al lui Petrache Lupu, 
își cunoaște oile și toate trag la el, iar când se ivește în sat 
vreo neînțelegere pe seama cașului sau lânii, se dovedește 
îndată că nu Petrache Lupu greșise ca să se îmbogăţească 
asemenea altor ciobani, ci oamenii din sat, deși erau știutori 
de carte și cu auzul bun, nu-și făcuseră bine socotelile. Cin- 
stea ciobanului gângăvit era atât de temeinică, încât mergea 
uneori până la absurd. Cu prilejul nunții lui, oamenii îi ale- 
seseră o tovarășă de viață, nici cea mai tânără, nici cea mai 
frumoasă fată din sat. Se făcuse, cum e obiceiul, o horă, în 
mijlocul căreia măcelarul adusese berbecul ce trebuia să fie 
tăiat, pentru ospățul de seară al nuntașilor. Și cum juca și 
Petrache în hora nunții lui, se oprește deodată încruntat, 
pune mâna pe cornul berbecului și se încruntă la măcelar: 

— Mă, nene Ioane, ăsta e berbecul lelii Ana, nu e ber- 
becul meu! Cine ți l-a dat? Dă fuga la stână și adu berbe- 
cul meu! 

Petrache Lupu știa că Dumnezeu nu face doi berbeci la 
fel și rânduiala dreaptă cerea ca fiecare să se bucure numai 
de berbecul lui. 

A fost scris acestui cioban, cu suflet prea simțitor și drept, 
ca toate întâlnirile lui cu lumea, din pântecele mamei înce- 
pând, să fie îngrozitoare. Din pricina surzeniei mai mult 
decât a vorbirii greoaie, Petrache Lupu din Maglavit, dus la 
oştire, e amânat de trei ori. 

În 1932, nu mai poate fi amânat și e trimis la Craiova, la 
o companie sanitară, spre a fi cercetat mai îndeaproape, dar 
e bătut atât de cumplit, încât își pierde graiul de tot. Bănuit 
că acum se preface și mut de-a binelea după ce se „prefă- 
cuse” surd, mai e bătut o dată și trimis la regiment la Calafat, 
unde domnii plutonieri, lipsiţi de știința medicală, îl vor 
lecui ei curând. 

Aici Petrache Lupu are norocul să dea de un medic mi- 
litar mai puțin bănuitor, care, după patru luni de încercare, 
îl trimite acasă, la Maglavit, la oile satului. Această cumplită 
încercare e de curând, cu doi ani în urmă. 

Ce s-a petrecut în ultima vreme în sufletul și cugetul lui 
Petrache Lupu nu e ușor de închipuit și de zugrăvit. Dar, în 
delicatețea lui, trebuie să se fi ascuns acum, la începutul 
maturității, o putere atât de uriașă, atât de neobișnuită, că, 
fără ştirea ciobanului firav, l-a preschimbat și, tulburându-i 
toate simțirile obișnuite, făcu din el un om nou, nemaiîntâl- 


nit, cu auz iute și glas poruncitor. 

Maglavicenii se pomeniră cu Petrache Lupu venind din 
luncă pe linia satului, cu chipul răvășit, cu glasul tremurând, 
oprindu-se la primărie, la biserică, întampinând pe drumeți 
și vestindu-le Apocalipsa!” (pr7p://osaresecrete. blogspot. ro) 


Maglavit - dincolo 
de Petrache Lupu - jocuri 
cu mai multe strategii 


Ceea ce în epocă s-a numit „fenomenul Maglavit” depă- 
șește cu mult semnificațiile unei dispute teologice. Miza reli- 
gioasă a fost, desigur, decisivă, dar anvergura cazului a sărit 
dincolo — sau dincoace! — de acest plan. Un ciobănaș inocent 
și fără carte, Petrache Lupu, îl vede pe „Moșu”, pe care îl 
descrie și ale cărui învățături le propagă, nu fără ezitare. 
„Moșu” este identificat ulterior ca Dumnezeu, iar cazul este 
discutat enorm în presă sub titluri de genul „vedenia” sau 
„minunea de la Maglavit”, scrie Dan Dungaciu, pe Histo- 
ria.ro. 

Oamenii se înghesuie înspre sătucul din Oltenia, care 
devine veritabil loc de pelerinaj, chiar dacă fără acte în re- 
gulă. Opiniile sunt diverse, iar notorietatea personajului este 
enormă. Ajunge să fie invitat de Regele Carol al II-lea la 
Palatul său de la Peleș și este adus pe frontul de Răsărit de 

Mareșalul Antonescu (căruia se pare că i-ar fi prezis înfrân- 
gerea și că „din steaua mare care vine de la Răsărit va curge 
mult sânge pe pământul ăsta”). 

Sunt două observații care se cuvin făcute. Prima: speci- 
ficul cazului constă în iuțeala difuziunii evenimentului din 
Maglavit care a făcut, de la început, ca filtrul oamenilor 
Bisericii să fie precar. lar când teologii sau oamenii Bisericii 
s-au apropiat de fenomen, după o campanie mediatică enormă 
și diversă, rezultatele nu au fost coerente și nici convergente. 
Și a doua: Maglavitul a fost o excelentă hârtie de turnesol 
pentru societatea românescă, care a reacționat în varii forme, 
a interpretat, asumat, condamnat sau evaluat evenimentul 
dintr-o sumedenie de unghiuri: sociologic, teologic, politic, 
moral, metafizic, mistic, etnografic etc. 

Difuzarea publică a cazului Petrache Lupu are accente 
ironice: doi ziariști evrei anunță în ziarul de stânga, Dimi- 
neața, ceea ce avea să devină, poate, cea mai intensă dispută 
religioasă din interbelicul românesc... Interesul pentru cazul 
de la Maglavit a venit, pare-se, pe următoarea filieră. 

Doi jurnaliști cunoscuți în epocă, Brunea Fox și Samson 
Abramovici, au călătorit cu trenul, în același compartiment 
cu un preot de țară, originar din Maglavit. Mergeau spre 
Băile Olăneşti. Cu această ocazie, au auzit de la acesta poves- 
tea unui cioban care pretindea că-L văzuse pe Dumnezeu, 
precum Moise. Ziariștii au simțit imediat mirosul unui re- 
portaj de senzaţie și au plecat urgent la Maglavit. 

L-au convins pe preot să le dea exclusivitatea materiale- 
lor publicistice și s-au întors la București cu un reportaj care 
a făcut vâlvă. În reportajul apărut în numărul din 27 iu- 


nie 1935 al ziarului Dimineaţa (tiraj 225.000), atitudinea 

publicației — de stânga — este reticentă față de evenimente, 
dar nu radicală: „După o cale de jumătate de oră cu auto- 
mobilul ajungem în comuna Maglavit. Părea o zi de răzme- 
riță. În fața primăriei era adunat întregul sat, bărbaţi, femei 
și copii care trăgeau după ei purcei și câini lățoși. 

Preotul și primarul se străduiau să răspundă potopului de 
întrebări și, mai ales, să dea explicații cât mai pe înțelesul 
tuturor... Toate satele prin care am trecut erau în fierbere. 
Sătenii au uitat de munca câmpului și de necazurile secetei 
ca să discute, opriți în mijlocul drumului, minunea”. 

Nu toţi au fost convinși de acuratețea reportajelor din 
Dimineaţa. Peste zece zile, parohul Maglavitului, Nicolae 
Bobin, se adresa ziarului Curentul cu următoarea rugă- 
minte: „... Aș dori să veniți cât se poate de neîntârziat, 
pentru ca nu cumva cei de la Dimineața să altereze ca și până 
acum adevărul — care trebuie să stea la baza publicațiuni- 
lor dumneavoastră”. 

Curentul s-a mobilizat. Pamfil Șeicaru a preluat ideea, 
pornind o amplă campanie publicistică cu acordul celor doi 
care aveau exclusivitatea cazului. Fox și Abramovici au scris 
cărți de rugăciuni și broșuri cu caracter creștin, toate tipărite 
la Curentul lui Șeicaru. Se pare că nu doar miza gazetărească 
a contat, ci și cea financiară, care ar fi fost însemnată (George 
Brătescu — Uniunea ziariştilor profesioniști (1919-2009), 
compendiu aniversar). 

Opinia publică a reacționat și ea, când a avut prilejul, față 
de relatările din presă. Cu ocazia unor manifestații legate de 
„fenomenul Maglavit”, masele extaziate au organizat proteste 
în orașe arzând exemplare din ziarul Universul pentru că — 
spunea undeva Pamfil Șeicaru — „nu luase în serios miracolul”. 

Un ciobănaș gângav care vorbește cu Dumnezeu nu pu- 
tea să nu genereze suspiciuni științifice într-o societate in- 
trată pe traseul modernizării secularo-sceptice. Un Moise 
din secolul XX este, înainte de toate, suspect. De aici, recur- 
sul la expertiza medicală. Dar aici lucrurile s-au complicat 
niţel, pentru că au apărut rapid și cei care confirmau că 
Petrache Lupu era normal din punct de vedere psihic și fizic. 
Și nu erau dintre cei pe care îi puteai ignora! 

O comisie specializată, în frunte cu ilustrul doctor Gh. 
Marinescu, i-a atestat ciobanului integritatea psihică. Iar în 
cartea sa, publicată urgent (Lourdes și Maglavit, București, 
1936), Dr. Gh. Marinescu, dincolo de paralela cu Lourdes, 
a spus explicit că Petrache Lupu „e mult mai normal decît 
mulți dintre noi”, și a subliniat — pentru a contracara și acu- 
zele de escrocherie — că ciobanul de la Maglavit „e de o 
dezinteresare absolută”. Concluzia medicului este tranșantă: 
„Nu e un debil, ci un apostol. Cu banii adunați, vrea să con- 
struiască un spital și o mânăstire”. Și nu a fost în niciun caz 
singurul care gândea așa. Nici atunci, nici mai târziu. Psiho- 
logul clujean Nicolae Mărgineanu, care, după 1944, avea să 
îl întâlnească pe Petrache Lupu în închisoare, avea să con- 
firme diagnosticul. 

Au existat în epocă și opinii căldicele. Nici nebun, nici 
sfânt. Mai degrabă un inocent slăbuț la minte, dar care nu face 
niciun rău, dimpotrivă. Constantin Argetoianu, personaj fără 
fibră religioasă, nota cu satisfacție în Însemnări zilnice, pe 
1 septembrie 1935: „Petrache Lupu nu face rău nimănui, ci 
dimpotrivă, mult bine. 

A moralizat lumea în tot județul, oamenii nu mai drăcuie, 
nu mai fură și au devenit mai buni. Au început să meargă și 

la biserică. La Breasta, unde biserica e în parc, nu-mi aduc 
aminte să fi văzut de când sunt eu, duminica, mai mult de 
4-5 femei. Acum biserica e plină de bărbați și de femei, de 
nu poți pătrunde într-însa. Numai de la Breasta s-au dus în 
cursul verii la Maglavit patru sau cinci autobuze ticsite de 
lume”. Un nebun inocent, care ne învață de bine. 

Dar asta nu e tot. Maglavitul capătă în epocă chiar și 
conotaţii culturale sau metafizice. Depinde cine îl citește. 
Camil Petrescu, de pildă, îi certa pe politicienii vremii lui să 
meargă la Maglavit, în speranța că acolo se va întâmpla vreo 
minune care să-i facă mai înţelepţi, să îi apropie de impera- 
tivele vremii în care trăiesc. 

Valenţele hermeneutice ale cazului le descifrează Fugen 
Lovinescu, apropo de cartea lui Tudor Arghezi din 1936, 
Cimitirul Buna-Vestire: „Adevăratul nucleu al pretinsului 
roman Cimitirul Buna-Vestire este capitolul despre învierea 
morţilor, ce pare a fi inspirat din cazul de la Maglavit și 
conține atitudinea scriitorului față de miracol. Biserica ofi- 
cială ce respinge anomalia, neprevăzută în texte, e confrun- 
tată cu credulitatea babelor... Apocalipsul cel mai grandios 
se amestecă cu ironia, în pagini excepționale”. Tumultuosul 
Emil Cioran publică în Vremea un articol sugestiv intitulat 
„Maglavitul și cealaltă Românie”, citind în reacția publică o 
expresie a misticismului colectiv, care, precum o lavă incan- 
descentă își caută drumul la lumină: „România se află în fața 
unei mari transformări (...). În fața acestei Românii super- 
ficial-lucide, surâzătoare și pasive, se ridică una subterană, 
prăpăstioasă și amenințătoare, care nu este ceva decât prin 
ce va deveni”. În același stil citea evenimentul, la un an 
după consumarea lui, și Dan Botta: „Ceea ce s-a întâmplat 

la Maglavit aruncă lumină asupra dorinței irezistibile pentru 
ideal, pentru abnegaţie, pentru renunțarea la sine, credința 
în valoarea sufletului uman, infinita teamă de a-l pierde în 
vicisitudinile cu care tot poporul român se confruntă în acest 
moment” (Sfarmă Piatră, an II, Nr. 8, 1936). Petrache Lupu 
devine, fără să o știe, heraldul frământărilor unei generații 
deopotrivă deznădăjduite și apocaliptice. 

Dar miza cea mai mare a fost religioasă. Nichifor Crainic 
nota după o vizită la Maglavit în care a discutat cu Petrache 
Lupu: „Acest cioban, blând ca un copil... soluțiile lui erau 
simple și practice... Bunul său simț este fără cusur” (Vizită 
la Maglavit, Sfarmă Piatră, an I, nr. 8, 1936). 

Deși teologul și filosoful gândirist nu s-a exprimat nicio- 
dată explicit în legătură cu „sfințenia” lui Petrache Lupu — și 
cum ar fi putut să o facă el, teolog de formație, în lipsa unei 
decizii a Bisericii? —, unii i-au luat aprecierea drept „certifi- 
cat de sfințenie”. Publicația întemeiată de Nichifor Crainic, 
Sfarmă Piatră, scria, fără reținere, că „Petrache Lupu are 
acum un nou certificat de naștere, furnizat de Nichifor Crai- 
nic” (Sfarmă Piatră, 27 februarie, 1937). 

Se vor găsi și mai târziu autori care să vorbească despre 
„geniul lui Petrache Lupu”, menținând trează memoria perso- 
najului. Și nu era singurul loc unde găseai această opinie, lan- 
sată irepresibil mai cu seamă de presa cu valențe spiritualiste. 

Împotriva unei asemenea „blasfemii” s-a ridicat, profetic 
și ironic, Nicolae Iorga. Istoricul tratează sarcastic Maglavitul 
într-un editorial din 16 octombrie 1935 din Neamul Româ- 
nesc: „De ce nu se deschid oare porțile tuturor caselor de 
nebuni din România, unde sunt atâția oameni buni, religioși 
și care au viziuni încă mai curioase decât a «moșului»...?” 

Iorga invocă Maglavitul și în Parlament, atunci când perora 
de la tribună că „nu mai avem Ortodoxie”, doar un „fals mis- 
ticism, bolnav ca esență”. 

Discursul istoricului avea să genereze o respectuoasă, dar 
fermă clarificare în paginile Predaniei, revistă de critică teo- 
logică, sub forma articolului „Misticism, fals misticism și orto- 
doxie”, semnat de mentorul publicației, Nae Ionescu. 

În perioada interbelică, Partidul Comunist gira o serie de 
organizații „pacifiste”, „progresiste”, „anti-fasciste”. Una din- 
tre ele, respectiv „Liga contra prejudecăților”, cu o activitate 
efemeră, de mai puțin de un an de zile (1935), tipărește o 
broșură intitulată, persiflant, „Minunea” de la Maglavit, și 
semnată de prof. dr. C.I. Parhon, dr. Dem. Paulian, dr. Șt. 
Irimescu și Ilie Cristea. Opiniile sunt, fatal, tendenţioase: 
„Ciobanul Petrache Lupu, gângav, peltic și surd, încovoiat 
de nevoi, maglavitean ce se strecura stingher prin viață prin- 
tre cei din urmă ai satului. Avea atunci 29 de ani. Fișele sale 
medicale atestau o anumită incapacitate mintală, fapt pentru 
care, la timpul său, fusese considerat inapt pentru serviciul 
militar și lăsat la vatră”. Toată tărășenia ar fi fost pusă la cale 
de preotul din Maglavit, Bobin, care a publicat o broșură (cu 
fotografia autorului), el fiind apoi amplificat de „goana unei 
părți a presei burgheze după senzaţional”. Teza devine grilă 
de interpretare oficială după 1944, cu ocazia evocării — rari- 
sime — a cazului în presa vremii (Magazin istoric, Femeia etc.). 

Atitudinea Bisericii a fost ca un slalom uriaș printre efu- 
ziuni religioase, entuziasme metafizice, sarcasme îngrețoșate 
sau lucidități proletaro-marxiste. Să afirmi că Biserica s-a 
comportat „reacționar” și „medieval” este excesiv și incorect. 
A intrat în scenă după ce cazul fusese deja mediatizat și 

stârnise un interes enorm. De aici, firesc, prima reacție scep- 
tică. Pe 27 iulie 1935, Universul reproducea declarația Epis- 
copului Vartolomeu al Râmnicului Noului Severin: „Datoria 
noastră, a Bisericei, e să fim circumspecți cu asemenea ca- 
zuri”. Peste două zile, în aceeași publicație, ierarhul declara: 
„Până la pronunțarea medicală a d-lui dr. Paulian asupra 
stării organice a ciobanului din Maglavit, pe care vă rugăm 
să-l trimiteţi la București cu un delegat al dv., vă rugăm să 
opriți orice procesiune locală”. 

Dar era greu să menții tonul la asemenea temperatură. 
Au apărut urgent susținătorii entuziaști. Preotul D. Cris- 
tescu scria în 1935 într-un puseu religios garnisit cu patri- 
otism local: „După cum catolicii au făcut la Lourdes un loc 
de pelerinaj și tămăduire trupească și sufletească, socotesc că 
și noi, ortodocșii, putem face din Maglavit un loc al tămă- 
duirii trupești și mai ales al tămăduirii de zguduiri sufletești... 
A mai opri deci procesiunile locale ale creștinilor noștri ar 
însemna să-i lovim scumpei noastre Oltenii sufletul ei des- 
tinat fericirii eterne”. Nu au lipsit nici reacțiile celor mai 
înalți ierarhi, chiar dacă prudente și fără ton apodictic. 

Într-un interviu dat Universului din 15 septembrie 1935, 
ÎPS Patriarhul Dr. Miron Cristea cauționa semnificația 
morală a îndemnurilor ciobanului: „Pocăiți-vă; îndreptați-vă, 
feriți-vă de rele; mergeţi la Sfânta Biserică și vă rugați și 
împliniți poruncile învățate de ea”. Iar în ședința Sfântului 
Sinod din 5 octombrie 1935 — după cum s-a sesizat — Pa- 
triarhul era înclinat să ia lucrurile în serios, așezând cazul în 
contextul istorisirilor biblice și hagiografice, chiar dacă nu 
fără o firească prudență. Alți teologi au fost mai tranșanți. 

Un Gala Galaction nu se sfia să scrie: „A pogorât Dum- 
nezeu între oi și ciobani? Dar asta e predilecția Lui, de când 
cu Avraam, Isaac, Iacov. A binevoit Stăpânul Ceresc să se 
apropie milostiv, familiar, la potriva experienţei umile și bu- 
colice a unui biet cioban și să dea în câteva cuvinte esența 
poruncilor Lui de totdeauna? Dar aceasta este procedura 
Lui milenară și necontenită” (rev. B.O.R., 5-6/1935, p. 366). 

S-au dat declarații, s-au scris interviuri, s-au publicat bro- 
șuri semnate de oameni ai Bisericii mai mult sau mai puțin 
prestigioși din punct de vedere teologic. Dar două sunt pozițiile 
care s-au confruntat mai semnificativ în conștiința publică. 

Într-un studiu amplu, intitulat „Încercare despre teofanii. 
Interpretarea vedeniilor lui Petrache Lupu”, publicat în Te- 
legraful Român, anul LXXXIII, 22 septembrie 1935, nr. 40, 
p.Î, și partea a doua, din 20 octombrie 1935, nr. 44, p.1, 
articol inclus ulterior în volumul Ortodoxie și românism din 
1939, părintele Stăniloae intră pieptiș în arena dezbaterilor, 
luând explicit partea adepților lui Petrache Lupu, al cărui 
caz este utilizat de teolog ca pretext pentru o dezbatere am- 
plă și profundă a teologiei ortodoxe. 

Miza amplului studiu este exprimată cu claritate: „În to- 
iul discuţiilor iscate în jurul arătărilor ce declară Petrache 
Lupu că le-a avut, s-a auzit din partea multora afirmația că 
Dumnezeu nu Se poate arăta, deoarece în Evanghelie se 
spune că pe Dumnezeu nimeni nu L-a văzut niciodată (loan 
1,18). Mi se pare, de aceea, foarte oportun să vădesc eroarea 
unei asemenea păreri, încercând că schițez și o explicație a 
modului în care Se arată Dumnezeu oamenilor”. 

Asta e miza. Minunile există, iar Dumnezeu ni se poate 
arăta! 

Luând ca argument medicii români care l-au consultat 
pe Petrache Lupu, dar și opinii europene savante, părintele 
Stăniloae încearcă, minuţios, să le clarifice și să înlăture, 
treptat, orice suspiciune de impuritate în ceea ce privește ve- 
denia păstorului. 

„Forma” în care Dumnezeu s-ar fi arătat ciobanului — un 
element abundent utilizat de contestatarii viziunii — este ex- 
plicată de teolog astfel: „Dumnezeu, străbătând cu lucrarea 
sa sufletul lui Petrache Lupu, Și-a constituit din materialul 
găsit în el o imagine cât mai potrivită, în cadrul acelui mate- 
rial, cu atitudinea în care a voit să Se descopere oamenilor”. 
Și concluzia: „... nu există niciun motiv serios care să ne îm- 
piedice de-a crede că Petrache Lupu a văzut pe Dumnezeu. 
Dimpotrivă, vedenia lui întrunește toate criteriile teofaniei”. 

Eseistul creștin Mihail Urzică, arhitect de formație, este 
cel mai cunoscut contestatar al Maglavitului. Cu o precizare, 
însă: un contestatar de pe poziții religioase, nu din afara ei 
(vezi: Minuni şi false minuni, volum redactat în anii '40, dar 
tipărit în 1993). În plus, fapt mai puţin comentat de exege- 
zii săi, a fost, la un moment dat, fervent apărător și admirator 
al „fenomenului Maglavit”: „Dacă pentru mulți concluziile 
acestor cercetări vor fi prilej de amărăciune și tulburare 
sufletească, după cum au fost și pentru smeritul semnatar al 
celor de față — când altă dată am crezut și am susținut și eu 
cu multă tărie pretinsele minuni de la Maglavit (subl. n.) — să 
ne fie totuși bucuria mai mare că, prin mila Domnului, vom 
putea să ne ferim de asemenea cumplite rătăciri”. 

Tânărul teolog nu neagă minunea în sine, doar că nu 
acreditează Maglavitul cu asemenea calificativ: „Cu pri- 
vire la natura acestor manifestări și fenomene neobișnuite, 

sobornicitatea Bisericii noastre Ortodoxe încă nu s-a pro- 
nunțat, iar patriarhatele Răsăritului și Muntele Athos s-au 
ținut în cea mai mare rezervă, astfel că părerile teologilor au 
rămas împărțite chiar la noi în țară. Discuţia în jurul acestor 
întâmplări nu este deci închisă, iar problema nu și-a găsit 
rezolvarea definitivă. 

Drept urmare, orice contribuție documentară care s-ar 
aduce în această privință, în scopul unor noi precizări, tre- 
buie să fie socotită ca folositoare și binevenită, atâta timp cât 
asemenea contribuții se fac cu bună credință, în frica de Dum- 
nezeu și pe temeiurile misticii și dogmaticii ortodoxe”. Au- 
torul nu neagă „minunile” sau „vedeniile”, țintește doar, după 
cum spune și titlul, să le identifice pe cele „autentice”, respectiv 
în cercetarea sa va fi vorba despre „o încercare de pătrundere 
în domeniul unor fenomene psihice cu înfățișare mistică”, 
dar care „nu poartă cu sine caracterele unor adevărate semne 
dumnezeiești”. 

Pentru că, pe lângă „adevăratele minuni dumnezeiești, se 
petrec adeseori și felurite semne satanice sub aceeași înfă- 
țișare a suprafirescului”. De aici concluzia: Maglavitul este 
controversat nu pentru că nu există minuni, ci pentru că fai- 
mosul caz nu este doar așa ceva! Atât și nimic mai mult. 

Cazul Maglavit nu este doar despre Petrache Lupu, ci și 
despre noi, aşa cum eram acum vreo 80 de ani. Nici mai 
buni, dar nici mai răi ca alții. Hârtia de turnesol a Maglavi- 
tului descifrează judicios o societate diversă, predispusă la 
efuziuni spirituale, dar pe care nu o poți așeza, totuși, într-un 
singur calapod. 

Unii credeau fervent și encomiastic, alții, lucid și doct, unii 
se entuziasmau metafizic, alții erau sarcastici și progresiști. 

Biserica a reflectat, în sânul ei, propria diversitate, plecând, 
firește, de la principiile ei irefutabile. Nu a spus nimic defi- 
nitiv atunci, așa cum nu spune nici astăzi. Teologia vorbește 
despre teologumene, care înseamnă ceva mai mult decât 
simple teorii, dar ceva mai puțin decât dogmele. 

Mai concret, este vorba despre o aserțiune care, deși larg 
împărtășită și având girul unor personaje competente și res- 
pectabile, totuși Biserica nu s-a pronunțat în mod infailibil 
asupra ei. Poate fi asociat Maglavitul cu așa ceva? Probabil. 
Dar, oricum l-am privi, laic sau religios, cazul în sine desfide 
orice cercetare simplistă și tezistă. (www. historia.ro) 

Jurnalistul Ovidiu Nahoi face și el câteva necesare nuan- 
țări. Subiectul „Petrache Lupu” e fascinant însă mai ales prin 
ceea ce s-a întâmplat în jurul său. „Minunea” a atras milioane 
de credincioși de pe tot cuprinsul României Mari. Dar a 
stârnit și interesul politicienilor, al presei și a tot felul de 
profitori cu ochii ațintiți la cantitățile uriașe de bani lăsate 
în urma lor de vizitatori. Și mai e ceva: Maglavit a fost un 
fenomen politico-mediatic de proporții. Descoperit — se pu- 
tea altfel? — de excepționalul reporter Brunea Fox, subiectul 
a fost mai întâi de toate aprig dezbătut în presa de la Bucu- 
rești. Ziarele și comentatorii s-au împărțit, pe de-o parte în 
critici și sceptici — cei cu vederi de stânga sau liberale — și, 
de partea cealaltă, în susținători cu atât mai fervenți cu cât 
publicația se situa mai la dreapta. 

Nu exista televiziune pe atunci, iar puținele aparate de 
radio se găseau doar în casele celor mai avuți. Presa scrisă era 
de departe principalul mijloc de informare, deși în România 
interbelică rata analfabetismului era în jur de 50 %. Impactul 
celor scrise în ziare a fost însă colosal. Evident, fenomenul 

a fost exploatat politic, într-o Românie aflată în plină derută 
socială după Marea Criză, cu un sistem politic șubred, cu o 
democrație fragilă ce își trăia ultimele zvâcniri, cu un Rege 
Carol al II-lea și o Mișcare Legionară dorind, fiecare în parte, 
dobândirea în întregime a puterii. Pentru promotorii discur- 
sului mesianic, pentru cei care doreau să se prezinte drept 
„salvatori” ai națiunii, viziunea ciobanului de la Maglavit era 
nu doar semnul așteptat al sosirii măreței clipe, ci, înainte 
de toate, o ocazie politică ce nu putea fi ratată. Mai ales că 
România profundă, derutată și înclinată spre irațional, cre- 
dea cu fervoare. În timp, ecoul „minunii” s-a stins, banii s-au 
risipit, iar regimul comunist a avut grijă să țină totul sub 
tăcere. Petrache Lupu a murit anonim, la patru ani de la 
Revoluţie, în casa lui sărăcăcioasă de țăran din sudul Româ- 
niei. Recent, cocoțat pe valul politicii și al fotbalului, Gigi 
Becali s-a ocupat pe banii lui de reconstrucția mânăstirii de 
la Maglavit și puţinii curioși care mai trec prin locul acela 
uitat de lume îl pot vedea pictat în biserică, alături de legen- 
darul Petrache Lupu. Finalul poveștii e așadar straniu și cu 
o undă de umor, de parcă ne-am afla într-un film de Kustu- 
rica. Poate că destinul a vrut să ne joace o festă. Poate că, de 
fapt, nu e decât sfârșitul clasic al oricărei povești românești. 
Sau, poate, Dumnezeu chiar a trecut pe acolo ca să ne lase un 
semn. Doar că noi, românii, atât ne-am priceput: să îngro- 
păm totul în bani peșin, în politică și în ridicol. 

Zeci de mii de pelerini ajung la Maglavit în zilele de săr- 
bătoare și nu numai, motiv pentru care satul din Oltenia 
devine locul perfect pentru cei care doresc să câștige un ban 
de pe urma credincioșilor. Sunt comercializate icoane, bro- 
șuri, cruciulițe, cutiuțe cu tămâie, lumânări etc. în cantități 

industriale. Raportul întocmit în 18 septembrie 1935 de că- 
tre comisarul de Brigadă Mobilă Asterian e reprezentativ în 
această privință. Astfel, la Maglavit, „Preotul Bobin, care 
conduce această inițiativă transformată în negustorie, a tipă- 
rit niște broșuri intitulate «Minunile de la Maglavit», pe care 
le vinde în folosul său personal, obligând aproape pe toți 
dreptcredincioșii a le cumpăra. De asemeni, din Craiova a 
adus niște cruciulițe pe cari, sub cuvânt că sunt sfințite, le 
vinde pelerinilor, iar câștigul realizat, în loc de-a-l întrebuința 
pentru scopul cu care s'a constituit comitetul, îl folosește la 
plata datoriilor sale personale. Se amintește că acest preot, 
care până acum o lună avea datorii la diferite bănci din Cra- 
iova a reușit să scape de ele grație activității sale în acest 
domeniu. (...) Alături de preotul Bobin și poate luând exem- 
plu de la el, primarul comunei, anume Florea Stanca, se pre- 
tează la următoarea escrocherie: cu ocazia pelerinajului, briștile 
care transportă pasageri din halta Maglavit la locul procesi- 
unii sunt supuse la taxe. Primarul le încasează, pretinzând suma 
de 500 de lei pentru fiecare brișcă, eliberând însă chitanțe 
numai pentru 120 de lei. Cărăușii, deși se văd înșelați, nu pot 
reclama deoarece li s'ar ridica dreptul de a mai face astfel de 
transpoarte” (Arhivele Naţionale Istorice Centrale — ANIC, 
Fond „Direcţia Generală a Poliţiei”). (www.adevarul.ro) 
Viziunea lui Petrache Lupu și pelerinajul a zeci de mii 
de oameni care se pornește spre Maglavit au fost exploatate 
politic într-un moment de tensiune între Mișcarea legionară 
a lui Corneliu Z. Codreanu și Regele Carol al II-lea. 
Legionarii, care au înființat la Maglavit o „Casă verde”, 
au lansat ideea că mesajul divin trimis prin vocea stranie a 
lui Petrache Lupu este o confirmare a mesajelor religioase 

și mistice pe care le lansau chiar ei de un deceniu în lumea 
românească, iar regele, alarmat cumva de implicarea legio- 
nară în pelerinajul de la Maglavit, a observat cu precizie 
efectul unui mesaj direct și simplu asupra populației. 

Cum știm că intenția lui era aceea de a instaura o dicta- 
tură, încă din 1930, când s-a produs lovitura de stat națio- 
nal-țărănistă care l-a adus pe tron, putem înțelege tentativele 
lui de a se asocia acelui element care are forța să adune mul- 
timi. Începutul anului 1935 marca încercările repetate ale 
regelui de a prelua controlul Mișcării legionare. 

Dispariţia cenzurii, deschiderea arhivelor și tentația firească 
de a acorda atenție și circumstanțe unui subiect istoric in- 
terzis până acum nu trebuie să ducă la glorificarea Mișcării 
legionare. Ea se vede, de la nivel panoramic, ca un fenomen 
istoric controversat, încărcat de calități, slăbiciuni și enigme, 
dar ca o pagină de istorie înscrisă totuși în tipologia vieții 
politice românești interbelice. Insistența publicisticii legio- 
nare pe puritatea doctrinei și a liderilor săi se va umbri mereu 
cu aspectele întunecate ale unor fapte ale sale. 

Este adevărat că i s-au pus multe crime imaginare în spate, 
dar va fi greu să demonstrăm că o organizație paramilitară 
și agresivă se înființase și acționa pentru scopuri de binefa- 
cere. Dacă acum negăm caracterul ei străin — acuzat nedrept 
de dușmanii săi —, suntem nevoiți, tocmai de logica actului de 
obiectivitate, să acceptăm și că Mișcarea legionară parti- 
cipa în felul ei particular la lupta murdară de pe scena poli- 
tică românească, că-și negocia statutul și că liderii săi, în 
frunte cu Corneliu Z. Codreanu, urmăreau și interese poli- 


tice personale. 

Ceea ce analizăm noi este ascensiunea Mișcării legionare 
prin erorile adversarului, ridicarea unui fenomen politic ro- 
mânesc provocat de slăbiciunile sistemului democratic din 
România și care a atins un anumit succes datorită unei suc- 
cesiuni de intenții ratate de către stat, pe plan administrativ, 
juridic, economic și social. 

Pe noi ne interesează în continuare raportul între stat și 
societate, în care a intervenit la un moment dat Mișcarea le- 
gionară. De ce a avut succes mistica sa religioasă? Oare, nu 
cumva, nivelul slab de instrucție publică și de acumulare cul- 
turală — sarcini definitorii ale statului — dădeau naștere unor 
fenomene delirante, comic-primitive, de genul Petrache Lupu? 

În 1935, România se afla la doar câţiva ani de la apariția 
crizei economice mondiale în țară și în plină încercare de 
redresare prin ceea ce a rămas cunoscut sub denumirea de 
„marea dezvoltare economică din perioada interbelică”. Al 
doilea guvern Tătărescu (2 octombrie 1934 — 28 august 
1936), deși produce o dezvoltare accelerată a economiei pe 
baza nesănătoasă a comenzilor de stat, controlate de rege și 
de camarilă, cunoaște totuși șapte remanieri. 

În condiţiile instabilității politice și a luptei pentru influ- 
ență între echipa regală și Mișcarea legionară, capacitatea 
extraordinară a unui episod mistic de a aduna mulțimi face 
din Petrache Lupu, Corneliu Z. Codreanu și Carol al II-lea, 
eroii aceluiași mit fascinant al puterii absolute „care va aduce 
România pe calea cea bună”. (www.historia.ro) 


0 seamă de intamplări: 
din avionul militar de la Cotul 

- Donului în subteranele 

temnițelor comuniste 


Dacă nu vă pocăiți, din steaua mare care vine de la Răsărit 
va curge mult sânge pe pământul ăsta şi va fi foamete mare şi 


multă suferință — Petrache Lupu 


Comuna Maglavit este la 10 kilometri nord de Calafat. 
Denumirea satului ar proveni fie din moglo vite — „multe vite”, 
fie de la magla vit — „ceață groasă”. 

Un ciobănaș sărac și cu vorba stricată a fost vizitat de o 
viziune vreme de trei zile, așa cum îi stă bine unei minuni. 
„Moșul”, cum i-a spus Petre Lupu, l-a vizitat pe oierul gângav 
și i-a transmis din tainele lumii, iar vestea a adus în Magla- 
vit puhoaie de oameni, dar și puternicii zilei, reia povestea, 


din alte unghiuri, Doru Cobuz pe Jurnalul.ro. 

Vestea viziunilor unui om simplu de la Dunăre a făcut 
înconjurul României. Satul a devenit repede loc de pelerinaj 
pentru preacredincioși sau pentru cei în suferință, care ve- 
neau la Maglavit pentru a-și afla alinarea. Ziarele își măreau 
tirajele de fiecare dată când scriau despre cele întâmplate și 
despre minunile pe care oamenii le povesteau. 

Sătenii își amintesc că zeci de mii de oameni erau zil- 
nic în câmpia de la Dunăre, unde ciobănașul a primit vizita 
„Moșului”. Pe ulițele satului au apărut șiruri nesfârșite de 
căruțe, trăsuri, mașini de oraș și mulțimi de oameni care 
veneau de la zeci de kilometri pe jos. 

Cu chipul său slab, transfigurat de gânduri prea mari 
pentru un om așa mic cum era el, ars de soare, cu cămașa 
ciobănească și o pălăriuță pe vârful capului, Petrache Lupu 
a stat ani de-a rândul în soarele verii de dimineața până seara 
fără să transpire. El dădea oamenilor îndemnul pocăinței și 
prorocea nenorocirile care aveau să vină peste lume: „va 
curge mult sânge pe pământul ăsta și va fi foamete mare și 
multă suferință”. 

Vestea unei minuni cum au fost prea puţine până atunci 
a mișcat întreaga țară, dar nu numai. La Maglavit au venit 
oameni din întreaga lume pentru a-l vedea pe ciobănașul care 
declama cu vorbele grozavei viziuni. Petrache Lupu a fost 
plimbat prin țară pentru a duce teribilele lui viziuni poporu- 
lui, vizitat de episcopi și mitropoliți și politicienii țării. 

În timpul celui de-Al Doilea Război Mondial, Petrache 
Lupu a fost dus cu avionul până la cotul Donului pentru a 
sfinți trupele române, din ordinul personal al lui Antonescu, 
se spune. Acolo, între nori, ciobănașul a prorocit spre spaima 
celor care i-au ascultat cuvântul: „Războiul ăsta va fi pierdut!”. 

Venirea comuniștilor a însemnat și izolarea ciobănașului 


de la Maglavit. Oamenii mai veneau acolo doar pe ascuns, 
iar omul îi primea în casa lui și le dădea binecuvântarea și le 
povestea viziunile sale. 

Și tot zicea Petrache, „sfântul de la Maglavit”, cum îi 
spuneau oamenii, că la 14 septembrie 1952 va da oamenilor 
„vorba cea mare” lăsată de „Moșu”. Oamenii numărau zilele, 
dar, într-o noapte, la 1 august, o mașină neagră, marca Volga, 
a intrat în colbul satului, cum nu se mai întâmplase de mult. 
Petrache i-a așteptat pe vizitatorii nocturni îmbrăcat curat, 
în curte. Aceștia l-au urcat în mașină, dar motorul nu a vrut 
să pornească decât după ce „sfântul” a coborât și s-a rugat. 
Oamenii s-au uitat la mașina care a dispărut în noapte, lu- 
ându-l pe Petrache din sat. S-a înapoiat abia prin octombrie. 
Nimeni niciodată nu l-a mai convins pe ciobănaș să spună 
„vorba cea mare”. Dar securiştii l-au ridicat de-a lungul ani- 
lor de mai multe ori pe omul din Maglavit, deși nu îi aduceau 
nicio vină. Era dus departe de sat pentru câteva săptămâni. 
Niciodată nu spunea prea multe despre ce a păţit. Oamenii 
povestesc că era bătut și aruncat în gropi cu șerpi sau ținut 
pe grătare de fier, dar se pare că puternicii zilei îl mai consul- 
tau și ei din când în când pe sătean. 

Mihai, fiul lui Petrache Lupu, spune mai departe învă- 
țătura fără urmă de minune primită de la tatăl său: să fii bun 
și cinstit. Mai-marii zilei și țăranii veneau potop la tatăl său. 
Generalul Sichitiu, trimisul special al Regelui Mihai, care a 
venit să-l boteze în numele Maiestăţii Sale pe câmpia plină 
de oameni, dar și suferințele fără seamăn îndurate prin puș- 
cării de Petrache Lupu, un om simplu, care nu a luat nimic 
de la nimeni, care nu a greșit cu nimic nimănui. 

Petre Lupu a fost căsătorit cu Veta Lupu, care a murit însă 
în 1966 și lângă care se odihnește și el din 1994 încoace. Între 
timp, însă, s-a recăsătorit, dar, în afară de o căsuță mai mică 
decât multe altele din sat, nu a strâns nimic pe lumea asta. 

Aurica Lupu, femeia lui Mihai, mângâie fotografiile cu 
evlavie și povestește cele pățite și auzite din sat despre „sfân- 
tul” din luncă: „Într-o zi, prin 1965, m-a oprit un milițian la 
Livezeni și mi-a cerut buletinul. Când a văzut că am buletin 
de Maglavit, m-a luat la secție. Tare îmi era frică, dar, în 
birou la el, milițianul m-a întrebat de socrul meu, dacă mai 
trăiește și ce mai face”. „Să știți că pe mine m-a dus mama 
la Maglavit când eram mic, că eram moale de la brâu în jos 
și acolo m-am făcut bine. Eu am acasă fotografia lui Petra- 
che Lupu pe perete”, i-a mărturisit ofițerul femeii. 

Pe vremea când la Maglavit se scurgeau mulțimi de oameni 
în căutarea minunii, sătenii făceau o afacere cu transportul 
cu căruța până la gară și înapoi. Războiul a fost susținut, 
spun sătenii fără să clipească, din banii pe care îi lăsau oa- 
menii aici, la Maglavit. Saci întregi erau duși chiar de săteni 
cu căruțele la tren. În schimb, ciobănașul nu a câștigat nicio- 
dată bani dintre cei donați de credincioși. „Au luat alții, dar 
au fost loviți de blesteme”, spune Gheorghe Zglâmbea. 
Minunea de la Maglavit, povestesc localnicii, a fost păzită 
strașnic de semne neomenești. Nu există om în sat care să 
nu-ți povestească despre Florea Fântână, omul care a sfidat 
dumnezeirea și a vrut să ardă icoanele pictate după viziunile 
lui Petrache. Fântână a orbit. Partidul Comunist a vrut să-l 
ajute și l-a purtat pe om la cei mai mari medici ai vremii, dar 
nimic nu l-a ajutat până ce bătrânele din familie nu au fost 
ascultate. Florea Fântână și-a recăpătat parțial vederea după 

ce s-a închinat în mânăstiri. Iar astfel de întâmplări oamenii 


știu multe. 

Minunile au stârnit nu doar interesul credincioșilor. În 
timp, s-a vorbit că preotul din sat ar fi pus la cale totul pentru 
a atrage credincioșii sau că Petrache Lupu nu ar fi fost prea 
sănătos. Oameni de știință au venit la fața locului pentru a 
studia salcia plângătoare a lui Petrache. O explicație au găsit 
ei, dar nu suficientă pentru a opri credincioșii să-și ia puterea 
sufletească din lacrimile pomului. Nimeni n-a îndrăznit să 
taie copacul, care s-a uscat acum. Neurologul Gheorghe 
Marinescu și profesorul Parhon l-au consultat pe ciobănaș. 
Verdictul lor: omul era perfect sănătos. (hztp://jurnalul.ro) 

Ciobanul analfabet Petrache Lupu, cel care se descria ca 
fiind un fost „bolnav de bubat și rămas tare de urechi și de 
vorbit”, avea 28 de ani când s-a întâlnit prima dată cu Dum- 
nezeu. „Moșul”, cum îi spunea el, i-a apărut într-o zi de 
vineri, pe 31 mai 1935, în locul numit „la buturugi”. 

Din mărturisirile făcute preotului satului Nicolae Bobin 
(cel care avea să gestioneze la început toată afacerea obținând 
imense avantaje materiale), Dumnezeu i-a apărut ca: „un moș 
bătrân cu barba albă și lungă până la brâu, mustăți foarte 
lungi și împreunate cu barba. Faţa îi era acoperită tot de păr 
din care se vedeau ochii, care erau albaștri ca și cerul, nasul 
și gura. În loc de îmbrăcăminte avea peste tot numai păr alb 
ca mătasea de frumos, dat peste cap și care-i acoperea corpul 
până jos la degetele picioarelor.” 

„Moşul levita cam la două palme de pământ. Îi spune să 
nu-i fie frică și-l îndeamnă: „Să te duci să spui la lume, la 


părintele, la primărie și la biserică, că, dacă nu se potolește, 

dacă nu țin sărbătorile, dacă nu se lasă de rele, dacă nu vin 
la biserică, atunci foc, atunci ne rupe muncile”. 

Fiindu-i teamă că va râde lumea de el, inițial n-a spus 
nimic la nimeni. În a doua vineri (7 iunie 1935) se întâlnește 
cu „Moșul” în același loc ca prima dată și este mustrat că a 
tăcut. Promite că va spune, nu o va face și în următoarea 
vineri iar îi apare „Moșul”. Abia acum Îi face cunoscute cu- 
vintele. Și poate lumea chiar ar fi râs de el, dacă nu ar fi 
constatat cu toții că mutul vorbea. Abia de aici încolo începe 
„Fenomenul Maglavit”. 

Cu siguranță că Maglavitul n-ar fi atras atâta puhoi de 
oameni, dacă n-ar fi existat acele „minuni” și vindecări mi- 
raculoase. Nu Petrache vindecă atingând sau binecuvântând 
pe cei suferinzi, ci rugăciunile făcute „la buturugi” și apa care 
picură din sălciile făcătoare de minuni. Orbii încep să vadă, 
paralizații încep să meargă. Sunt numeroase cazurile în care 
bolnavii s-au înzdrăvenit. 

Astfel, o fetiță de șase ani, surdo-mută din naștere, se 
vindecă numai apropiindu-se de stâna ciobanului. O altă 
fetiță, a lui Marian Coveianu din Amzulești, fiind de ase- 
menea surdo-mută din naștere, se vindecă la locul „minuni- 
lor”, unde, în urma rugăciunilor alături de cioban își recapătă 
glasul și auzul. Un oarecare Gheorghe Pricop, tocmai din 
județul Baia, venit surd, s-a înzdrăvenit. 

Cu toate astea, doctorul Viorel Popescu, inspector sanitar, 
atrăgea atenția că gesturile ciobanului erau interpretabile. 
Când nu ieșea minunea, de vină erau „păcătoșii”. Minunile 
nu-i ieșeau de fiecare dată ciobanului profet. Petrache Lupu 
însuși se cam spăla pe mâini atunci când i se spunea că un 

bolnav nu s-a vindecat: „Ce să-ți fac, ai păcate grele, roagă-te 
la «Moşu», du-te la locul vedeniei și roagă-te; așteaptă!” 


După trei zile de rugăciuni, fie că se făceau bine sau nu, 
prin consimțământul ciobanului, oamenii trebuiau să pără- 
sească locul. După anul 1940, fenomenul începuse deja să 
pălească, războiul și mai apoi venirea comuniștilor la putere, 
încheie practic pelerinajul spre Maglavit. 

Istoricul Alex Mihai Stoenescu afirmă (în Historia, nr. 
103, iulie 2010): „Viziunea lui Petrache Lupu și pelerinajul 
a zeci de mii de oameni care se pornește spre Maglavit au 
fost exploatate politic într-un moment de tensiune între 
Mișcarea Legionară a lui Corneliu Zelea Codreanu și regele 
Carol al II-lea. Legionarii, care au înființat la Maglavit o 
«Casă verde», au lansat ideea că mesajul divin trimis prin vo- 
cea stranie a lui Petrache Lupu este o confirmare a mesajelor 
religioase și mistice pe care le lansau chiar ei de un deceniu 
în lumea românească. 

Regele, alarmat cumva de implicarea legionară în pele- 
rinajul de la Maglavit, a observat cu precizie efectul unui 
mesaj direct și simplu asupra populației.” Astfel, ajunge să 
boteze un copil al ciobanului. La eveniment, regele este 
reprezentat de un general. Darul de botez: 15.000 de lei. 
Regele încearcă să preia și „afacerea Maglavit”, cu toate bene- 
ficiile materiale, numai că problemele de politică externă se 
acutizează și își pierde interesul. 

Erau voci care caracterizau minunile de la Maglavit drept 
miracole, iar alte voci vorbeau de escrocherie. Mai mult, în 
„Universul” din 24 iulie 1935, Petrache Lupu era caracterizat 
drept „un cioban tâmpit, surd și bâlbâit”. „Universul” publica 
la 24 iulie 1935 o corespondență de la Craiova: „Pretinsa 

minune de la Maglavit” era definită ca fiind „aiureala unui 
bolnav — nu zic șarlatan fiindcă e prea tâmpit — încurajat de 
misticismul unor oameni simpli cari răspândesc legenda și 
de vinovata îngăduință a preoților și a autorităților”. 

La 26 iulie 1935, ziarul publică un articol ironic: „Minu- 
nea de la Maglavit a făcut pui”. Este descrisă o întâmplare 
de la Găvănești, județul Buzău. Aici era vorba de un rotar 
căruia i s-ar fi arătat Maica Domnului pe o spiță de lemn. 
Și ca treaba să nu rămână neterminată, preotul din sat a și 
sfințit roata cu pricina. 

Încă de la începutul fenomenului de la Maglavit, o 
publicație care a alocat multe pagini „minunilor” a fost „Re- 
alitatea ilustrată”. Jurnaliștii de la această gazetă îl caracte- 
rizau pe ciobanul Petrache Lupu ca un om „curat sufletește”. 
În aceeași publicaţie au apărut zeci de poze, adevărate foto- 
reportaje de la Maglavit, unde Petrache Lupu predica alături 
de preoți. 

În luna august 1949, Petrache Lupu este ridicat de Se- 
curitate, închis la Jilava și „reeducat”. Întors acasă, abătut, se 
închide în el și nu mai vorbește cu nimeni. Moare în anul 
1994, fără să apuce să spună „vorba mare”, este îngropat în 
cimitirul din localitate, iar, în 2009, este dezhumat și reîn- 
gropat în curtea Mânăstirii Maglavit. 

Sătenii din Maglavit cred și azi cu tărie că minunile făcute 
de cioban în perioada 1935-1938 au fost reale. Fiul și nepo- 
tul lui Petrache Lupu susțin că bătrânul le-a spus înainte 
de-a muri că va veni sfârșitul lumii după anul 2000. N-a fost 
așa. Salcia făcătoare de minuni s-a uscat demult. Seva ei, care 
acum 80 de ani făcea ca orbii să-și recapete vederea, abia mai 
are putere să înverzească primăvara câteva rămurele. Fântâna 

cu apă sfințită săpată de Petrache Lupu nu mai vindecă niciun 


beteșug. Poiana, ce altădată gemea de lume, e acum paradisul 
ciorilor. Petrache Lupu a murit fără să apuce să spună „vorba 
cea mare”. 

În vara anului 1935, toată România afla despre un sat să- 
răcăcios din Oltenia, unde ciobanul Petrache Lupu pretin- 
dea că l-a văzut și a vorbit cu Dumnezeu. Puhoaie de oameni 
au pornit-o înspre Maglavit, convinși de virtuțile tămădui- 
toare ale locului. 

În Câmpia Română era al cincilea an consecutiv de se- 
cetă, dar fenomenul Petrache Lupu avea să schimbe complet 
modul în care arăta sărăcăciosul sat Maglavit, precum și 
ocupațiile locuitorilor săi. 

Mircea Kivu, sociolog: „Dacă vreți, era tot un context de 
criză. De criză socială. În care oamenii aveau nevoia să creadă 
în valori. Era și perioada de ascensiune a legionarismului, și 
personajul a fost exploatat în sensul acesta. Au existat pele- 
rinaje ale legiunii.” 

Dacă azi istoricilor nu le este foarte clar dacă Petrache 
Lupu, ca fenomen social, a fost creația unor jurnaliști în cău- 
tare de tiraj sau a unor companii de transport în căutarea 
unei salvări de la faliment, cert este că banii învârtiți în jurul 
comunei Maglavit au fost atent investigați de autorități. 

Astfel, într-un articol publicat în Historia, Dragoș Car- 
ciga publică un raport al Poliţiei din care reiese că preotul 
satului Maglavit a preluat repede fenomenul Petrache Lupu 
și, împreună cu un senator de Dolj și mai mulți negustori 
locali, au pus imediat pe roate o afacere cu broșuri, cruciulițe 
și alte obiecte sfințite. Poliția a constatat că preotul Bobin, 

din satul Maglavit și-a achitat într-o singură lună numeroa- 
sele credite pe care le avea la bănci din Craiova. 

Dar afacerea era abia la început. Au apărut imediat cutii 
ale milei la locul sfânt, dar și o ștampilă pentru autentificare 
pe care parohia locală le punea pe orice broșură ce spunea 
povestea ciobanului care s-a întâlnit cu Dumnezeu. Contra 
unei taxe. | 

Se creează repede o adevărată suveică ce produce sume 
uriașe, dar exact asta atrage atenția episcopului de Râmnic 
ce smulge afacerea din mâna preotului din sat, care e în cele 
din urmă caterisit. 

Episcopul are inițiativa fondării unei bănci de scont cu 
banii ce, zilnic, se adunau de la credincioși și edificarea la 
locul minunii a unui așezământ caritabil, în regim de antre- 
priză. El, mai mult decât parohul, știa să facă bani; anterior 
a fost acuzat de delapidarea sumei de 15.000.000 de lei din 
fondurile de binefacere ale eparhiei. 

Între timp, numărul pelerinilor crescuse atât de mult, în- 
cât niciunul dintre locuitorii satului Maglavit nu se mai 
ocupa cu agricultura sau creșterea vitelor. Se făcuseră toți 
cărăuși, de la gară la locul sfânt, iar o inițiativă care prevedea 
înființarea unei curse regulate de autobuze este repede aban- 
donată din cauza răscoalei cetățenilor din Maglavit. 

Afacerea capătă însă anvergură națională. 

Dragoș Carciga, istoric: „Regele a avut un interes foarte 
clar. În 1937-1938, era într-un impas politic. Avea nevoie 
de un sprijin popular foarte mare. Și s-a gândit să folosească 
Maglavitul pe post de suport moral”. 

Patriarhul Miron Cristea, agent personal al Regelui Carol 
al II-lea, preia afacerea de la Episcopul de Râmnic. Un copil 

al ciobanului Petreche Lupu primește numele Mihai, după 


moștenitorul Tronului, viitorul rege. Mihai, fiul lui Petrache 
Lupu, mai trăiește și astăzi la Maglavit. 

Regele Carol al II-lea își arogă titulatura de ctitor al așe- 
zământului, se face totuși un deviz și un proiect, în valoare 
de 5.800.000 de lei pentru ridicarea unei biserici de 2.500 
de metri pătrați. Iar, apoi, totul se oprește. 

În 1938, fenomenul se cam terminase. Calcule bazate pe 
o serie de sume menționate în documente indică delapidarea 
sumei de 10.000.000 de lei între anii, de maximă expansiune, 
ai minunii, respectiv 1935-1938. 

N-a fost efectuată nicio anchetă, oalele sparte le-au plă- 
tit credincioșii păcăliți și primii profitori. 

Cinci ani mai târziu, pe când ostașii români erau măce- 
lăriți pe frontul de est, la cotul donului, Mareșalul Antonescu: 
a avut ideea de a-l plimba pe Sfântul Petru de la Maglavit 
pe deasupra trupelor, în aeroplan, pentru a le reda acestora 
încrederea, sau, cine știe, pentru a produce o minune. Minu- 
nea nu s-a produs. Petrache Lupu, „Sfântul” cum i-a rămas 
numele, a trăit până în 1994, aproape la fel de sărac cum fusese 
și înainte de vizita divină. (www. 4igi24.r0) 


Arsenie Boca - 
România avea nevoie de un mit 


Vizitat la Mânăstirea Sâmbăta de Sus în anii '30 de Re- 
gele Mihai și Ion Antonescu, lui Arsenie Boca i s-a spus de 
către Lucian Blaga că România are nevoie de el ca mit. Și 
Ceaușescu a cerut să-l vadă în 1989, iar călugărul i-a pre- 
vestit moartea de Crăciun. De asemenea, a făcut multe alte 
prevestiri, între care aceea că Bucureștiul va fir ras de pe fața 
Pământului de un cutremur devastator. În anii'50, este mar- 
tirizat în lagărele comuniste, inclusiv la Canal. Moare pe 28 
noiembrie 1989, după ce a fost torturat de Securitate. 

Despre el se spune că a fost protagonistul unor minuni, 
de pildă, în timp ce era deținut în lagăr, s-ar fi teleportat 
efectiv pentru a putea participa la înmormântarea mamei 
sale. Însă biografia sa ascunde multe alte mistere fascinante... 

O serie de mituri ciudate și controversate circulă pe seama 
duhovnicului. Ele vorbesc despre minunile făcute de Arsenie 
Boca, despre capacitățile paranormale ale călugărului, de 
profețiile acestuia sau de întâmplările ciudate din vremea 

petrecută de acesta în închisoare. Se cere canonizarea du- 
hovnicului interzis de regimul comunist, iar pe de altă parte, 
Biserica Ortodoxă Română este acuzată că profită de ima- 
ginea sa. 

O serie de mituri uimitoare circulă pe seama sa. Astfel, 
Arsenie Boca ar fi prezis moartea Ceaușeștilor. Unul dintre 
miturile despre părintele legendar se referă la faptul că ar fi 
prezis moartea cuplului Nicolae și Elena Ceaușescu, într-o 
zi de sărbătoare. „Mulţi din cei cu care am vorbit sunt con- 
vinși că părintele a fost schingiuit de Securitate, că avea 
unghiile de la mâini smulse și că înainte de a muri și-a aver- 
tizat călăii: «Spuneți-i lui Ceaușescu că nu mai apucă Cră- 
ciunul»”, informau autorii cărții Sfântul părinte Arsenie Boca. 
Aceștia prezintă o mărturie a unui preot, care afirma urmă- 
toarele: „În 1989, pe când securiştii îl anchetau și-l loveau 
cu picioarele, a prorocit că Ceaușescu nu o să mai apuce 
sfârșitul anului și mulți tineri vor muri, jertfiți că niște miei”, 
potrivit mărturiei unui preot, pe nume Pantelimon. „Prin 
anii '80, Părintele Arsenie a fost dus și la Ceaușescu, care l-a 
întrebat: «Hai, popo, am auzit că tu prezici soarta unui om. 
De mine ce ştii?». Și Arsenie i-a spus: «Într-o zi de mare 
sărbătoare veți fi omorâți amândoi». Ceaușeștii nu au crezut 
și i-au spus maiorului să-l ia și să nu-l mai vadă”, relata Zoe 
Dăian, o nepoată a duhovnicului. 

Un alt mit atribuit duhovnicului prezintă întâmplările 
ciudate în timpul înmormântării fostului preot, în cimitirul 
mânăstirii Prislop. „La înmormântare, când s-a întors sicriul 
cu 180 de grade, pentru a pleca spre cimitir, am văzut foarte 
clar cum Părintele Arsenie a deschis ochii! I-am văzut clar 
ochii albaștri. Eram foarte aproape de sicriu. Când am auzit 

că și alții au văzut acest lucru, am înțeles că nu a fost o nă- 


lucire”, relata maica Adriana, de la Schitul Cornet, potrivit 
crestinortodox.ro. „În timpul slujbei de înmormântare, noi 
ne-am dus pentru puțină vreme ca să mâncăm. Când am 
ajuns înapoi, lumea era ieșită afară și cânta «Sfinte Dumne- 
zeule, Sfinte Tare, Sfinte fără de moarte...», dar nu mai îna- 
inta, toți stăteau pe loc. Au intrat în alertă că nu știau ce-i 
acolo. Când să iasă din biserică, părintele ar fi deschis ochii, 
fiind descoperit la față”, afirma Șerban Alexe, un sătean din 
Lisa, potrivit autorilor volumului Sfânzu/ părinte Arsenie 
Boca. O altă relatare, preluată de autorii cărților dedicate 
călugărului, arată că, în timpul înmormântării, pe cer a apă- 
rut o cruce din stele. 

Fostul deținut politic Dan Lucinescu susținea că, în vre- 
mea temniței, Arsenie Boca ar fi dispărut din celulă, chiar 
din fața anchetatorilor săi. În 1948, mai mulți ofițeri ai Sigu- 
ranței și gardieni au intrat peste Arsenie Boca, în timp ce 
acesta se ruga în arestul din Brașov și au rămas stupefiați că 
deținutul dispăruse din fața lor. „Cu cât priveau mai mult 
celula goală, cu atât întreaga lor ființă se tulbură. Atât ofițerul, 
cât și gardianul își scuturau întregul corp, să se poată trezi 
din cel mai mare coșmar trăit de ei vreodată. Cu cât se uitau 
mai atent în celulă, cu atât aceasta apărea complet goală. 
Nevenindu-le să creadă acea realitate, amândoi se proptiră 
în ușă pentru a o închide cu cheia, după care, plini de emoție, 
cu mâinile tremurând, au dat la o parte capacul vizetei, ui- 
tându-se fiecare pe rând, din ce în ce mai derutați, având 
fiecare din ei senzația că și-au pierdut mințile. Revenindu-și 
treptat din acel șoc groaznic, au început să se uite pe rând, 
prin vizetă, nevenindu-le să creadă că deținutul lor, părintele 

Arsenie Boca, stătea nemișcat în genunchi, lipit de măsuța 
pe care era aprinsă lumânarea și având alături Sfânta Evan- 
ghelie”, a relatat autorul volumului „Părintele Arsenie Boca, 
un sfânt al zilelor noastre”. După acest eveniment inexpli- 
cabil, călugărul ar fi fost eliberat. 

O serie de mărturii culese în cărțile dedicate duhovnicu- 
lui arată că acesta ar fi vindecat orbi și paralitici. „În lucrarea 
părintelui Arsenie avem și cazuri de vindecări miraculoase. 
A vindecat un orb pe care mai întâi l-a spovedit și l-a îm- 
părtășit și apoi i-a zis să iasă din biserică. Cei prezenți au zis 
să-l ajute fiind orb, dar părintele i-a oprit zicându-le să-l lase 
să meargă singur. Ajungând la ușă bolnavul a zis: «Măi fra- 
ților, eu văz». În acel moment i-a revenit vederea pentru toată 
viața. Un om paralizat la pat a fost dus cu căruța la mânăstire 
și părintele i-a zis să coboare din căruță. El a coborât și de 
atunci a mers normal”, scriau autorii cărții 4/fe mărturii des- 
pre Părintele Arsenie Boca. 

Mitul vindecărilor miraculoase petrecute la mormântul 
lui Arsenie Boca a adus mulțimi impresionante la mânăsti- 
rea Prislop. Printre mărturii se numără cea a preotului David 
Stoica, de la Mânăstirea Sădinca. El susținea că o copilă de 
patru ani ar fi fost vindecată de paralizie, după ce părinții au 
adus-o la Prislop. „Nu putea merge pe piciorușe. Era para- 
lizată total. Stăteau cu toții îngenunchiați în jurul mormân- 
tului, cu frunțile lipite de pământ. Se rugau fierbinte, toți, cu 
ochii închiși. Și deodată văd copilașul cum se ridică dintre ei, 
în picioare. Stătea așa, cumva speriată, nevenindu-i să creadă 
că este adevărat. Pe urmă a început să sară într-un picior de 
parcă voia să se dezmorțească. Pe urmă a făcut câțiva pași”, 

relata David Stoica, în cartea Alte mărturii despre Părintele 


Arsenie Boca. 

Un mit atribuit lui Arsenie Boca arată că rugăciunile 
acestuia ar fi adus ploaia peste satul Ludișor, învecinat mâ- 
năstirii din Sâmbăta de Sus. „L-au zis, părinte, veniți că mu- 
rim de foame, noi și satele învecinate”. Părintele a venit, s-a 
rugat cu preoții de acolo. A plecat apoi pe jos. Oamenii i-au 
spus că-l duc cu căruța până la Sâmbăta, dar dânsul le-a zis 
că vrea să meargă pe jos. Și spun oamenii că părintele ar fi 
binecuvântat satele și locurile pe unde a trecut și după acea 
secetă a dat Dumnezeu și ploaie și un an de belșug, încât 
toamna oamenii ziceau că mâna lui Dumnezeu a lucrat prin 
părintele Arsenie și i-a salvat de la pieire”. 

O legendă atribuită măicuțelor de la mânăstirea Prislop și 
povestită într-un volum dedicat vieții călugărului susține că 
locul de veci al lui Arsenie Boca a fost păzit de două căprioare. 
„La mormânt, măicuțele mi-au zis: «Ce credeți, noaptea două 
căprioare vin și se culcă lângă mormânt și îl păzesc. Și când 
se face dimineață și urcă măicuțele, ele se scoală și pleacă. 
Două căprioare, în fiecare noapte, stau la mormânt la părin- 
tele»”, scriu autorii volumului 4/fe mărturii despre Părintele 
Arsenie Boca, citând mărturia unei credincioase. 

Mama duhovnicului a murit în iarna anului 1951, în vre- 
mea în care călugărul acuzat de ajutorul acordat unor legio- 
nari era deținut în lagărul de la Canalul Dunăre — Marea 
Neagră. Legenda spune că Arsenie Boca a dispărut de la 
locul de detenție și a apărut la Hălmagiu, la înmormântarea 
mamei sale. „Odată a terminat mult mai devreme norma și 
a zis celui ce-l păzea: «Îmi dai voie să mă odihnesc puțin?». 
Acela l-a lăsat să se odihnească. A văzut apoi că trece o oră, 

trec două și au intrat în panică cei ce-l păzeau pe Părintele. 
L-au căutat și nu l-au găsit nicăieri, le era frică de faptul că, 
fiind pedepsiți pentru neatenție, o să intre în locul lui. La un 
moment dat, Părintele a apărut și i-a zis paznicului: « Ți-am 
cerut voie să mă odihnesc, mi-ai dat voie, de ce m-ai mai 
căutat?». Dar l-au chestionat paznicii mai în amănunt și până 
la urmă părintele a spus că a fost la înmormântarea mamei 
sale! S-au interesat și într-adevăr la orele acelea părintele 
fusese la înmormântare!” susțin autorii volumului Mărturii 
din Țara Făgărașului despre Părintele Arsenie Boca. 

Un mit controversat, care își are originea în mărturia a 
două măicuţe, arată că Arsenie Boca ar fi prezis sfârșitul 
lumii, astfel: „Într-o parte de lume vor fi războaie, în altă 
parte cutremure, în alta înecări, vor fi accidente peste accidente, 
vor fi boli necunoscute și fără leac”. Ele relatau că duhovni- 
cul le spunea acest lucru în primii ani ai regimului comunist. 
„Toate aceste semne ni le-a proorocit părintele Arsenie prin 
anii 1945-1946 și ne-a tălmăcit din Biblie de la Apocalipsă, 
că se va ridica de la răsărit un popor fără cruce, va bântui casele 
oamenilor, le va dărâma, le va nimici, se va călca om pe om, se 
va mânca din carne de om și se va bea sânge de om. Cine va 
rămâne din războiul ăsta va fi ales ca grâul din pleavă”. De 
asemenea, se spune că, înainte de a muri, părintele Arsenie 
Boca a rostit cuvintele: „Va lua țara foc de la Prislop”. 

Dan Lucinescu, un tovarăș de suferință în închisorile 
comuniste al lui Arsenie Boca, povestește despre puterea de 
fascinație a acestuia, mereu nimbat de o lumină divină, ire- 
ală. „...Părintele așeza măsuța din lemn pe zidul dinspre 
răsărit, transformând-o într-un mic altar, pe care puse tot ce 
avea în mica boccea luată din chilia lui de la mânăstirea 

Brâncoveanu. El aprinse o lumânare pe un sfeșnic de lemn, 


cu un chibrit din singura cutie luată cu el în boccea. Alături 
puse crucea sfințită, cât și Sfânta Evanghelie. 

Așezat în genunchi pe lespedea rece, Părintele trecu ime- 
diat în lumea marei spiritualității divine, mulțumindu-l 
Domnului Atotputernic pentru revărsarea harului Său, peste 
omeneasca sa existență. 

După un timp, veni în inspecție ofițerul de serviciu, însoțit 
de gardianul de pe secția respectivă, ridicând capacul vizetei 
de la celula Părintelui Arsenie și văzându-l cum se ruga. Când 
deschiseră ușa celulei, imediat după vizionarea prin vizetă, 
văzură cu stupoare și groază, că aceasta era complet goală. 

Cu cât priveau mai mult celula goală, cu atât întreaga lor 
ființă se tulbură. Gardianul, care provenea din mediul țărănesc 
din zonă, avea binele și mila înăscute în ființa sa. El fusese 
tulburat că trebuia să ție închis un preot, care era un sfânt, care 
se ruga tot timpul în genunchi Domnului Atotputernic. 

Ochii celor doi se măreau în orbite, în timp ce sângele 
adunat în capul lor, le transforma figura într-un cuptor în 
flăcări, aproape de a țâșni prin piele. Atât ofițerul, cât și 
gardianul își scuturau întregul corp, să se poată trezi din cel 
mai mare coșmar trăit de ei vreodată. Cu cât se uitau mai 
atent în celulă, cu atât aceasta apărea complet goală. Deja 
prin minţile celor doi se depănau scenariile cele mai sumbre, 
de arestare și de anchetă prin tortură, pentru dezvăluirea 
întregii operații de facilitare a evadării unui deținut, aflat în 
timpul anchetei. 

Nevenindu-le să creadă acea realitate, amândoi se prop- 
tiră în ușă pentru a o închide cu cheia, după care, plini de 
emoție, cu mâinile tremurând, au dat la o parte capacul vizetei, 

uitându-se fiecare pe rând, din ce în ce mai derutați, având 
fiecare din ei senzația că și-au pierdut minţile. Revenindu-și 
treptat din acel șoc groaznic, au început să se uite pe rând, 
prin vizetă, nevenindu-le să creadă că deținutul lor, Pă- 
rintele Arsenie Boca, stătea nemișcat în genunchi, lipit 
de măsuța pe care era aprinsă lumânarea și având alături 
Sfânta Evanghelie. 

Starea lor psihică și nervoasă se înrăutățea, pe măsura 
repetării deschiderii celulei, neaflând pe nimeni înăuntru 
și cea de privire pe vizetă, în care Părintele Arsenie era 
înăuntru în carne și oase. Ofițerul cu fața congestionată, 
dându-și seama că se afla în pragul demenței, ordonă gar- 
dianului să vie cu el, îndreptându-se ca hipnotizat spre 
biroul comandantului său, aflat în apropierea porții de 
intrare în cetate. Între timp, un alt securist, alarmat de 
turbulența creată în legătură cu celula părintelui Arsenie, 
dădu telefon comandantului securității din Făgăraș, să vie 
de urgență acolo. 

Întreaga formaţie de securiști se îndreptă spre celula în 
care era încarcerat Părintele, fiind siguri că atât ofițerul de 
serviciu cât și gardianul, delirează din motive pe care erau 
siguri că le vor afla imediat. În drumul spre celulă, securistul 
șef îl apostrofă pe ofițerul de serviciu, acuzându-l de 
incompetență și de labilitate psihică, cât și de faptul că este 
sub influența unui misticism retrograd. Ajuns în fața celulei 
cu probleme, șeful securității se apropie de ușă și, dând la o 
parte clapeta vizetei, îl văzu pe Părintele Arsenie. 

Cu fața radiind de victorie, el se adresă disprețuitor atât 
gardianului, cât în special ofițerului de serviciu, anunțându-i 
că viitorul lor va fi mai mult decât sumbru, ei fiind implicați 

într-o acțiune de derutare și de inducere în eroare a coman- 
damentului securității, urmând să se stabilească în slujba 
cărui serviciu străin se află. 

Venirea zgomotoasă și plină de orgoliu a conducerii se- 
curității dădu loc la un spectacol unic. Întreaga superiori- 
tate și siguranța de sine a proaspătului comandant de 
securitate se dezumflă ca balonul înțepat de ceva ascuțit, 
când ofițerul de serviciu, cu fața crispată de iritare, smulse 
cheia celulei din mâna gardianului, deschizând brusc ușa. 
În fața tuturor apărea celula goală, așa cum raportase 
ofițerul de serviciu, care-i strigă ieșit din fire, să-i spuie 
cărui serviciu străin aparține acel comandant. Comandan- 
tul zonei de securitate Brașov, având gradul de colonel, se 
deplasă a doua zi la Făgăraș, unde se declanșase un mare 
scandal, în cadrul cadrelor de acolo. Cazul respectiv ajun- 
sese și la organele superioare de partid care coordonau în- 
treaga zonă. Ei veniră special să vadă ce e/ucubrații pot scoate 
niște cadre de partid, insuficient pregătite şi influențate de cu- 
rente mistice retrograde. 

O comisie compusă din medicul șef al municipiului 
Brașov, șeful regionalei de partid, cât și a celei de securitate, 
fu întrunită în plen pentru a rezolva manifestările retrograde 
recente. Cercetările întreprinse de aceștia au decurs la fel ca 
cele anterioare, văzându-l pe părintele Arsenie prin vizetă și 
dispărând atunci când se descuia ușa celulei. Atunci s-a pro- 
dus unul din puținele cazuri de mare compromis și de păs- 
trare sub totală tăcere a unui fenomen pe care atotștiutorul 
partid marxist-leninist nu l-a putut explica. 

De comun acord, într-un context de păstrare totală a 
secretului, s-a ajuns la o hotărâre unică, de punere în liberate 


5] 


a călugărului preot Arsenie Boca. Această decizie era singura 
care putea rezolva acel inexplicabil eveniment.” (Dan Luci- 
nescu — Părintele Arsenie Boca, un sfânt al zilelor noastre) 


Pelerinaj ca pe vremea 
ciobânasului de la Maglavit... 
și afaceri ca pe timpul 
Goanei după Aur 


Niciun personaj din istoria recentă a României nu a avut 
un impact spiritual (și, adeseori, cu un cert ecou comercial) 
cu cel al călugărului-martir Zian „Arsenie” Boca, considerat 
„Sfântul Ardealului” și cel mai important din pleiada mari- 
lor duhovnici români ai secolului XX, luat în considerare, 
pentru profeţiile sale, majoritatea apocaliptice, de lideri po- 
litici și culturali precum Regii Carol al II-lea și Mihai I, 
Mareșalul lon Antonescu, Președintele Nicolae Ceaușescu 
sau poetul și filosoful Lucian Blaga, cu toții ținând să-l în- 
tâlnească personal și să susțină conversații inițiatico-reve- 
latoare cu acesta. Dacă Sfântul Dimitrie cel Nou („Basarabov”) 
și Cuvioasa Parascheva aparțin unei istorii, totuși, destul de 
îndepărtate, moaștele lor fiind aduse la București și, respectiv, 

Iași în secolele al XVIII-lea și al XVII-lea, Arsenie Boca 
aparține veacului trecut, încheindu-și existența mundană — 
în chip simbolic, după mulți — în preajma evenimentelor din 
tulburele și însângeratul Decembrie 1989. 

Arsenie Boca (29 septembrie 1910, Vaţa de Sus, Hune- 
doara — 28 noiembrie 1989, Sinaia), părinte ieromonah, te- 
olog și artist plastic (pictor muralist) ortodox român, a fost 
stareț la Mânăstirea Brâncoveanu de la Sâmbăta de Sus și, 
apoi, la Mânăstirea Prislop, unde, datorită personalității sale, 
veneau mii și mii de credincioși, fapt pentru care a fost 
hărțuit de Securitate. A fost unul din martirii gulagului co- 
munist, închis la Securitatea din Brașov, dus la Canal, închis 
la Jilava, București, Timişoara și la Oradea. A pictat biserica 
din Drăgănescu (la 25 Km de București), precum și Icoana 
Maicii Domnului cu Pruncul din altarul Bisericii Sfântul 
Elefterie din București. 

Arsenie Boca este considerat de către unii din ucenicii 
săi ca fiind cel mai mare duhovnic român al secolului XX, 
înscriindu-se în linia unor alte mari personaje ale ortodoxiei 
românești, precum Părintele Dumitru Stăniloae (1903- 
1993), Arhimandritul Ilie Cleopa (1912-1998), Părintele 
Adrian Făgeţeanu (1912-2011), Părintele Nicolae Stein- 
hardt (1912-1989), Părintele Sofian Boghiu (1912- 2002), 
Părintele Ilarion Argatu (1913-1999), Părintele Arsenie 
Papacioc (1914-2011), Părintele Constantin Galeriu (1918- 
2003), Părintele Mina Dobzeu (1921), Părintele Ioan Iovan 
(1922-2006), Părintele Teofil Părăian (1929-2009), Părin- 
tele Ioanichie Bălan (1930-2007), Părintele Proclu Nicău 
(1930-2017), Părintele Sebastian de la Corod (1932-2011), 
sau Ieromonahul Iustin Marchiş (1951). 

După ocuparea țării de către armata sovietică, Părintele 
Arsenie a fost arestat pentru prima oară la Râmnicu Vâlcea 
pe 17 iulie 1945, pentru participarea activă la mișcarea legio- 
nară, dus la București și eliberat pe 30 iulie 1945 în urma 
presiunilor bisericii. Apoi a fost arestat în 14 mai 1948, pen- 
tru ajutorul dat luptătorilor anticomuniști, foști legionari 
pregătiți și parașutați de americani în Munţii Făgărașului. 
Atât pentru aceste fapte, cât și datorită notorietății sale, este 
schingiuit o lună și jumătate, silit să dea repetate declarații, 
fiind apoi eliberat. Mitropolitul Nicolae Bălan îl strămută 
de la Sâmbăta la Mânăstirea Prislop în noiembrie 1948. 
Acolo devine stareţ, iar după ce sălașul s-a transformat în 
mânăstire de maici, a rămas ca duhovnic, cu întreruperi în 
perioadele de arestare și anchetare (1950, 1951, 1953, 1955, 
1956). În 1959, comuniștii au risipit obștea monahicească, 
iar părintelui Arsenie Boca, deja martirizat prin închisori și 
la Canal, i-au interzis activitatea preoțească până la moartea 
ce a survenit și ca o consecință a torturilor repetate suferite, 
în timp, la Securitate. 

Pe 15/16 ianurie 1950, este a treia oară arestat. Face 
detenţie „administrativă”, fiind „dovedit vinovat”, până pe 
23 martie 1951 la Canal. Eliberarea s-a datorat Patriarhului 
Justinian (preotul care, în 1944, îl ajutase pe Gheorghiu-Dej 
în timpul evadării sale din lagărul de la Târgu Jiu), care, 
folosindu-se de influența sa, i-a semnalat lui Teohari Geor- 
gescu, ministrul de interne comunist, pericolul revoltării 
făgărășenilor. De Rusalii, în 1953, este din nou anchetat, 
apoi este arestat la Timișoara, Jilava, Oradea pentru 6 luni, 
din 5 octombrie 1955 până în aprilie 1956. În 1959, i se 
înscenează nereguli financiare pentru a fi scos abuziv din 

monahism și pentru a i se interzice să slujească la altar 
(post-mortem, în 1998, se revine asupra deciziei din 1959). 
A urmat pribegia la București, unde a fost tot timpul ținut 
în marginalitate. Cu cele două licențe ale sale, una la Belle 
Arte și alta la Teologie, n-a fost admis decât ca muncitor 
pictor bisericesc, până când e pensionat în 1968 cu o pensie 
de mizerie. A fost permanent supravegheat de Securitate. 
Din 1968 până în 1984 pictează biserica de la Drăgănescu, 
Giurgiu. La Sinaia, din 1969, și-a avut chilia și atelierul de 
pictură, unde s-a retras după 1984 și unde a și închis ochii, 
la 28 noiembrie 1989, în vârstă de 79 de ani. A fost înmor- 
mântat, după dorința proprie, la Mânăstirea Prislop, la 4 
decembrie 1989, prorocind că aici va fi loc de pelerinaj. 
Mormântul părintelui Arsenie de la mânăstirea Prislop 
constituie azi unul din importantele locuri de pelerinaj din 
țară, în ultimii ani numărul de pelerini veniți pe 28 noiembrie 
fiind de 50.000 — 80.000 de oameni. (P74ps://ro. wikipedia. org) 
Personajul exemplar al ortodoxiei a devenit deja o le- 
gendă, iar procesul său de canonizare a început la propriu, 
deși se zice că ar exista anumite disensiuni pe această temă 
între înalții ierarhi ai Bisericii Ortodoxe Române (unele le- 
gate și de dimensiunea economică în continuă expansiune a 
fenomenului, imaginea lui Arsenie Boca fiind exploatată în 
fel și chip de diverși „întreprinzători” ... care nu au nimic 
sfânt). Dincolo de controverse, i se atribuie, însă, o serie de 
minuni și preziceri incredibile, unele verificabile pe baza 
unor coincidențe istorice. Despre Arsenie Boca se spune că, 
deși era închis în lagărul de muncă forțată de la Canal, ar fi 
reușit să se „teleporteze” cumva și să ia parte la ceremonia 
funerară a mamei sale. Sau că, prin puterea credinței sale, ar 

fi reușit să poarte o lumânare aprinsă în plină furtună, me- 


tafora fiind întărită chiar de fenomenul fizic aparent inex- 
plicabil. Aspazia Oțel Petrescu, deținut politic pe vremea 
comuniștilor, povestește cum l-a văzut pe părinte sfidând 
legile fizicii: obișnuia să ia flacăra unei lumânări direct pe 
deget ca să aprindă cu ea altă lumânare. Tot Aspazia l-a 
văzut pe Arsenie Boca, într-o noapte, purtând prin furtună 
o lumânare aprinsă. „Era de groază, bubuia furtuna, iar săl- 
ciile pur și simplu măturau aleea cu coroanele lor. Părintele 
a luat din sfeșnic o lumânare groasă și ne-a ținut-o nouă, să 
avem lumină. La vijelia aia, flăcările lumânării se învolburau 
în toate felurile, se ridicau, cădeau pe lumânare, mergeau în 
dreapta, în stânga, în tot felul de vârtejuri, dar reveneau tot 
pe lumânare. Apoi mi-a spus: «Ţine și tu lumânarea asta și 
nu te mai mira atât». La mine, lumânarea s-a stins imediat. 
«Vezi, a adăugat, trebuie să înveți să ţii o lumânare în fur- 
tună». Îmi vorbea codificat părintele, dar eu nu știam încă. 
El se referea la cei 14 ani de pușcărie care aveau să vină peste 
mine. Despre acea furtună și acea lumină vorbea”, a povestit 
Aspazia Petrescu. 

Altădată, ar fi reușit să mute un râu din albia lui prin 
rugăciune, dar cu finalitate practică: „Într-o zi, oamenii i s-au 
plâns: «Părinte, nu mai avem nisip de construcție, ce ne fa- 
cem? Numa dacă s-ar abate râul ăsta din loc, am mai putea 
găsi ceva nisip...». Părintele s-a dus în deal, pe apă, la vreo 
douăzeci de metri, și s-a lăsat în genunchi. A făcut rugăciu- 
nea câteva ore. Și, vă jur, asta am văzut-o cu ochii mei, spre 
seară, apa a intrat în pământ și a ieșit puțin mai încolo, lă- 
sând la suprafață un nisip fin, strălucitor ca argintul. Mun- 
citorii s-au închinat cu toţii, speriați, nevenindu-le să-și 

creadă ochilor. «Rugaţi-vă, postiți și veți putea și voi!», le-a 
spus tuturor.” Astfel de istorii, precum cea spusă de mun- 
citorii care lucraseră la refacerea mânăstirii din localitate, 
puteau fi auzite, la Prislop, pe 28 noiembrie 1989, la înmor- 
mântarea Părintelui. (www.adevarul.ro) 

Pe lângă aceste miracole, au existat și relatări despre vin- 
decări spectaculoase ale unor bolnavi, ceea ce întărește latura 
„biblică” a personajului: „Un om din sat a adus-o la părinte 
pe fiica sa, de 16 ani, care suferea de paralizie infantilă. Pă- 
rintele Arsenie l-a trimis acasă și a dus-o pe fată într-o chilie, 
unde un călugăr bătrân se ocupa de ea, îi dădea de mâncare 
și apă cu care să se spele. În timpul zilei, o cărau cu roaba la 
noi, care munceam prin curtea mânăstirii, ca să nu stea sin- 
gură. Într-o zi, am văzut roaba intrând în interiorul mânăs- 
tirii. Și, o oră mai târziu, am văzut fata, ieșind în picioare, 
sprijinindu-se de brațul părintelui Boca”. 

Încă de la sfârșitul anilor '30, renumele lui Boca se răs- 
pândește în toată țara și în toate cercurile sociale. Este vizi- 
tat de Regele Mihai, lon Antonescu și Lucian Blaga. Cu acesta 
din urmă are următoarea conversație: „Fericit ești, părinte, 
că ai ajuns un mit”, i-ar fi spus poetul și filosoful. „Maestre, 
această căciulă a mitului nu vreau să o port”, ar fi replicat 
Boca, întrerupt imediat de Blaga: „Ba o să o porți, pentru că 
neamul românesc are nevoie de așa ceva”. 

În timpul celui de Al Doilea Război Mondial, sute de 
femei umpleau zilnic curtea mânăstirii, îngrijorate de situația 
soților, plecați pe front. Părintele Oprea Crăciun povestește 
cum Arsenie Boca nu avea timp să vorbească în tihnă cu 
fiecare în parte, însă le spunea: „Iu pune o cruce după casă. 
Tu pune pachet, că soțul tău e rănit, dar trăiește. Și, când au 

sosit scrisorile, s-a văzut că spusele părintelui fuseseră întru 
totul adevărate”. 

Părintele Arsenie Boca — în ciuda miracolelor sale și, ade- 
sea, chiar din cauza acestora(!) — nu a fost niciodată pe pla- 
cul autorităților. 

Arsenie Boca a fost în atenția Siguranției și mai apoi a 
organelor de Securitate timp de trei decenii, potrivit docu- 
mentelor din Arhivele CNSAS. Popularitatea și suspiciunile 
că acesta ar fi fost un dușman al regimului comunist și un 
susținător al Mișcării Legionare i-au adus multe necazuri. 

Zeci de informatori au fost puși pe urmele duhovnicului, 
iar notele date de aceștia au fost cuprinse în peste 1.000 de 
file de dosar. Cele două dosare informative ale părintelui 
Arsenie Boca datează din perioada 1943-1968 și 1985-1989. 
Primul cuprinde patru volume care însumează peste 1.000 
de file și a cântărit în măsurile luate de autoritățile regimu- 
lui comunist privind arestarea călugărului, condamnarea sa 
și apoi interzicerea acestuia, din 1959 până la sfârșitul vieții, 
de a ține slujbe religioase sau de a purta straiele monahale. 
Al doilea dosar informativ a fost închis cu mai puțin de două 
luni înaintea morții duhovnicului. 

În 7 octombrie 1989, s-a decis scoaterea de sub suprave- 
ghere a părintelui Arsenie Boca. „Din măsurile întreprinse 
rezultă că nu desfășoară activitate dușmănoasă împotriva 
orânduirii noastre socialiste și nu întreține relații cu elemente 
urmărite. În prezent este grav bolnav, imobilizat la pat și nu 
mai prezintă interes pentru securitatea statului”, concluzio- 
nau angajații Securității. Dosarele de urmărire ale călugărului 
Arsenie Boca au cuprins mărturii de la zeci de colaboratori 
ai Siguranței statului și, apoi, ai organelor de Securitate. 

Notele informative au fost semnate cu nume conspirative de 
apropiați ai duhovnicului, de enoriași ai săi sau de ofițeri care 
au avut misiunea supravegherii acestuia. În cele mai multe 
dintre ele, a fost descris ca o persoană extrem de rezervată, 
care discuta rareori pe teme politice. În notele informative 
nu se regăsesc referiri la celebrele „profeții apocaliptice” pe 
care călugărul le-ar fi făcut sau le-ar fi destăinuit unor 
apropiați ai săi și care au fost publicate apoi în cărțile despre 
viața lui. 

Viaţa părintelui Arsenie Boca a fost, la propriu, una ab- 
solut fenomenală. Însă, ceea ce a cutremurat efectiv toată 
suflarea românească s-a petrecut, de fapt, după moartea pă- 
rintelui-duhovnic, când poveştile despre prevestirile sale 
apocaliptice au început să exercite o fascinație aparte. 

Arsenie Boca, duhovnicul intrat în rândul marilor perso- 
nalități ale ortodoxiei românești, ar fi prevestit că președintele 
comunist Nicolae Ceaușescu va muri într-o zi de sărbătoare 
și, într-adevăr, acesta a murit în ziua de Crăciun a anului 
1989. Profeţiile părintelui sunt susținute de foștii săi 
apropiați și de cei care l-au cunoscut, iar lor li se adaugă alte 
prorociri despre sfârșitul comunismului, războaie și viito- 
rul României. 

Profețiile părintelui Arsenie Boca, așa cum au fost po- 
vestite de cei care l-au cunoscut, au oferit amănunte despre 
moartea președintelui Nicolae Ceaușescu și a soției sale Elena 
Ceaușescu, dar și despre viitorul poporului român. O spun 
foștii apropiați ai duhovnicului, dar și oameni care l-au în- 
tâlnit și au crezut în viziunile acestuia. Este aproape impo- 
sibil de stabilit cât adevăr prezintă relatările despre puterea 
de a vedea în viitor a lui Arsenie Boca, totuși în ultimii ani 

mai mulți autori de cărți biografice și religioase le-au publi- 
cat drept mărturii ale personalității părintelui. Iată opt din- 
tre profeţiile cele mai impresionante, atribuite lui Arsenie 
Boca, conform sintezei realizate de www.adevarul ro: 

1. Nicolae şi Elena Ceaușescu, ucişi într-o zi de sărbătoare. 
Arsenie Boca a prezis moartea, într-o zi încărcată de sacra- 
litate, a soţilor Nicolae și Elena Ceaușescu, potrivit relatării 
nepoatei duhovnicului, Zoe Dăian. „Prin anii '80, Părintele 
Arsenie a fost dus și la Ceaușescu, care l-a întrebat: «Hai, 
popo, am auzit că tu prezici soarta unui om. De mine ce 
ştii?». Și Arsenie i-a spus: «Într-o zi de mare sărbătoare veți 
fi omorâți amândoi». Ceaușeștii nu au crezut și i-au spus 
maiorului să-l ia și să nu-l mai vadă”, relata Zoe Dăian, 
într-un interviu publicat în septembrie 2014, de Agerpres. 
Nepoata părintelui Arsenie Boca a adăugat că acesta ar fi 
spus că după moartea lui Nicolae Ceaușescu, dar nu imediat, 
poporul va trece prin suferință și că trebuie să nu țină capul 
plecat și să aibă demnitate. 

2. Tineri jertfiti în timpul Revoluției. O altă relatare despre 
faptul că Arsenie Boca ar fi prevestit moartea Ceușeștilor a 
fost publicată în volumul Sfânzul părinte Arsenie Boca, ce 
prezintă biografia fostului stareț al mânăstirilor Brâncoveanu 
și Prislop. „Părintele Arsenie Boca va muri pe 28 noiembrie 
1989 şi va fi înmormântat cinci zile mai târziu la Prislop, în 
locul ales chiar de el, în prezența a 2.000 de oameni. Și aici 
sunt multe taine şi lucruri încă nelămurite. Mulți din cei cu 
care am vorbit sunt convinși că părintele a fost schingiuit de 
Securitate, că avea unghiile de la mâini smulse și că îna- 
inte de a muri și-a avertizat călăii: «Spuneţi-i lui Ceaușescu 
că nu mai apucă Crăciunul!». Alții, care s-au îngrijit de 

înmormântarea lui, spun, dimpotrivă, că a murit de moarte 
bună la Mânăstirea Sinaia, că slăbise din cauza muncii epu- 
izante și a numeroaselor boli pe care le avea”, informau au- 
torii cărții. Aceștia prezintă o mărturie a unui preot, Horia, 
care l-ar fi cunoscut îndeaproape pe Arsenie Boca și a rela- 
tat că duhovnicul l-ar fi avertizat pe Nicolae Ceușescu, spu- 
nându-i: «Vezi ce faci, că nu este bine, dă-le mâncare la 
oameni, dă-le libertate, că nu e bine». «În 1989, pe când 
securiștii îl anchetau și-l loveau cu picioarele, a prorocit că 
Ceaușescu nu o să mai apuce sfârșitul anului și mulți tineri 
vor muri, jertfiți că niște miei», mărturisește un alt preot, 
Pantelimon, citat în același volum. 

3. Arsenie Boca nu va prinde sfârşitul Ceaușeştilor. Potrivit 
autorilor cărții Noi mărturii despre părintele Arsenie Boca, 
Matei Biliboacă a povestit cum, în fața Bisericii Drăgănescu, 
pe care o pictase, duhovnicul i-a prevestit vărsarea de sânge 
ce urma să aibă loc în decembrie 1989, dar și sfârșitul lui 
Ceaușescu. „Părintele s-a oprit în fața mea și mi-a zis: «Măi, 
hai să-ți spun ceva, că știu că tu nu mă spui la nimeni. Hai 
să-ți spun cum se va descotorosi România de comunism. 
Toate celelalte țări comuniste vor face pașnic trecerea de 
putere de la comunism la capitalism, ca și când dai cămașa 
de pe tine și iei altă cămașă. Numai România va face trece- 
rea prin vărsare de sânge și vor muri mulți!». L-am întrebat 
pe părintele dacă voi muri și eu. Atunci, sfinția sa s-a așezat 
către răsărit, cu mâinile împreunate, ca și când s-ar fi rugat. 
A stat așa, cu fața spre cer, vreo 15 minute. Mi-a spus apoi 
că nu voi muri la Revoluție, dar că Asta va muri în ziua de 
Crăciun. L-am întrebat care ăsta. «Ăsta, mă! Care ziceți voi 
că nu vi-l mai schimbă Dumnezeu...». Am întrebat încet: 


98 


«Ceaușescu, părinte?». «Da, mă, ăsta. Și voi muri și eu cu 
vreo trei săptămâni înaintea lui», povestea Matei Biliboacă, 
din Săvăstreni, potrivit autorilor volumului Noi mărturii des- 
pre părintele Arsenie Boca, apărut în Colecția „Ortopraxia”, 
în 2008. Iar duhovnicul a trecut la cele veșnice pe 28 noiem- 
brie 1989! 

4. Românii își vor părăsi țara. Aceeași colecție de mărtu- 
rii prezintă previziunile părintelui Arsenie despre românii 
care vor pleca în număr mare din țară. „Un cumnat, Ovidiu, 
a fost închis pe vremea lui Ceaușescu, pentru trecerea frau- 
duloasă a frontierei. Am fost cu sora mea, Nela, la părintele 
Arsenie ca să-i spunem. Părintele ne-a zis. «Să-i pară bine că 
nu a fost împușcat». Apoi s-a întors către lume și a zis: «Măi, 
să știți că mulți vor pleca din țară, dar puțini se vor întoarce. 
Va veni vremea când vor dori să se întoarcă și n-or mai putea, 
căci România va fi înconjurată de flăcări». Părintele nu prea 
era de acord să-ți părăsești țara. Înainte de 1989, părintele 
ne-a spus că miroase a praf de pușcă și așa a fost. Ne-a spus 
că o să ne pască un mare cutremur și blocurile din Bucureşti vor 
ajunge ca și cutiile de chibrituri”, relata Viorica Farcaș, din 
Voila, potrivit autorilor cărții Noi mărturii despre părintele 
Arsenie Boca. 

5. Și-a prevăzut moartea. O altă mărturie despre preves- 
tirile atribuite duhovnicului aparține lui Radu Cinamar, 
citat în cartea Noi mărturii... „Ne-a mărturisit părintele că 
nu va mai dura mult și va pleca spre Împărăția Tatălui Ceresc, 
dar va părăsi această lume datorită unui complot mișelesc, 
al cărui scop este acela de-al otrăvi. Totuși, el nu va împiedica 
asta, deoarece atunci misiunea lui spirituală pe pământ va fi 
deja terminată. El a spus că în mod paradoxal și într-un 


90 


interval scurt de timp, atența lumii se va îndrepta asupra țării 
noastre, datorită schimbărilor extraordinare care vor avea loc 
și a semnelor specifice care vor depăși cu mult puterea limi- 
tată de înțelegere”, povestea bărbatul. 

6. Vărsare de sânge după moartea lui. În volum, au fost 
publicate, de asemenea, mărturii despre faptul că duhovnicul 
ar fi prevestit evenimentele din decembrie 1989. „Înainte de 
a se sfârși zilele, la părinte a fost o verișoară și el i-a spus: 
«Vezi că eu mor și nu va trece mult timp și în România va fi 
vărsare de sânge»”. Au trecut numai trei săptămâni și a început 
Revoluția din decembrie 1989. În toată țara mulți tineri 
și-au pierdut viața... 

7. București, noul Ierusalim. Bucureştiul va fi un nou Ie- 
rusalim, ar fi proorocit Arsenie Boca, potrivit mărturiei 
Letiţiei Suciu din Dumbrăveni. „Ne povestea că România 
va fi grădina Maicii Domnului, Bucureștiul va fi noul Ieru- 
salim. Și care vor rămâne, aleșii lui Dumnezeu, că numai 
aceia vor rămânea, vor fi într-o fericire nemaipomenit de 
mare”, potrivit autorilor cărții Alte mărturii despre Părintele 
Arsenie Boca. 

8. Cutremurul din Bucureşti şi sfârșitul lumii. Preotesele 
Lucreția Urea și Paraschiva Anghel au povestit că au fost 
martore la o discuție dintre Arsenie Boca și o femeie din 
Capitală, care îl vizitase. „I-a spus acesteia că pe București 
s-a ouat de două ori, referindu-se la bombardamente, iar 
când se va oua a treia oară, Bucureștiul va fi șters de pe fața 
pământului, deoarece acolo forfotesc păcatele”. Cele două 
preotese spuneau că Arsenie Boca le dezvăluia cum va arăta 
sfârșitul lumii. „Într-o parte de lume vor fi războaie, în altă 
parte cutremure, în alta înecări, vor fi accidente peste accidente, 

vor fi boli necunoscute și fără leac”. Ele relatau că duhovnicul 
le spunea acest lucru în primii ani ai regimului comunist. 
„Toate aceste semne ni le-a proorocit părintele Arsenie prin 
anii 1945-1946 şi ne-a tălmăcit din Biblie de la Apocalipsă, 
că se va ridica de la răsărit un popor fără cruce, va bântui casele 
oamenilor, le va dărâma, le va nimici, se va călca om pe om, se 
va mânca din carne de om și se va bea sânge de om. Cine va 
rămâne din războiul ăsta va fi ales ca grâul din pleavă...”. 

...Cum se împacă, totuși, cucernicia unică a omului 
credinței cu transformarea sa într-un soi de Nostradamus al 
vremurilor recente Biserica nu prea poate explica. Viața pă- 
rintelui — considerat cel mai mare duhovnic al secolului XX 
și cunoscut sub apelativul „Sfântul Ardealului” — a fost una 
exemplară: a terminat teologia și Academia de Arte fru- 
moase, apoi a fost stareț al mânăstirilor de la Sâmbăta de 
Sus și Prislop de unde este alungat în 1959. Pentru credința 
sa și sub acuzația că ar fi ajutat luptătorii anticomuniști din 
Munţii Făgăraș a fost arestat în anii '50, anchetat, umilit de 
către comuniști care l-au trimis pentru mai bine de un an la 
muncă silnică la Canal. În ultimii 20 de ani ai vieții a avut 
o chilie la Sinaia, iar, în 1989, a fost înmormântat la Mânăs- 
tirea Prislop, după cum i-a fost ultima dorință. 

Cărțile apărute sub semnătura lui sau prin invocarea ex- 
plicită a numelui său, cele despre viața și minunile sale — care 
se apropie de 100 — au contribuit foarte mult la notorietatea 
lui Arsenie Boca și îl arată, în ochii cititorilor, drept un Sfânt. 

Din mărturiile consemnate în cărți aflăm că Părintele 
Boca se exprima simplu, direct și fără echivoc. Un credincios 
mărturisește că părintele i s-a arătat în vis și i-a cerut să nu 
mai bea. Altul menționează că părintele „era clarvăzător, 

spunea femeilor: tu ai umblat rău sau ai făcut avorturi”. I-a 
spus unei femei că are un copil cu handicap pentru că gine- 
rele a trăit cu soacra și de aia a primit palma asta. A îmblân- 
zit lupii la Alba Iulia atunci când ortodocșii se certau cu 
catolicii. L-a ajutat pe un bărbat să își găsească loc de muncă 
la un spital. A vindecat cancerul spunându-i unui om să se 
lase de băut și fumat. Astfel de mărturii se întind pe sute de 
pagini în cartea O sinteză a lucrării părintelui Arsenie Boca pe 
care o putem citi online intrând pe blogul mânăstirii Rarău. 

Biserica Ortodoxă Română nu recunoaște majoritatea 
acestor cărți și susține că doar două cărți sunt cu adevărat 
scrise de părinte: Cărarea Împărăției și Cuvinte Vii. „Ele re- 
prezintă cuvintele lui în totalitate. Restul conțin relatări su- 
biective despre părintele sau despre învățăturile lui. Au 
apărut zeci de titluri în tiraje uimitoare care se vând și se 
citesc. Aceste cărți mai degrabă fac un deserviciu părintelui 
Boca, îi acoperă chipul real. Este vorba de un mod absolut 
subiectiv de interpretare fie a predicilor, fie a învățăturilor 
sau a unor evenimente. Există poate și o impostură voluntară 
sau fără rea voință în jurul părintelui”, explică părintele Vasile 
Vlad, citat de 4445://romanialibera.ro. 

Și totuși, se poate demonstra că zecile de cărți la care se 
referă profesorul Vasile Vlad sunt tolerate și chiar vândute 
de către biserici. La magazinul de obiecte bisericești de la 
Mânăstirea Sâmbăta de Sus, unde Arsenie Boca a fost stareț 
în anii '40, există zeci de cărți „semnate” de părintele-duhov- 
nic, dar și unele despre mărturii și miracole înfăptuite de 
acesta. Ele sunt vândute de către călugării de la mânăstire, 
iar numărul pelerinilor care trec pragul magazinului este im- 
presionant mai ales la sfârșit de săptămână. 

Reprezentantul bisericii, Vasile Vlad, pune la îndoială 
multe dintre aceste mărturii considerând că sunt oamenii 
care, pentru a câștiga un ban, adună predici ale părintelui, le 
mai modifică, le scot din context și le pun în vânzare sub 
forma unor cărți, inducând astfel în eroare sufletele simple 
și necunoscătoare. Cu toate acestea, „minunile făcute de pă- 
rinte sunt foarte greu de negat, dar și greu de certificat. Nu 
există încă o Comisie desemnată de Sfântul Sinod al Bise- 
ricii care să cerceteze îndeaproape fiecare fenomen miracu- 
los care este semnalat. Fără o astfel de Comisie nu ne putem 
pronunța despre autenticitate sau impostură. Ceea ce vă pot 
spune cu certitudine este faptul că la mormântul părintelui 
Arsenie se întâmplă lucruri care depășesc normalitatea noas- 
tră sau firescul lucrurilor. O maică din parohia mea de la 
Gherla a fost diagnosticată cu ciroză hepatică încă de când 
era tânără. Medicii i-au mai dat o săptămână de viață. Părin- 
ţii au dus-o la părintele Arsenie care i-a spus că nu va muri 
pentru că Dumnezeu are nevoie de ea. A supraviețuit și 
s-a călugărit”. 

Primarul localității Haţeg confirmă că, imediat după 
Revoluţie, au început să vină tot mai mulți pelerini datorită 
mărturiilor oamenilor simpli, tot mai numeroase, legate de 
minunile și sfaturile bune de viață oferite de părinte în tim- 
pul vieții. „Există o mișcare în jurul Părintelui nemaiîntâlnită 
probabil în ortodoxia contemporană. Toată această mișcare 
este una spontană, a omului obișnuit. Întâlnești oameni din 
toate categoriile sociale și nu putem vorbi despre impostură 
în rândul celor care vin acolo. Pelerinajul la părinte este de 
fapt o Taină. Este o minune faptul că oamenii așteptă cu 
senitătate, ore în șir, cu zâmbetul pe buze să se închine câteva 

secunde la mormântul părintelui. Este o atmosferă de pace 
și liniște cum rar îți este dat să întâlneşti”, explică părintele 
Vasile Vlad. 

La rândul său, și istoricul religiei și doctor în științe poli- 
tice Mirel Bănică susține ideea spontaneității acestui fenomen: 
„Părintele Boca constituie obiectul unei intense devoțiuni 
populare, comemorarea morții sale dând naștere în ultimii 4-5 
ani unui impresionant pelerinaj spontan la Mânăstirea Pris- 
lop. Oamenii aceștia vor să creadă în ceva. Au nevoie de o 
religie palpabilă, ușor de înțeles, ușor de practicat. Radicalis- 
mul care caracterizează în multe privințe pelerinajul de la 
Prislop este rezultatul procesului extrem de complex de 
schimbare a României din ultimii 20 de ani, a noilor forme 
de mobilizare prin Internet, care au modificat profilul social 
și antropologic al societății românești. Asistăm la un fascinant 
fenomen de supraviețuire, adaptare și expresie a religiosului 
în sânul unei societăți din ce în ce mai destructurate (...)”. 

Deloc întâmplător, „un utilizator al unui site de vânzări 
a scos pe piață un sâmbure de caisă pe care ar apărea chipul 
monahului. Prețul e în euro. Mii de euro”! (http://a1.ro) 

„..Dacă a profețit realmente Arsenie Boca apocalipsa 
istorică post-'89 este o întrebare care nu a primit încă un 
răspuns satisfăcător. Picturile murale din biserica de la Dră- 
gănescu trimit destul de evident spre o asemenea ipoteză: 
„Părintele Lucian Răzvan Petcu, parohul, ne-a prezentat pe 
scurt principalele scene zugrăvite în sfântul locaș, poves- 
tindu-ne și câteva amintiri despre părintele Arsenie Boca, 
pe care a avut privilegiul să-l cunoască. 

În partea stângă a naosului este reprezentată în aceeași 
scenă lumea cu păcatele ei, cu războiul duhovnicesc al omului, 

în sfere colorate fiind scrise multele ispite. În partea de sus, 
împărăția cerurilor. Una dintre cele mai frumoase picturi din 
această biserică este însă învierea, în care trupul spiritualizat 
al Mântuitorului apare redat cu multă fineţe, în fundal apă- 
rând conturul crucii, știut fiind că nu se poate înviere fără 
Cruce. «Cred că este unică această icoană», spune părintele. 

Într-adevăr, parcă nicăieri nu am mai văzut asemenea 
«subțirime» a trupului lui Iisus, încât simți că poate trece prin 
ușile încuiate, cum a făcut când a intrat la apostoli după în- 
viere. În partea de sus a scenei, de dimensiune redusă, apare 
pictată apocalipsa și, dacă te uiţi atent, vezi niște zgârie-nori 
arzând. Scena seamănă foarte mult cu o fotografie a tragediei 
de la 11 septembrie 2001. Mulți au spus că aceasta nu poate 
fi decât o profeție, întrucât pictorul a murit în 1989. 

O altă scenă inspirată din viața modernă ilustrează cele- 
bra chemare la cină: îngerul Domnului îl cheamă pe om la 
Cina de Sus, dar el, așezat confortabil în fotoliu, înconjurat 
de lux și descoperirile tehnicii, îi spune acestuia, prin telefon, 
că are de «rotunjit țarina», adică de stăpânit Pământul, de 
încercat milioanele de cai putere ai rachetelor, de populat 
alte planete. «Avem alte preocupări», este scris undeva pe 
perete.” (Daniela Cârlea-Șontică, P74p://jurnalul.ro) 


Alte minuni petrecute în România 


BISERICA SĂPATĂ ÎN STÂNCĂ 


În satul Nămăiești de lângă Câmpulung Muscel, judeţul 
Argeș, în schitul săpat în stânca unui deal, atestat documen- 
tar din secolul al XIV-lea, se găsește icoana cu adevăratul 
chip al Maicii Domnului, pictată, se spune, de Sfântul Apos- 
tol Luca, la cererea Sfintei Fecioare Maria. Sfântul Apostol 
Andrei, venind pe teritoriul românesc și negăsind pe nimeni 
căruia să îi încredințeze icoana, a ascuns-o într-o nișă din 
stânca unui deal, rostind cuvintele „Noma est” ( „Nu e ni- 
meni”), devenite apoi Nămăiești. Legenda spune că Sfânta 
Fecioară Maria le-a apărut în vis unor ciobani din zonă, 
sfătuindu-i să sape sub stânca pe care dormeau, căci vor găsi 
o icoană cu adevăratul chip al Maicii Domnului, să ridice 
„apoi o biserică în cinstea Sa, cu hramul Intrarea în Biserică 
a Maicii Domnului și Izvorul Tămăduirii și care să devină 
„loc de viețuire și închinăciune pentru treizeci de suflete”. 
Biserica săpată în stâncă, folosindu-se dalta și ciocanul, a 
adăpostit timp de 200 de ani câte 30-33 de măicuţe. Cu 

timpul s-a încercat să se restaureze icoana, dar nu a fost 
posibil, căci peste noapte pictura restaurată dispărea, și 
icoana revenea la imaginea inițială. De-a lungul timpului, 
cei care s-au rugat aici cu credință au fost ajutați în probleme 
de sănătate, scăpând, se spune, chiar de boli incurabile sau 
le-a fost adusă împăcarea în familiile dezbinate, au fost 
ajutați cei care nu puteau să aducă pe lume copii, i-a întors 
pe soții care și-au abandonat familia, l-a scos pe „cel rău” din 
oameni, a întors lucrurile furate la păgubiți și a liniștit multe 
alte tulburări sufletești și trupești. Rugăciunile sunt însoțite 
de ritualuri bisericești care în final aduc realizarea dorințelor. 


SFÂNTA CUVIOASĂ PARASCHEVA 


Încep cu moaștele Sfintei Cuvioase Parascheva, cea mai 
populară dintre toți sfinţii, ale căror moaște se găsesc pe 
teritoriul României. Ele se află în Catedrala Mitropolitană 
din lași, această sfântă fiind ocrotitoarea Iaşiului și chiar a 
întregii Moldove. Originară din Epivat, Tracia, a trăit în 
perioada despărțirii Bisericii de la Roma de Biserica Orto- 
doxă (1054). Cu mare credință în Dumnezeu și-a împărțit 
săracilor marea avere moștenită de la părinți și s-a retras 
într-o mânăstire din apropierea Constantinopolului. A mers 
apoi în pelerinaj pe la mai multe locuri sfinte, după care a 
revenit la locurile natale, unde, încă tânără, după doi ani, s-a 
stins din viață. După mult timp, în urma unui vis, a fost găsit 
locul unde se afla trupul „neputrezit și plin de mireasmă”, 
care i-a fost adus cu mare cinste și depus în Biserica Sfinții 
Apostoli din Epivat. Minunile săvârșite de moaștele sale au 

făcut ca această zonă să devină loc de pelerinaj pentru în- 
treaga Peninsulă Balcanică. Apoi, moaștele i-au fost mutate 
dintr-un loc în altul, în 1235 la Tîrnovo pentru 160 de ani, 
apoi până în anul 1521 la Belgrad, an când au fost aduse la 
Biserica Patriarhiei de la Constantinopol, iar în 1641, dom- 
nitorul Moldovei Vasile Lupu a obținut, cheltuind peste 300 
de pungi la Poarta Otomană, strămutarea sfintelor moaște 
la ctitoria sa, Mânăstirea Sfinţilor Trei Ierarhi din Iași. Însă, 
la 26 decembrie 1888, biserica a fost mistuită de foc, rămâ- 
nând neatinse doar moaștele Sfintei Parascheva. De atunci, 
acestea se găsesc la Catedrala Mitropoliei ieșene, care la data 
de 14 octombrie a fiecărui an a devenit loc de pelerinaj pen- 
tru mii de credincioși, pentru tămăduirea bolilor, ocrotirea 
caselor și familiilor acestora, alungarea secetei, înlăturarea 
farmecelor și blestemelor. 


MÂNĂSTIREA BISTRIȚA 


În Mânăstirea Bistriţa, din apropierea municipiului 
Râmnicu-Vâlcea, sunt adăpostite moaștele Sfântului Grigo- 
rie Decapolitul. Acest sfânt, sărbătorit la 20 noiembrie, a fost 
nepotul unui alt sfânt, Simeon Mărturisitorul. Prieten al 
Papei, el și-a desfășurat viața misionară între Bizanţ și Roma, 
trăind înaintea despărțirii celor două biserici, catolică și or- 
todoxă. S-a stins din viață la Constantinopol, în anul 842, 
după ce a înfăptuit nenumărate minuni. În 1497 i-au fost 
aduse moaștele din Voivodina la Mânăstirea Bistriţa, con- 
struită cu șapte ani înainte de frații Craiovești, Gheorghe 
Bibescu și Barbu Știrbei. Până în 1917, mânăstirea a fost 

catolică, după care ea a fost părăsită din cauza războiului. 
Măicuţele Olga și Teodosia Gologan au transformat-o, după 
război, în mânăstire ortodoxă, astfel că, în 1948, patru sute 
de maici asigurau funcționarea unor școli de la grădiniță 
până la liceu, unor școli speciale de meserii, de studii muzi- 
cale, artizanat, covoare și, nu în ultimul rând, de teologie, 
unde învățau peste 600 de eleve. În 1959, mânăstirea a fost 
desființată de comuniști, însă, cu timpul, și-a recăpătat drep- 
turile. Într-o perioadă de peste 500 de ani, moaștele Sfân- 
tului Grigorie Decapolitul au ajutat mulți credincioși în 
tămăduirea suferințelor trupești și sufletești, precum și în 
alte probleme de viață. Se spune că, în anul 1765, Superiorul 
Provincial al Ordinului Franciscanilor, Peter Blasius Kleiner, 
văzând moaștele sfântului, ar fi spus că ele sunt ale Sfântului 
loan de Capistran, franciscan cruciat, Apostolul Europei. 
Această întâmplare a produs o mare derută, a cărei prezență 
se simte și astăzi. Din această cauză, credincioșii se roagă de 
multe ori la ambii sfinți pentru a primi ajutor. Pentru a afla 
dacă Sfântul Grigorie Decapolitul îl va ajuta pe cel care-i 
adresează ruga, acesta își va pune în gând dorința respectivă, 
după care va încerca să ridice racla de argint a sfântului. 
Dacă va reuși, dorința îi va fi îndeplinită, iar dacă nu, dorința 
nu va avea șanse de realizare. 


MÂNĂSTIREA NICULA 


În Mănăstirea Nicula, aflată la 5 km de Gherla, cu hra- 
mul Adormirea Maicii Domnului, se găsește icoana făcă- 
toare de minuni a Maicii Domnului, realizată de preotul 

Luca din Iclod în anul 1681. În 1694, la data de 15 februa- 
rie, un grup de ofițeri și soldați austrieci (Transilvania fiind 
atunci sub ocupație austriacă) vizitează mânăstirea din satul 
Nicula și observă că icoana Maicii Domnului a început să 
lăcrimeze. Vestea despre această minune, care s-a manifestat 
timp de 26 de zile, s-a împrăștiat imediat, și mânăstirea a 
devenit loc de pelerinaj. Groful Sigismund Corniș din Bene- 
ding (astăzi satul Mănăstirea), sub pretextul protecției icoa- 
nei sfinte, a dus-o la castelul său. Sătenii au reclamat abuzul 
acestuia la Curtea Imperială, care a decis ca icoana să fie așe- 
zată din nou în lăcașul sfânt, unde a rămas 189 de ani, când 
a fost mutată în noua biserică a mânăstirii. În 1948, aceasta 
a fost ascunsă de frica prigoanei comuniste, până la 24 mar- 
tie 1992. Pe o perioadă de 300 de ani, icoana sfântă a înfăp- 
tuit multe minuni consemnate în volumul Maica Domnului 


de la Nicula (Gherla, 1930). 


MÂNĂSTIREA ADAM 


Se pare că și icoana făcătoare de minuni a Maicii Dom- 
nului, căreia i se mai spune simplu Sfântă, aflată la Mânăs- 
tirea Adam (în comuna Cuca, lângă Bârlad), a fost pictată 
de Sfântul Apostol Evanghelist Luca. Spre sfârșitul veacului 
al XVII-lea, turcii au incendiat mânăstirea, care a ars din 
temelii. Icoana Sfântă a fost găsită de un cioban, câteva zile 
mai târziu, într-un copac secular la circa 100-150 de metri 
de biserica mistuită de flăcări. Avea urmele focului pe o parte 
a feței, dovada că se aflase în mijlocul vâlvătăilor, dar a fost 
salvată miraculos. Cu trecerea vremii a fost înălțată o biserică 


și apoi mânăstirea de astăzi, pe locul unde a fost găsită 
icoana. Pe timp de secetă, icoana este purtată prin satele din 
împrejurimi, pentru a aduce ploaia. În perioada comunistă, 
mânăstirea a fost desființată, dar icoana nu a putut fi urnită 
din locul ei de cei însărcinați să o ia pentru a fi dusă la mâ- 
năstirea dobrogeană Celik Dere, decât după acordul fețelor 
bisericești din acea zonă. În 1990, a avut loc o mare proce- 
siune cu ocazia aducerii Sfintei înapoi la Mânăstirea Adam, 


unde continuă să facă minuni. 


MÂNĂSTIREA CĂLUGĂRA 


Mânăstirea Călugăra din Munţii Banatului, la aproxima- 
tiv 3 km de comuna Ciclova-Montana, județul Caraș-Severin, 
are o legendă frumoasă. Acolo există o stâncă din care se 
auzeau „cântări dumnezeiești”. Oamenii băteau icoane sfinte 
pe copacii din preajma stâncii și aprindeau candele. Se poate 
vedea și astăzi icoana Sfântului Prooroc Ilie încrustată pe un 
fag a cărui scoarță nu a acoperit-o. La 8 iunie 1838, au- 
zindu-se foarte puternic acele „cântări dumnezeiești”, a fost 
săpat locul, descoperindu-se o peșteră lucrată de mâna omu- 
lui și astupată cu pământ în timp. Acolo au fost găsite 
moaștele pietrificate ale unui sfânt necunoscut și o icoană. 
Aceasta a fost dusă în biserica din Oravița, dar după două 
zile a dispărut, fiind găsită după o perioadă în peșteră. Ast- 
fel, în 1860 a fost întemeiată aici o mânăstire care a devenit 


loc de pelerinaj. 

MÂNĂSTIREA NECUIT 


Mânăstirea Nechit adăpostește icoana făcătoare de mi- 
nuni a Sfântului Zenovie. Aflată la 30 km de Piatra-Neamț, 
lângă Tazlău, a fost ctitorită de Alexandru cel Bun cu hramul 
Schimbarea la Faţă, ea fiind cunoscută și sub numele de 
Mânăstirea din Câmpu lui Dragoș. Construită în 1430, dă- 
râmată apoi de tătari, reconstruită în jurul anului 1800, dis- 
trusă din nou în 1959 de comuniști și apoi reclădită în 1990, 
este loc de pelerinaj pentru cei cu boli sufletești și trupești 
care își găsesc alinarea cu ajutorul icoanei făcătoare de mi- 
nuni a Sfântului Zenovie. În perioada persecuțiilor comu- 
niste, icoana a fost păstrată în casa părintelui Zenovie 
Ghinescu, casă mistuită complet de un incendiu, dar din care 
icoana a scăpat neatinsă, sticla protectoare nefiind nici mă- 
car afumată. 


BISERICA DIN ALEXANDRIA 


La Biserica Sfânta Adormire din Alexandria, construită 
acum 150 de ani, în vinerea de 28 iulie 1995, în timpul sluj- 
bei de dimineaţă, icoana Sfintei Fecioare Maria de pe cata- 
peteasmă a plâns. Primele lacrimi au fost „culese” de o femeie 
cu un copil în brațe, pentru a le pune pe o rană a copilului 
care s-a vindecat imediat. De atunci, biserica deschisă până 
târziu în noapte primește numeroși credincioși care se roagă 
la Sfânta Fecioară pentru a fi ajutați. Un bătrân aproape orb, 
pe nume Dumitru Apostu, după ce a terminat rugăciunea 
la icoană a constatat că vede foarte bine florile așezate sub 

ea. În stare de șoc, acesta a exclamat: „Văd mai bine decât 
vedeam în tinerețe!”. 


MORMÂNTUL PĂRINTELUI ILIE LĂCĂTUȘU 


(fragment din cartea Din temnite spre sinaxare) 
Mărturia Părintelui loan de la Rarău 


— Părinte loan, spuneţi-ne câteva cuvinte despre Părintele 
Ilie Lăcătușu, ale cărui moaşte întregi şi binemirositoare au fost 
găsite acum câțiva ani în Bucuresti... 

— Aflând de la cineva de la București de Părintele Ilie 
Lăcătușu, care zicea că părintele vorbește și face minuni, de 
curiozitate am mers și eu la un prieten care avea mașină și 
m-a dus la cimitir. Eu nu cunosc Bucureștiul și nu știam 
unde să merg. Și a vrut Dumnezeu ca să vină fata părintelui 
Ilie Lăcătușu la cimitir acolo, deși nu fusese de vreo două-trei 
zile. Am socotit că Dumnezeu a vrut așa ca să-mi facă un 
favor, pentru că eram străin de București, la distanță foarte 
mare și poate pentru dorința asta de a-l vedea și de a se con- 
firma ceea ce am auzit, să văd personal cu ochii mei, Dum- 
nezeu a vrut ca fata să vină. 

Și intrând înăuntru, am văzut un mort adevărat, cu 
ochii închiși, complet nemișcat. M-am mirat când l-am vă- 
zut fără capac deasupra, fără mirosuri. Omul, când moare, 
în două-trei zile trebuie să-l trateze cu fel de fel de chimicale 
ca să nu răspândească mirosuri, ca să nu putrezească imediat; 
sunt mulți care au început să putrezească din cauza păcatelor. 

Iar el — nimic, de atâţia ani, trăind în aer ca toți oamenii, și 
descoperit, și fără niciun fel de miros. M-am pus în genunchi 
și capul l-am aplecat pe sicriu și am făcut o rugăciune. Şi, 
bineînțeles, în rugăciune am pomenit pe Mântuitorul, Maica 
Domnului și după aceea pe el, personal, ca să se roage pen- 
tru iertarea păcatelor mele. Și când am ridicat capul și m-am 
uitat la el, era cu ochii deschiși mari. Atunci, neașteptat — pen- 
tru că sfântul face minuni, deschide ochii, se mișcă, vorbește 
la cei care sunt vrednici — eu, socotindu-mă cu totul nevred- 
nic de așa ceva, am rămas impresionat când am văzut că a 
deschis ochii mari. Am plecat din nou capul și am făcut o 
rugăciune și când am ridicat din nou capul, ochii i-a mișcat 
în direcția mea, se uita cum se uită oamenii fără să învârtă 
capul — dar ochii i-a învârtit exact spre mine. Și fata Părin- 
telui Lăcătușu zice: „Părinte, tata vrea să-ți vorbească, în- 
treabă ceva”. Şi, în clipa aceea, neașteptând altă invitaţie, 
m-am uitat în spate, știam când eram eu în cimitir mai erau 
vreo trei oameni — acum erau vreo patruzeci-cincizeci de 
oameni în spatele meu. Și atunci m-am ridicat și am plecat. 

Şi am rămas cu convingerea că Sfântul Ilie Lăcătușu este 
un sfânt cu adevărat mare, mare înaintea lui Dumnezeu. Nu-i 
cunosc activitatea, nu-i cunosc viața, știu că a fost un preot 
care a făcut pușcărie pe timpul comuniștilor și din cauza asta 
nu vor să-l canonizeze conducătorii. 

Am mai mers altă dată, ca la doi ani, și am intrat iar la 
părintele Ilie Lăcătușu. Am pus iarăși capul pe sicriu și m-am 
rugat; înainte însă iarăși am pus mâinile mele pe mâinile 
lui — ţepene complet, reci ca gheața, cum sunt morții și, după 
ce m-am rugat puțin, am pus mâinile mele pe mâinile lui și 

am văzut că mâinile lui se mișcă în sus și în jos, se mișcau 
cu mâinile mele. 

— Dumneavoastră îi mişcați mâinile sau nu? 

— Eu le-am mișcat. Am pus mâinile mele pe mâinile lui. 

— A, deci erau mișcate de mâinile dumneavoastră? 

— Mâinile mele erau pe mâinile lui și am văzut că mâi- 
nile lui nu mai erau reci ca gheața, erau calde. Și am mișcat 
să văd dacă se mișcă. Se mișcau mâinile și am rămas uimit. 
Am văzut un mort, da nu-i mort, un mort viu. 

— Nu mai erau rigide? 

— Nu, absolut deloc. Erau flexibile. 

— Nu se vedeau semne de putrefacție... 

— Absolut nimic, ca viu, și cu mustață și cu tot absolut. 

— Cu părintele Ilie aţi auzit şi alte minuni? 

— Spunea cineva că a vorbit cu el și am rămas atunci 
foarte gânditor: cum poate un mort după atâția ani să vor- 
bească? Cum poate de atâția ani să fie și să nu putrezească. 
Şi am auzit că ar fi spus, înainte de a muri: „Pe mine mă 
îngropați jos dar după nu știu câți ani, o să puneţi preoteasa 
în locul meu și pe mine o să mă lăsați deasupra” — exact cum 
s-a întâmplat acum. Era deci și înainte văzător cu duhul, 
prin darul proorociei. Dacă n-ar fi fost sfinții aceștia care 
străjuiesc țara noastră din toate părțile și se roagă pentru noi, 
nu știu ce s-ar fi întâmplat. 

— Vă rugaţi lui ca unui sfânt? Faceţi rugăciuni către părin- 
tele Ilie? 

— Nu știu cât de mult mă rog eu, dar știu că este un sfânt, 
un mare sfânt, așa cum este și Sfântul Calinic de la Cernica, 
Sfânta Cuvioasă Parascheva, Sfântul Dimitrie Basarabov, 
Sfânta Filofteia, sfinți mari, mari de tot. 

— În închisoare ați cunoscut astfel de părinți cu viaţă sfântă? 

— Da, am cunoscut. N-am stat cu ei, numai i-am văzut. 

— Despre părintele Daniil, leroschimonabul Daniil Sandu 
Tudor, ce puteți spune? 

— E unul dintre cei mai mari mucenici, un mărturisitor 
al dreptei credințe ortodoxe. leroschimonahul Daniil Tudor 
a fost un om cu viață sfântă, desăvârșită, un om studios; tot 
timpul scria și se ruga neîncetat. 

— L-aţi cunoscut? 

— Da, l-am cunoscut. Era și el cunoscător cu duhul. Avea 
mare trecere la rugăciune, la Maica Domnului. Schitul Ra- 
rău, unde era el atunci, era foarte, foarte, foarte sărac și de 
multe ori nu era ce să mănânce nimeni, absolut nimeni. „Hai 
să mergem la Maica Domnului să facem o rugăciune” — zi- 
cea el. Se ruga la Maica Domnului câte o jumătate de oră și 
Dumnezeu îi dădea de toate. Știu de la un mare cărturar că 
avea o cultură foarte mare, avea o credință fixă, zdravănă, îi 
combătea pe toți activiștii de partid pe care îi trimitea stă- 
pânirea ca să-l combată, ca el să nu mai meargă la București 
să țină conferințe. El pe toți i-a convertit. 

— Despre ce tinea conferinţe? 

— Discuta sub toate aspectele, știa vreo cinci șase limbi 
străine. Toată viața și-a închinat-o lui Dumnezeu. 

— Cum a murit? 

— A murit în închisoare. L-au omorât. A murit în chi- 
nuri. A fost cel mai intransigent dintre toți deținuții în ceea 
ce privește credința. A murit ca un mare mucenic, care măr- 
turisea înaintea păgânilor dreapta credință. Dumnezeu vrea 
de la toți hotărâre și statornicie. Omul, dacă nu este convins, 
nu vrea să se ocupe cu nimic altceva. Dacă ei erau convinși 

de valoarea crezului lor, au suferit. Viața sfinților ar trebui să 
fie pildă vieții noastre. Nu-i place lui Dumnezeu compro- 
misul. Ori ești în lumină, ori în întuneric, ori cu Dumnezeu, 
ori cu Satana. Dacă nu apără cineva dreapta credință, în- 
seamnă că nu-i cu Dumnezeu. Pentru mântuire, adevărul nu 
suportă schimbări tot așa după cum viața nu suportă moartea. 
Viața nu există numai pe pământ, ci în veșnicie unde este 
exclusă moartea. Nu există viață pe pământ, este un termen, 
o posibilitate de a dobândi viața cea veșnică, prin fapte, atât. 
Zice și Sfântul loan Gură de Aur: „Poţi să câștigi și viața și 
moartea prin faptele tale”. Dumnezeu Își alege oamenii. 
Acum e vreme de cernere. Făina dacă nu-i cernută, e cu gu- 
noaie, trebuie cernută, aurul dacă nu-i încercat în foc nu se 
curăță de materie străină. 


Mărturia Părintelui Justin Pârvu 

Cu Părintele Ilie Lăcătușu am stat 4 ani la Periprava, în 
Deltă. El s-a remarcat, în general, prin interiorizarea lui pu- 
ternică și prin tăcere; rar îl auzeai vorbind ceva, și atunci 
când o făcea, era foarte important ceea ce spunea, de cele 
mai multe ori ne îndemna să ne rugăm atunci când eram în 
vreo primejdie. Despre acest om pot să spun că avea cu ade- 
vărat darul smereniei. Căuta tot timpul să nu iasă în evidență 
cu ceva, făcea pe neîsemnatul. Îmi amintesc de o întâmplare 
minunată din Deltă, când Părintele Ilie a jucat un rol foarte 
important. În 30 ianuarie, ne-au trimis în colonie, la canal 
la tăiat de stuf. Vă dați seama ce însemna lucrul acesta pe un 
frig de iarnă? Moarte curată. Eram toți înspăimântați, mai 
ales că îi văzusem și pe caraliii noștri cu mitraliera, vreo 
patru mitraliere. Probabil așteptau să ne execute, crezând că 

vom refuza comanda. Era o deschidere acolo, de apă, de vreo 
patruzeci de hectare și stuful era tocmai în adâncime. Toți 
am început să murmurăm și nu prea aveam de gând să in- 
trăm în apă. Ne-au ordonat să intrăm și să scoatem câte doi 
snopi. Pentru cine făceam noi astea? Nu avea niciun sens. 
Măi, și cum să intri în apă? Calci, te duci într-o știoalnă, nu 
te mai scoate nimeni de acolo. Am ezitat la început. Dar 
Părintele Ilie a avut un cuvânt foarte ferm și ne-a îmbărbă- 
tat pe toți: „Măi, intrăm pentru că ăștia îs puși pe gând rău; 
ăștia trag în noi. Să intrăm în apă, că Maica Domnului și 
Sfinţii Trei Ierarhi ne vor scoate nevătămați”. Măi, și am 
intrat. Am ajuns acolo, până la bărbie am intrat în apă. Am 
tăiat frumos snopi. Și ne miram cu toții că lucram ca pe 
uscat. Unii până la piept, unii până la gât, unii în sfârșit până 
la jumătate, cum ne-a prins locul pe fiecare acolo. Și am scos. 
Am mers vreo trei ore în apă, și am scos la mal cei doi snopi. 
Dar nu era numai așa că-l tai cu frunze, trebuia frumos, 
curățat, măsurat, pus la dimensiune și era un ger de — 30° 
afară, gheața groasă de 20-25 cm, încât vedea nufărul galben 
înflorit sub gheață. Sus ne însoțeau niște păsări, care ne-au 
urmărit în tot acest timp și dedesubt florile de sub gheață. 
Ei bine, eram cu toţii nevătămați și uzi. Curgea apa de pe 
noi. Mare minune a fost atunci. Că dimineața, când am in- 
trat noi era ceață, nori și rece, așa te prindea la oase. Și 
dintr-odată a apărut soarele, măi băieți, s-a luminat de ziuă. 
Era o căldură, de se minunau și caraliii. Ne-am dezbrăcat și 
s-au uscat hainele ca la cea mai fierbinte sobă, așa aburi ieșeau 
din toate. Ne-am încălțat, ne-am îmbrăcat și hai la colonie. 
Și așa Maica Domnului și Sfinții Trei Ierarhi au fost cu noi 
și ne-au ajutat, chiar în ziua de 30 ianuarie. Și vă spun că nu 

s-a întâmplat să fie niciun bolnav, niciun internat, n-o fost 
nimic. Și aceasta datorită rugăciunilor Părintelui Ilie, că alt- 
fel cred că eram cu toții morți... (www.agnos.ro) 

Mărturii despre părintele Arsenie Boca, ediţie îngrijită de 
Romeo Petrașciuc, Editura Agnos, Sibiu, 2013. 


126 


Mihail Urzică — Minuni și false minuni, Editura Anastasia, 
București, 1993. i 

Romulus Vulcănescu — Mitologie română, Editura Academiei 
RPR, București, 1957. 

“= — Bibliografia Românească Modernă, volumele I-IV Edi- 
tura Academiei Române, București, 1984-1996. 


Mulţumirile mele se îndreaptă către colectivul Antica- 
riatului UNU, Str. Academiei, 4-6, București, care m-a aju- 
tat cu profesionalism în activitatea de documentare, ca și în 
cazul altor cărți semnate de mine. (vww.anficariat-unu.ro) 


Am fost prea multă vreme prizonierii stereoti- 


purilor patriotarde din manualele de istorie, care au 
falsificat — vreme de mai multe generații — semni- 
ficaţia unor fapte și evenimente care ne definesc ca 
popor. Uneori, trucajele propagandistice s-au reali- 
zat prin omisiune, alteori prin folosirea de clișee spe- 
cifice luptei de clasă de inspirație sovietică. 

Însă, în momentul de față, când accesul liber la 
informaţie nu mai este o utopie, putem puncta altfel 
o sumedenie de episoade istorice și putem privi per- 
sonajele exponenţiale ale diferitelor epoci în toată 
complexitatea lor umană, fără teama de a deveni cul- 
pabili în ochii cenzurii, dar și cu riscul inerent de a 


șoca naționaliștii, protocroniștii sau extremiști, in- 
diferent de culoare lor politică. 
Spre descifrarea istoriei secrete a României! 


Volumul | 


Cele mai murdare crime politice 
din istoria modernă a României 


Secolul XX a fost marcat de o succesiune de întâmplări 
tragice — asasinate politice sau felurite „accidente” ale unor 
lideri români, care au hrănit toate o mulțime de scenarii și 
teorii ale conspirației. Au murit, în circumstanțe care ridică 
multe semne de întrebare, personalități care au marcat de- 
cisiv epoca lor și care au avut orientări ideologice de toate 
culorile — liberali, ţărănişti, carliști, legionari, comuniști etc., 
uniți între ei numai de caracterul violent al sfârșitului fie- 
căruia, provocat de glonț, otravă, rangă sau baionetă. 


Volumul II 


Clipele astrale ale istoriei României 
Lece zile incredibile care ar fi putut schimba destinul țării 


Ziua în care, în anul 44 î. Hr., Burebista a fost asasinat 
și cea de Crăciun, în 1990, când Regele Mihai s-a întors 
prima oară în România după mai bine de patru decenii de 
exil, dar a fost izgonit din nou din țară, ziua în care, în au- 
gust 1601, Mihai Viteazul a fost ucis la Câmpia Turzii și 
cea, din august 1991, când Republica Moldova și-a decla- 
rat independența față de Uniunea Sovietică dar nu s-a re- 
întors la sânul Patriei-Mamă... sunt doar câteva momente 
istorice în care România și-a ratat destinul. 


Volumul [Il 
Pagini din istoria țării pe care am vrea să le uităm 


Istoria unei țări nu se compune doar din momente glo- 
rioase, de apoteoză și triumf, când mulțimile exultă de feri- 
cire, iar conducătorii sunt nimbați de haloul gloriei. Din 
nefericire, adesea memoria colectivă reține traumatizant 
momentele oribile ale decăderii și agoniei. Nici în cazul 
poporului român acestea nu au lipsit. De pildă, atunci când 
Constantin Brâncoveanu și fiii săi au fost uciși și mutilați 
barbar la Stambul sau atunci când, în 1812, într-o sală a 
Hanului lui Manuc, Rusia țaristă ne fura prima oară Basa- 
rabia, sau atunci când, pe 30 august 1940, la Viena, cu com- 
plicitatea lui Hitler și a lui Mussolini, Horthy împlânta 
pumnalul în trupul Transilvaniei, ori atunci când, în decem- 
brie 1989, cripto-comuniștii confiscau revolta populară... 


Volumul IV 


Lece mistere fascinante ale spațiului 
carpato-danubiano-pontic 


Sfinxul din Bucegi, Kogaion — polul energetic al Plane- 
tei, „Gura de Rai” — locul cu „energie pură” din Carpaţi 
(certificat de NASA), tunelurile din Dobrogea, aurul dacic 
ascuns în munți, tăblițele de aur de la Sinaia, Tărtăria și 
prima scriere a lumii, comorile templierilor de la Câmpu- 
lung Muscel, orașul subteran de sub Sarmisegetuza, Andro- 
niconul, scheletele uriașe din Lunca Dunării și... România 
încă mai are enigme incredibile de descifrat! 


Volumul V 


Românii neștiuți din spatele marilor personalități 
ale omenirii și secretele lor odioase 


Pare incredibil dar, într-un moment sau altul, lideri 
mondiali precum Stalin, Hitler și, chiar, Churchill au co- 
chetat, în diverse maniere, cu ideea distrugerii României. 
În trecutul istoric, asemenea exemple pot fi găsite cu du- 
iumul. Nici prezentul nu ne scutește de asemenea scena- 


rii abracadabrante... 


Volumul VI 


Cei ce au incercat să distrugă România... ṣi aproape 
au reușit, Ipoteze despre motivațiile lor ascunse 


Pare incredibil dar, într-un moment sau altul, lideri 
mondiali precum Stalin, Hitler și, chiar, Churchill au co- 
chetat, în diverse maniere, cu ideea distrugerii României. 
În trecutul istoric, asemenea exemple pot fi găsite cu du- 
iumul. Nici prezentul nu ne scutește de asemenea scena- 
rii abracadabrante... 

Volumul VII 


Aurul, uraniul și alte comori furate din România 
Noi scenarii despre marile jafuri naționale 


După cucerirea Daciei, Traian a luat atâta aur din co- 
moara lui Decebal încât timp de doi ani a oferit cetățenilor 
Romei petreceri cu mâncare și lupte de gladiatori (panem 
et circenses) gratis. În epoca societăților mixte româno-so- 
vietice (faimoasele Sovrom-uri), în contul achitării „dato- 
riilor de război”, rușii ne-au luat uraniul și alte substanțe 
rare și prețioase. Astăzi, munții noștri se golesc de păduri 


în ritm accelerat... 


e .... . . . . . . . . . 
Volumul VIII 


Noua ordine europeană 
Teoria conspirației privind dezmembrarea României 
și reimpărțirea Bătrânului Continent 


Chiar dacă, deocamdată, separarea Cataloniei de 
Madrid și dezmembrarea Spaniei au eșuat, tendința de 
atomizare a Europei, începută o dată cu spargerea în bu- 
căți a fostei Iugoslavii și ruperea Cehoslovaciei, probabil 
va continua. Franța, Italia sau Marea Britanie par a fi vic- 
time predestinate, însă nici România nu este iertată de ast- 
fel de amenințări: vă spune ceva „Țara Secuilor”? Surpriza 
este că nu este singura astfel de încercare... 


Volumul IX 


Marile manipulări din istoria României 
Teroriștii din decembrie 1989 - realitate, 
ficțiune sau manipulare criminală? 


„ Leroriștii” care ne-au înspăimântat în timpul Revoluţiei 
au început să fie pregătiți încă din 1968. Deloc întâmplător, 
în martie 1989 într-o revistă militară românească se publica 
studiul Lupta de rezistență în cadrul războiului de apărare a 
patriei. Particularități ale participării unităților centrale şi te- 
ritoriale de securitate la organizarea luptei de rezistenţă pe teri- 
foriul vremelnic ocupat de inamic. Istoricii au remarcat că 
„tema era discutată de mai mulți ani și au existat numeroase 
ședințe și dezbateri la care participau cadre din Securitate, 
Armată, Gărzi Patriotice și partid. Au fost elaborate variante 
de lucru și s-au adus îmbunătățiri periodice ale planurilor, în 
funcție de realitățile schimbătoare de-a lungul timpului”... 


Volumul X 


Operațiuni secrete 
ale unor puteri străine în România 


Scena Revoluţiei din Decembrie 1989 a fost doar una 
dintre cele pe care au evoluat agenții unor puteri străine, 
încercând și, uneori, reușind să influențeze evenimente 
epocale din istoria noastră, în care oamenii cu dublă sau 
multiplă comandă, reprezentând interesele imperiilor ve- 
cine au ajuns foarte aproape sau chiar în vârful piramidei 
politice autohtone. 


Volumul XI 


Odiseea marilor spioni români 
din secolul XX 


Mihail Moruzov este numele celui care se trage din 
cazacii zaporojeni refugiați din Caucaz în România. Născut 
la 18 septembrie 1887, în satul Zebil din Tulcea, într-o 
familie cu opt copii, Moruzov avea să devină, cu voia sa și 
împins de instinct, părintele serviciilor secrete românești. 
Cu toate că a făcut doar trei clase primare, inteligența și 
flerul tulceanului l-au transformat în timp într-unul dintre 
cei mai apreciați spioni ai Europei. Maria Tănase, Elena 
Constantinescu alias Helen O'Brien, Veturia Goga sunt 
cele mai cunoscute spioane românce, unele în acte, altele 
doar bănuite de așa ceva. lar gălățeanca Vera Atkins a deve- 
nit unul dintre șefii serviciului de spionaj britanic din tim- 
pul ultimei conflagrații mondiale. 


Volumul XII 
Tainele Marii Uniri de la | Decembrie 1918 


Actul istoric înfăptuit la 1 Decembrie 1918 a constituit 
apogeul unor acțiuni politice, militare și diplomatice care, 
multă vreme, au fost sau sunt încă învăluite în mister, 
protagoniștii lor fiind unii dintre marii eroi necunoscuți 
sau abia intuiți ai acelor împrejurări istorice de o însemnă- 


tate vitală pentru națiunea română... 


Volumul XIII 


Războaiele balcanice și alte momente din istoria militară 


a României despre care se vorbește mai puțin 


Cele două Războaie balcanice au anticipat în multe fe- 
luri tot ceea ce s-a întâmplat cu România în cele două 
războaie și în perioadele ce au urmat acestor mari confrun- 
tări militare, dar și în perioadele de mari prefaceri istorice 
care le-au urmat acestora. De ce, totuși, în aceste condiții, 
cele două importante confruntări regionale sunt de obicei 
trecute cu vederea de cărțile de istorie? Și e adevărat că, în 
1968, tancurile Tratatului de la Varșovia au încercat să 


treacă granițele dinspre Ungaria și URSS? 


Volumul XIV 


Basarabia, Bucovina, Cadrilaterul, Maramureșul istoric 
si alte ținuturi disputate de români 


Rușii și ucrainenii ne-au luat, de mai multe ori, Basa- 
rabia, Bucovina, Ținutul Herţa, Maramureșul istoric (pe 
care l-au administrat un pic și cehii), Insula Șerpilor și 
Gurile Dunării. Polonezii au stăpânit părți ale Bucovinei, 
pe care au avut-o și austriecii, care au primit câteva decenii 
și... Oltenia. Cu bulgarii ne-am disputat Cadrilaterul, exis- 
tând discuții și asupra Dobrogei. Nici cu sârbii nu au lipsit 


discuțiile asupra Banatului... 


Volumul XV 
Secretele închisorilor românești 


În perioada interbelică și a celui de-Al Doilea Război 
Mondial deținuții comuniști au fost închiși în penitenciare 
și lagăre. La fel și piloții americani doborâți de apărarea 
antiaeriană deasupra Bucureștiului și a câmpurilor petro- 
lifere de pe Valea Prahovei. Mai apoi, nu este deloc clar ce 
s-a întâmplat cu protagoniștii „marelui jaf comunist” din 
1959 sau cu serial killer-ul Râmaru în închisoare și cum reu- 
șeau să evadeze unii deținuți pe vremea lui Ceaușescu... 


Volumul XVI 


Crime și catastrofe vitate 
din istoria neagră a României 


O colonie muncitorească din apropierea șantierului 
unei hidrocentrale este spulberată într-o noapte de o re- 
vărsare de ape, care au luat cu ele zeci de vieți omenești. 
Sute de brigadieri entuziaști sau „dușmani ai poporului” 
trimiși la reeducare pier la Canal și pe faimoasele șantiere 
ale tineretului. Două mari accidente aviatice, adevărate ca- 
tastrofe, au avut loc în Banat și în Transilvania în perioada 
comunistă. Inundaţiile din anii 1970-1975 fac numeroase 
victime. Trei teribile catastrofe feroviare din anii '30 fac 
sute de victime, iar o a patra se petrece în 1968. În 1930, o 
biserică a ars cu 118 oameni înăuntru. Un autobuz care 
circula pe ruta Suceava-Botoșani s-a răsturnat de pe un pod 
într-o mlaștină adâncă, la Hunţani. În urma acidentului 


din 1980 au murit 48 de oameni. Dezastrul de la Certej din 
1971, provocat de ruperea digului și alunecarea muntelui 


de steril din iazul de decantare al exploatării miniere, a 
provocat 89 de morți și 76 de răniți. Iar în 1974, la Iași, un 
șofer de camion era pe punctul de a porni un război interet- 
nic după ce, din răzbunare, a călcat cu o mașina grea o șatră 
de țigani, curmând 24 de vieți. 


Volumul XVII 
Secretele medicinei legale românești 


Ce s-a întâmplat în realitate cu penisul lui Terente din 

muzeul Institutului de Medicină Legală din București, care 
era, de fapt, o butaforie? Și cum a reușit Mina Minovici să 
mumifice corpul portarului de la IML mai bine decât tru- 
purile faraonilor? lar Nicolae Minovici a fost fratele cele- 
brului legist căruia Institutul Naţional de Medicină Legală 
îi poartă numele. Ca și fratele său, și-a dedicat viața științei 
și a recurs la metode extreme pentru a-și pune în practică 
studiile. A cercetat efectele agoniei prin autostrangulare și 
a fost el însuși cobai, spânzurându-se de 12 ori! 


Volumul XVIII 


Enigmele românești 
ale celui de Al Doilea Război Mondial 


Avea România vreo șansă să lupte pentru a împiedica 
pierderile teritoriale din vara lui 1940? De ce armata română, 
după ce a recuperat Basarabia, a continuat să lupte și din- 
colo de Nistru? De ce nu ne-am retras trupele de la Stalin- 
grad? Ce s-a întâmplat, de fapt, la Odesa când partizanii 
(evrei?) au aruncat în aer comandamentul trupelor române? 
Care sunt explicațiile masacrului de la Cotul Donului, în 
1942, când au pierit peste 150.000 de soldați ai noștri? Și 
dacă Antonescu era lăsat să întoarcă el armele în august 
1944? Cum au ocupat Budapesta a doua oară românii în 
25 de ani? Ce au făcut la Viena și în Munţii Tatra? 


Volumul XIX 


Întoarcerea lui Dracula 
Vârcolaci, strigoi și alți monștri atestati în România 


Înaintea proliferării mitului lui Dracula a existat o con- 
tesă transilvană însetată de sânge de fecioară. Dacii, ca să-și 
înspăimânte dușmanii, foloseau capete de lup împăiate 
continuate cu trupuri de șarpe în loc de steaguri de luptă. 
În 2015, o femeie din Brașov a divorțat de soțul ei după 
ce, în nopțile cu lună plină l-a urmărit și a descoperit că 
acesta, în pielea goală, ataca animalele și le mușca de gât... 


Volumul XX 


Fenomenul Maglavit 
și alte minuni petrecute pe teritoriul românesc 


În vara anului 1935, o Românie întreagă n-avea ochi 
decât pentru Maglavit, localitatea din Oltenia în care cio- 
banul Petrache Lupu pretindea că l-a văzut și a vorbit cu 
Dumnezeu. Foarte repede, societatea s-a împărțit în tabere: 
unii i-au zis ciobanului analfabet „nebun”, alții „sfânt”, iar 
unii au bănuit că-i vorba de o escrocherie. Cert e însă că 
puhoaie de oameni au pornit-o înspre Maglavit, convinși 
de virtuțile tămăduitoare ale locului. În mai 2015, mii de 
pelerini au ajuns la Pușcași, un sat din vecinătatea Vaslu- 
iului, pentru a se ruga lângă un tablou cu Arsenie Boca, 
despre care localnicii afirmau că lăcrimează. Iar în iunie 
2015, o familie din satul arădean Semlac afirma că a obser- 
vat cum curge mir dintr-o icoană care îl înfățișa pe Arsenie 
Boca. Sute de credincioși din zonă au venit în pelerinaj la 
casa localnicilor, pentru a vedea minunea. 


SFINȚI, DUHOVNICI 
ȘI MĂRTURISITORI 
ROMÂNI 


Despre români s-a spus, adesea cu o îndreptăţire 
piezișă, că, bântuiţi fiind de o toleranță ecume- 
nică extremă, nu au o vocaţie mistică profundă. 

Dar galeria Sfinţilor şi Mucenicilor emblema- 
tici, a venerabililor Duhovnici și a marilor Mărtu- 
risitori români este mult mai complexă decât s-ar 
crede, fiind populată cu o mulțime de personaje 
excepționale, care s-au sacrificat pentru credință 
şi neam, luminând un popor iubitor de Dumnezeu 
și tradiție creștinească. 


Un proiect editorial 
INTEGRAL 


cl ÎN AREA i Gl iii iN, 


Români și românce 
care au schimbat lumea 


Fără a inventa false merite și priorități inexistente în enci- 
clopediile serioase, destui români și destule românce au 
impresionat lumea — sau, măcar, Europa! — cu performanțele 
lor în diverse domenii, de la impunătoarea cultură de pro- 
funzime la seducătoarea industrie a entertainmentului profan, 
fără a neglija domenii precum sportul de performanţă, medi- 
cina de pionierat sau aventurile exploratorii în diferite zone 
abisale și necunoscute muritorilor de rând. 


Un proiect editorial 
INTEGRAL 


